*Melléklet a 76/2021. sz.képv. test. határozathoz*

|  |
| --- |
| **Helyi**  **Esélyegyenlőségi**  **Program** |
| Kiskőrös Város Önkormányzata |
| [http://www.absolvo.hu/media/content/Partner_logok/956.jpg](http://www.google.hu/url?sa=i&rct=j&q=kisk%C5%91r%C3%B6s+v%C3%A1ros+%C3%B6nkorm%C3%A1nmyzata&source=images&cd=&cad=rja&docid=1GmVEseRhhcB_M&tbnid=hEBDx9D14231HM:&ved=&url=http://www.absolvo.hu/referenciaink/16/referenciaink/nyomtat&ei=H0VtUcWBK8bGtAbLooDoCw&bvm=bv.45175338,d.Yms&psig=AFQjCNHMf0TY6xorQrGX-YdK-JjqjX4fmg&ust=1366202016296946)  **2019-2024** |

**Tartalom**

[Helyi Esélyegyenlőségi Program (HEP) 3](#_Toc89872269)

[Bevezetés 3](#_Toc89872270)

[A település bemutatása 3](#_Toc89872271)

[Értékeink, küldetésünk 3](#_Toc89872272)

[Célok 4](#_Toc89872273)

[A Helyi Esélyegyenlőségi Program Helyzetelemzése (HEP HE) 6](#_Toc89872274)

[1. Jogszabályi háttér bemutatása 6](#_Toc89872275)

[2. Stratégiai környezet bemutatása 9](#_Toc89872276)

[3. A mélyszegénységben élők és a romák helyzete, esélyegyenlősége 22](#_Toc89872277)

[4. A gyermekek helyzete, esélyegyenlősége, gyermekszegénység 45](#_Toc89872278)

[5. A nők helyzete, esélyegyenlősége 62](#_Toc89872279)

[6. Az idősek helyzete, esélyegyenlősége 68](#_Toc89872280)

[7. A fogyatékkal élők helyzete, esélyegyenlősége 74](#_Toc89872281)

[8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása 82](#_Toc89872282)

[9. A helyi esélyegyenlőségi program nyilvánossága 83](#_Toc89872283)

[1. A HEP IT részletei 84](#_Toc89872284)

[A helyzetelemzés megállapításainak összegzése 84](#_Toc89872285)

[A beavatkozások megvalósítói 84](#_Toc89872286)

[Jövőképünk 85](#_Toc89872287)

[2. Összegző táblázat - A Helyi Esélyegyenlőségi Program Intézkedési Terve (HEP IT) 86](#_Toc89872288)

[3. Megvalósítás 89](#_Toc89872289)

[A megvalósítás előkészítése 89](#_Toc89872290)

[A megvalósítás folyamata 89](#_Toc89872291)

[Monitoring és visszacsatolás 91](#_Toc89872292)

[Nyilvánosság 91](#_Toc89872293)

[Kötelezettségek és felelősség 92](#_Toc89872294)

[Érvényesülés, módosítás 93](#_Toc89872295)

[4. Elfogadás módja és dátuma 94](#_Toc89872296)

# Helyi Esélyegyenlőségi Program (HEP)

## Bevezetés

Összhangban az az egyenlő bánásmódról és az esélyegyenlőség előmozdításáról szóló 2003. évi CXXV. törvénnyel, (Ebktv.) és a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelettel valamint a Kormány tagjainak feladat- és hatásköréről szóló 94/2018. (V. 22.) Korm. rendelet 40 § (1) bekezdés 28. pontja alapján kibocsátott 2021. július 1-től hatályos a Belügyminisztérium által elkészített „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” című dokumentummal összhangban Kiskőrös Város Önkormányzata Önkormányzata Helyi Esélyegyenlőségi Programjában (HEP) rögzíti az esélyegyenlőség megvalósítása érdekében szükséges feladatait. Az önkormányzat az Ebktv. 31. § (2). bekezdése alapján e programmal összehangolja az esélyegyenlőséget érintő más dokumentumait, és a HEP elkészítésébe bevonja partnereit, különösen a köznevelés állami és nem állami intézményfenntartóit.

Különösen ide tartozik a Költségvetési koncepció, Gazdasági program, Szolgáltatástervezési koncepció, Településfejlesztési stratégia, Településrendezési terv, Településszerkezeti terv, Településfejlesztési koncepció.

## A település bemutatása

A Bács-Kiskun megye közepén fekvő Kiskőrösi Kistérség legmeghatározóbb települése Kiskőrös, az egykori járási székhely. A gazdag régészeti leletek bizonysága szerint már az újkőkorban éltek itt emberek. A török elleni vitéz küzdelem jutalmaként 1691-ben a Wattay család kapta adománybirtokul a falut hat pusztájával: Cebével, Csengőddel, Kaskantyúval Kisbócsával, Tázlárral és Tabdival. Wattay János és István 1718-ban kezdte meg a betelepítéseket, az északi vármegyék szlovák nyelvű lakóit hozták ide. Az 1780-as évek közepén már ötezer lakosa volt Kiskőrösnek. Ebből az időből származik a város pecsétje is, amely később a címer alapja lett. 1784-ben II. Józseftől mezővárosi rangot és vásárjogot kaptak a kiskőrösiek. 1872-től Járási Szolgabíróság működött a városban, ezzel alapozták meg Kiskőrös központi szerepét annak ellenére, hogy a település mezővárosi rangja pár évvel azelőtt megszűnt. 1882 decemberében átadták a Budapest-Szabadka vasútvonalat, így a város bekerült az ország vérkeringésébe.

A XX. század elején Kiskőrösnek már közel 13 ezer lakosa volt, gazdasági, kulturális intézményei, valamint a társadalmi életet koordináló egyesületei a környező települések központjává emelték. Lendületes fejlődését az első és a második világháború és következményei megtörték. A talpra állás nehéz időszaka után a 60-as, 70-es években következett csak be jelentős javulás az itt élők életkörülményeiben, ami kihatott a település fejlődésére is. Megjelentek a városiasodás nyomai. Új lakások, középületek, iskolák, utak épültek, elkészült a művelődési ház és a könyvtár közös épülete, városszerte parkok létesültek.

A település területe 102 km2 (10.200 ha), lakossága 2021.01.31. napi állapot alapján 14.071 fő, amely a 2011-es népszámlálási adatokhoz képest csökkenést mutat.

## Értékeink, küldetésünk

Szolidaritás, összetartó társadalom megteremtése, az esélyegyenlőség biztosításával, a hátrányos megkülönböztetés visszaszorításával, a társadalmi szakadék megszüntetésével.

Összehangolni az oktatási, a szociális, az egészségügyi és foglalkoztatási célokat.

A minimális forráshoz való jog biztosítása a gazdasági területen.

Biztosítani a különböző juttatásokhoz és közszolgáltatásokhoz való hozzájutást.

A foglalkoztatottak számára biztosított kedvezmények kiterjesztése:

A munkáltató az állásra kiírt pályázatok megfogalmazásakor, a foglalkoztatottak kiválasztásánál kor, nem, nemzetiség, etnikai hovatartozás, családi és egészségi állapot szempontjából nem tesz különbséget.

A munkaerő-felvétel során a hangsúlyt az adott munkakörhöz szükséges készségekre, képességekre, jártasságokra és tapasztalatokra helyezi.

A munkáltató vállalja, hogy a foglalkoztatottak életkorát, megbetegedéseit figyelembe véve hangsúlyozott figyelmet fordít a betegségmegelőzésre.

Megváltozott munkaképességű foglalkoztatottak tekintetében biztosítja a munka ellátásához szükséges tárgyi eszközöket.

A munkáltató a nyugdíj előtt álló foglalkoztatottak munkaidejét azok beleegyezése nélkül nem csökkenti. A kedvezményezettek köre az adott állománycsoportra vonatkozó nyugdíjkorhatárnál legfeljebb 3 évvel fiatalabb foglalkoztatottakra terjed ki.

## Célok

A Helyi Esélyegyenlőségi Program átfogó célja

Kiskőrös település Önkormányzata az Esélyegyenlőségi Program elfogadásával érvényesíteni kívánja:

az egyenlő bánásmód, és az esélyegyenlőség biztosításának követelményét,

a közszolgáltatásokhoz történő egyenlő hozzáférés elvét,

a diszkriminációmentességet,

szegregációmentességet,

a foglalkoztatás, a szociális biztonság, az egészségügy, az oktatás és a lakhatás területén a helyzetelemzés során feltárt problémák komplex kezelése érdekében szükséges intézkedéseket. A köznevelési intézményeket – az óvoda kivételével – érintő intézkedések érdekében együttműködik az intézményfenntartó központ területi szerveivel (tankerülettel).

A HEP helyzetelemző részének célja

Elsődleges célunk számba vennia 321/2011. (XII. 27.) Korm. rendelet 1. § (2) bekezdésében nevesített, esélyegyenlőségi szempontból fókuszban lévő célcsoportokba tartozók számát és arányát, valamint helyzetét a településen.

E mellett célunk a célcsoportba tartozókra vonatkozóan áttekinteni a szolgáltatásokhoz történő hozzáférésük alakulását, valamint feltárni az ezeken a területeken jelentkező problémákat.

További célunk meghatározni az e csoportok esélyegyenlőségét elősegítő feladatokat, és azokat a területeket, melyek fejlesztésre szorulnak az egyenlő bánásmód érdekében.

A célok megvalósításának lépéseit, azok forrásigényét és végrehajtásuk tervezett ütemezését az HEP IT tartalmazza.

A HEP IT célja

Célunk a helyzetelemzésre építve olyan beavatkozások részletes tervezése, amelyek konkrét elmozdulásokat eredményeznek az esélyegyenlőségi célcsoportokhoz tartozók helyzetének javítása szempontjából.

További célunk meghatározni a beavatkozásokhoz kapcsolódó kommunikációt.

Szintén célként határozzuk meg annak az együttműködési rendszernek a felállítását, amely a programalkotás és végrehajtás során biztosítja majd a megvalósítás, nyomon követés, ellenőrzés-értékelés, kiigazítás támogató strukturális rendszerét, vagyis a HEP Fórumot és a hozzá kapcsolódó tematikus munkacsoportokat.

## A Helyi Esélyegyenlőségi Program Helyzetelemzése (HEP HE)

### 1. Jogszabályi háttér bemutatása

* 1. **A program készítését előíró jogszabályi környezet rövid bemutatása.**

|  |
| --- |
| A helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) előírásai alapján végeztük. A program elkészítésére vonatkozó részletszabályokat a törvény végrehajtási rendeletei,   * a helyi esélyegyenlőségi programok elkészítésének szabályairól és az esélyegyenlőségi mentorokról” szóló 321/2011. (XII.27.) Korm. rendelet „2. A helyi esélyegyenlőségi program elkészítésének szempontjai” fejezete   alapján alkalmaztuk, különös figyelmet fordítva   * Magyarország Alaptörvényének vonatkozó rendelkezéseire * a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) * a szociális igazgatásról és szociális ellátásokról szóló 1993. évi III. törvény (továbbiakban: Szt.) * a foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.) * a nemzetiségek jogairól szóló 2011. évi CLXXIX. törvény (továbbiakban: nemzetiségi törvény) * az egészségügyről szóló 1997. évi CLIV. törvény (továbbiakban: Eütv.) * a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) * a nemzeti köznevelésről szóló 2011. évi CXC. törvény (továbbiakban: Nkntv.)   előírásaira.  Az egyenlő bánásmódról és az esélyegyenlőség előmozdításáról szóló 2003. évi CXXV. törvényben foglalt helyi esélyegyenlőségi programok intézkedései kapcsolódnak a következőkben felsorolt, EU és nemzeti szintű stratégiákhoz, ágazati politikákhoz: Nemzeti Reform Program, „Legyen jobb a gyerekeknek!” Nemzeti Stratégia, Roma Integráció Évtizede Program, Nemzeti Ifjúsági Stratégia, Nemzeti Fenntartható Fejlődés Keretstratégia, Idősügyi Nemzeti Stratégia . |
|  |

Az alábbiakban röviden meghatározzuk a kapcsolódó stratégiákat. Ezek ismerete azért fontos, mivel a település esélyegyenlőségi stratégiájának illeszkednie kell nem csak a jogszabályi környezetbe, hanem az EU és hazai releváns stratégiákhoz is.

• „Legyen jobb a Gyerekeknek” Nemzeti Stratégia (2007-2032)

A Legyen Jobb a Gyerekeknek Nemzeti Stratégia szükségességét elsősorban az indokolta, hogy csökkentse a gyermekek és családjaik nélkülözését, javítsa a gyermekek fejlődési esélyeit. A törvény minden gyerekre kiterjed, de értelemszerűen azoknak a gyerekeknek kell prioritást kapniuk, akiknek érdekei a legjobban sérülnek, akiknél a nélkülözések a legjobban korlátozzák fejlődésüket. A Nemzeti Stratégia másik fontos indoka a szegénységi ciklus megszakításának szükségessége, a gyermekek és a társadalom közös távlati érdeke

• Roma Integráció Évtizede Program Stratégiai Terv 2007-

Az Országgyűlés 2007. június 25-én fogadta el a Roma Integráció Évtizede Program Stratégiai Tervről szóló 68/2007. (VI. 28.) OGY határozatot, amely a Kormány feladatául tűzi, hogy a Stratégiai Terv végrehajtására készítsen rövid távú, kétéves időszakokra szóló intézkedési terveket. A Stratégiai Terv négy prioritási területen (oktatás, foglalkoztatás, lakhatás és egészségügy), az egyenlő bánásmód érvényesítésével kapcsolatban, továbbá a kultúra, a média és a sport területén határoz meg átfogó célokat, a célokhoz kapcsolódó konkrét feladatokat, az ezekhez rendelt mutatókat, továbbá a feladatok eléréséhez szükséges intézkedéseket. A nemek közötti esélyegyenlőség megteremtését a négy prioritási területen megfogalmazottakhoz kapcsolódó feladatokon és intézkedéseken keresztül kívánja megvalósítani.

• Idősügyi Nemzeti Stratégia 2009-

Az Országgyűlés 2009-ben fogadta a Idősügyi Nemzeti Stratégia című stratégiai programot (81/2009. (X. 2.) OGY határozat). Az Országgyűlés felkéri a Kormányt, hogy az Idősügyi Nemzeti Stratégiában foglalt célkitűzéseket, prioritásokat, preferenciákat képviselje és érvényesítse jogalkotó és végrehajtó tevékenysége során, kiemelve az időseket érintő kormányzati döntéseket, programokat és cselekvési terveket. Az Idősügyi Nemzeti Stratégiában foglaltak összhangban vannak az ENSZ alapelveivel, az Európai Unió törekvéseivel, a Társadalmi Befogadásról szóló közös Memorandummal, a Lisszaboni Stratégiával, a Berlini Nyilatkozattal, az AGE vezérelveivel, az Európai Szociális Chartával, a magyarországi Idősügyi Chartával, valamint az Európai Bizottság Közleményével, melyet a Tanácshoz, az Európai Parlamenthez és a Gazdasági és Szociális Bizottsághoz intézett. Összhangban van az Öregedésről szóló Madridi Nemzetközi Cselekvési Tervvel, az ENSZ Egészségügyi Szervezete, a WHO által 2001-ben publikált, az idősügyi politikát meghatározó alapdokumentumával, melynek címe az Aktív Időskor (Active Ageing – Policy Framework) is. Az Európai Unió Szociálpolitikai Ütemterve célkitűzésként határozza meg a humánszolgáltatások modernizálását és fejlesztését a társadalmi és demográfiai struktúrák változásaira adott válaszként úgy, hogy a védelem szerepe produktív tényezőként jelenjen meg. A magyarországi időspolitika egyik legfontosabb megoldandó kérdése az időskorúak diszkriminációjának megszüntetése és esélyegyenlőségének megteremtése.

Ma még sok idősebb ember ki van téve a társadalmi kirekesztés valamelyik kockázatának: elszigetelődés, egészségi problémák, hozzáférés az ellátásokhoz. A társadalmi részvétel azt is jelenti, hogy az egyén milyen mértékben, milyen intenzitással és hányféleképpen használja fel képességeit, tudását, egyéniségének sajátos adottságait más emberek, szűkebb vagy tágabb közösségek hasznos szolgálatára, gazdagítására, illetve milyen mértékben veszi igénybe mások adottságait saját élete alakításában. Ebben az értelemben a társadalmi részvétel, illetve a közösségileg aktív lét azt feltételezi, hogy az egyén tevőlegesen befolyásolja nemcsak saját maga, hanem a különböző közösségek életét, hozzáadja tudását, normáinak érvényesítését, munkáját, bizalmát, egyéniségének színét, jellegét a közösség egészéhez.

• Nemzeti Reform Program

A Nemzeti Reform Program: Az Európa 2020 stratégia megvalósításának legfontosabb eszközét tagállami szinten a nemzeti reformprogramok jelentik, melyeket a tagállamoknak minden év áprilisában, a stabilitási/konvergencia programokkal együtt kell elkészíteniük. A nemzeti reformprogramok rögzítik az uniós kiemelt célok alapján megfogalmazott nemzeti célokat, továbbá ismertetik, hogyan kívánják a kormányok a célokat teljesíteni, illetve a növekedést hátráltató akadályokat leküzdeni. A dokumentumok azt is meghatározzák, hogy kik, mikor, milyen intézkedéseket hoznak majd, s hogy ennek milyen költségvetési vonzatai lesznek. A Nemzeti Reform Program az esélyegyenlőségi célcsoportok helyzete javításának szempontjából közvetlen jelentőséggel bíró célkitűzéseket és intézkedéseket tett.

• Nemzeti Bűnmegelőzési Stratégiáról (2013–2023)

A Kormány 1744/2013. (X17.) sz. Korm. határozatával fogadta el a Nemzeti Bűnmegelőzési Stratégiáról szóló stratégiáját, mely Bács-Kiskun megye tekintetében különös jelentőséggel bír. „Klasszikus értelemben vett kiterjedt tanyavilágról, amelynek hazánkban három típusát különböztetünk meg (életvitelszerűen lakott, gazdálkodásra használt vagy idényjelleggel, hétvégi házként funkcionáló), igazán csak Csongrád, Békés és Bács-Kiskun megye területéin beszélhetünk. Ezekben a megyékben jellemző az előzőekben vázolt mindhárom tanyatípus együttes jelenléte is, és negyedikként idesorolhatók a jelentős számban található lakatlan, elhagyott tanyaépületek, volt TSZ majorok. A biztonság és a köznyugalom fenntartása ezeken a területeken már századokkal ezelőtt is speciális módszereket igényelt.

A lakott tanyák többségében idős, illetve egyedülálló, hátrányos helyzetű személyek, családok élnek. A külterületen, különösen a tanyavilágban élő népesség érzékenyebben reagál a bűnügyi helyzet változásaira, sőt más társadalmi rétegektől eltérően, sajátos helyzetükből fakadóan jobban igényli az állam szolgáltató gondoskodását.” A stratégiai intézkedéseket is megfogalmaz: „Össze kell gyűjteni azon szervezeteket, amelyek hátrányos helyzetű, különösképpen roma fiatalok számára működtetnek felzárkóztatási programokat. Meg kell vizsgálni, hogy az összegyűjtött (főképpen játszóházakban, tanodákban, közösségi tereken működtetett) programokba a bűnmegelőzési (áldozattá és elkövetővé válást megelőző) ismeretek, szociális kompetenciafejlesztő játékok integrálhatók-e, ki kell dolgozni a módszertanát annak, hogy az áldozattá és elkövetővé válást megelőző ismeretek és szociális kompetenciafejlesztő játékok hogyan integrálhatók be a már futó programokba, és az arra alkalmasakba be kell illeszteni ezen ismeretek oktatását.”

• Nemzeti Fenntartható Fejlődés Keretstratégia

Az Országgyűlés 18/2013. (III.28.) sz. határozatával fogadta el a Nemzeti Fenntartható Fejlődés Keretstratégiáról szóló határozatát. „ A hátrányos helyzetű csoportok segítése (önkéntesség) az újraelosztás növekedése nélkül járul hozzá e csoportok helyzetének javításához, emellett pedig kapcsolatot teremt az eltérő környezetben élő emberek között, erősítve a társadalmi szolidaritást. Az egyéb jellegű társadalmi intézményekben (pl. klubok, egyletek) vállalt önkéntes tevékenység növekedése szintén a társadalom tagjai közötti kapcsolatokat, a közösségi összetartozást erősíti, amely közvetett módon hozzájárul a demokratikus döntéshozatalban rejlő értékek szélesebb körű felismeréséhez is. Az ilyen tevékenységek végzése önmagában jó például szolgálhat a szélesebb csoportok számára, azonban a családok keretében lehetőség nyílik ezeknek az értékeknek a nemzedékek közötti továbbadására is… Az egészségtudatos életmód számtalan módon kapcsolódhat a különböző tevékenységi körrel rendelkező társadalmi szervezetek tevékenységéhez, így egyebek mellett a természetvédelemhez, a sporthoz vagy a szociális ügyekhez (pl. gyermekek, idősek, hátrányos helyzetű csoportok segítése) is. A Keretstratégia ezért ajánlja az egészségtudatos magatartásminták megjelenítését a szervezetek alapvető tevékenységének végzése során… A gyermekszegénység csökkentése érdekében fontos a lehető legkorábbi életkorban történő beavatkozás, vagyis a 0-3 éves korosztály és szüleik számára lehetővé tenni az egészségügyi, gondozási, fejlesztési, szociális szolgáltatásokhoz való hozzáférést, a szülői kompetenciák erősítését. Ehhez a helyben elérhető szolgáltatások együttműködésének erősítése szükséges. A későbbi életkorban a hátrányos helyzetű gyermekek 3 éves kortól történő óvodáztatása, majd hozzáférésük a minőségi, integrált oktatáshoz a sikeres iskolai karrier megalapozása és a lemorzsolódás csökkentése érdekében elengedhetetlen… A leszakadó társadalmi csoportok – különösen a romák – és térségek kiemelt kezelése, a szegénység csökkentése a kormányzat által nemcsak az emberi erőforrások fejlesztése, hanem a társadalmi integráció szempontjából is fontos. A leszakadó térségek lakosainak az alapvető infrastruktúra hiányában kevés esélyük van a kitörésre a mélyszegénységből, a munka hiánya pedig a társadalmi élet minden területén (pl. értékrendszer, kultúra) a szegregációt erősíti. A mélyszegénység aláássa a társadalmi igazságosság érvényesülésébe vetett hitet is. Az e térségekbe irányuló, megfelelően tervezett komplex, többek között oktatási és képzési, egészségügyi, gazdaságfejlesztési, valamint lakhatási programok ezért a társadalmi összetartozást is szolgálják…A társadalmi kirekesztettség mérséklését és a munkahelyteremtést célzó programok indításával (például a közszolgáltatások javításával) lehetőség nyílik a munkába bevonható polgárok körének növelésére. Ez amellett, hogy erősíti a társadalmi kohéziót, hozzájárul a humántőke növeléséhez, illetve az eltartottak számának csökkentéséhez, ezáltal a gazdasági tőkét is erősítve.”

• Országos Fogyatékosságügyi Program (2015-2025)

Az Országgyűlés 15/2015. (IV.7.) sz. határozatával fogadta el az Országos Fogyatékosságügyi Programról szóló határozatát, melyben felkéri a Kormányt hogy jogalkotó és végrehajtó tevékenységében érvényesítse a Programban elfogadott elveket, feladatokat és célkitűzéseket, dolgozzon ki 2015–2018. évekre vonatkozó Intézkedési Tervet, számoljon be a célkitűzések megvalósulásáról az Országgyűlésnek.

Az Országgyűlés felkéri a kormányzati és civil szervezeteket, hogy egyenek meg mindent a Programban megfogalmazott célok megvalósításáért, a tömegtájékoztató szervek vezetőit és munkatársait, hogy vállaljanak részt a Program megismertetésében, a fogyatékos személyeket arra, hogy közösségi, helyi, kistérségi, megyei, regionális és országos szinten vállaljanak aktív és kezdeményező szerepet saját jogaik biztosításában, vegyenek részt a sorsukat érintő kérdésekben.

Felkéri továbbá a felelős minisztert, hogy a programot tegye közzé az általa vezetett minisztérium honlapján felolvasó szoftverekkel használható elektronikus formában, magyar jelnyelven és könnyen érthető formátumban, továbbá a látássérültek érdekképviseletét ellátó országos szervezeten keresztül Braille-formátumban.

**1.2 Az esélyegyenlőségi célcsoportokat érintő helyi szabályozás rövid bemutatása.**

Az esélyegyenlőségi célcsoportokat érintő helyi szabályozás tekintetében az Ebktv. által előírt, hatályos HEP bemutatására van szükség. Az Ebktv. 2010. május 1-jén hatályba lépett 63/A. §-a rendelkezett a helyi esélyegyenlőségi programról. A rendelkezés értelmében a helyi önkormányzat, valamint a többcélú kistérségi társulás öt évre szóló helyi esélyegyenlőségi programot fogadott el, melyet 2 évente át kellett tekinteni és szükség esetén felül kell vizsgálni. A rendelkezést a 2011. évi CLXXIV. törvény módosította, így az esélyegyenlőségi programra vonatkozó szabályozás az Ekbtv. 31. §-ába került át.

Az önkormányzat a feladat- és hatáskörébe tartozó önkormányzati ügyekben – törvény keretei között – önállóan mérlegelhet. Az állampolgári öngondoskodás, együttműködési készség erősítését szolgálja az a felhatalmazás, amely szerint a képviselő-testület – törvényi felhatalmazás alapján – egyes közszolgáltatások igénybevételét rendeletében feltételekhez kötheti. E részben ezeket a képviselő-testületi, az esélyegyenlőségi célcsoportokat érintő rendeleteket is szükséges bemutatni.

* mélyszegénységben élők,
* romák,
* gyermekek,
* nők,
* idősek,
* fogyatékkal élők és
* halmozottan hátrányos helyzetűek.

A helyi önkormányzat által hozott szabályozást érintő kérdésekben a Magyarország helyi önkormányzatairól szóló 2011. évi CLXXXIX. törvény rendelkezik.

### 2. Stratégiai környezet bemutatása

**2.1 Kapcsolódás helyi stratégiai és települési önkormányzati dokumentumokkal, koncepciókkal, programokkal.**

Az alábbiakban azon jogszabályi rendelkezések ismertetésére kerül sor, amelyek koncepciók, tervek elkészítését írják elő az önkormányzatok számára.

**Gazdasági program** - a Magyarország helyi önkormányzatairól szóló 2011. évi CLXXXIX. törvény 116. §-a értelmében a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.

**Szolgáltatástervezési koncepció** – a szociális igazgatásról és a szociális ellátásról szóló 1993. évi III. törvény 92. §-a szerint a legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít.

**Köznevelés-fejlesztési terv** – A helyi önkormányzati feladat-ellátási rendszerben minden községi, városi, fővárosi kerületi önkormányzatnak feladata, kötelezettsége volt, hogy gondoskodjék a településen élők részére arról, hogy az óvodai nevelés és az általános iskolai nevelés és oktatás a rendelkezésükre álljon anélkül, hogy annak igénybevétele a szülők, illetve gyermekeik részére aránytalan teherrel járna. A köznevelésről szóló törvény alapján az állam gondoskodási kötelezettsége – az óvodai nevelés kivételével – megfogalmazódik. Már nem a kormányhivatalok készítik el a feladat-ellátási intézményhálózat-működtetési és köznevelés-fejlesztési tervet, hanem az oktatásért felelős miniszter. Az oktatásért felelős miniszter az Oktatási Hivatal előterjesztése alapján a kormányhivatalok közreműködésével és a helyi önkormányzatok véleményének kikérésével és közreműködésével készíti el megyei szintű bontásban az intézményhálózat-működtetési és köznevelési-fejlesztési tervet. A települési önkormányzat kötelezettsége, hogy beszerezze a településen működő köznevelési intézmények nevelőtestületei, alkalmazotti közösségei, a szülői és diákszervezetei véleményét. Az oktatási hivatal s feladata az is, hogy a köznevelés-fejlesztési terv elkészítésekor a nemzetiséget érintő kérdésekben beszerezze az érintett települési, területi és országos nemzetiségi önkormányzatok egyetértését (Mnkt. 24. §)

**Integrált Településfejlesztési Stratégia** – A Magyarország helyi önkormányzatairól szóló 2011. évi CLXXXIX. Törvény 24. §-a értelmében a fővárosi közgyűlés, – a Kormány, valamint a kerületi képviselő-testületek véleményének kikérésével – a megalakulását követő egy éven belül minősített többséggel dönt a fővárosnak legalább az adott ciklusra szóló településfejlesztési stratégiájáról.

**Településrendezési terv** – Az épített környezet alakításáról és védelméről szóló 1997. évi LXXVIII. törvény (továbbiakban 1997. évi LXXVIII. tv.) 6. §-a alapján a települési önkormányzat a településrendezési feladatukat ahelyi építési szabályzat, valamint a településrendezési tervek elkészíttetésével és azok elfogadásával látják el.

**Településszerkezeti terv -** Az 1997. évi LXXVIII. törvény10. **§**-a szerint a településszerkezeti terv meghatározza a település alakításának, védelmének lehetőségeit és fejlesztési irányait, ennek megfelelően az egyes területrészek felhasználási módját, a település működéséhez szükséges műszaki infrastruktúra elemeinek a település szerkezetét meghatározó térbeli kialakítását és elrendezését, az országos és térségi érdek, a szomszédos vagy a más módon érdekelt többi település alapvető jogainak és rendezési terveinek figyelembevételével a környezet állapotának javítása vagy legalább szinten tartása mellett. A településszerkezeti tervet a települési önkormányzatnak legalább tízévenként felül kell vizsgálnia, és szükség esetén a terv módosításáról vagy az új terv elkészítéséről kell gondoskodnia. A tízévenkénti szükséges felülvizsgálat során gondoskodni kell az időközben történt módosítások egységes tervbe foglalásáról.

**Településfejlesztési koncepció -** az 1997. évi LXXVIII. törvény értelmében a fejlesztés összehangolt megvalósulását biztosító és a településrendezést is megalapozó, a település közigazgatási területére kiterjedő önkormányzati településfejlesztési döntéseket rendszerbe foglaló, önkormányzati határozattal elfogadott dokumentum, amely a település jövőbeni kialakítását tartalmazza. A fejlesztési koncepció elsősorban településpolitikai dokumentum, amelynek kidolgozásában a természeti-művi adottságok mellett a társadalmi, a gazdasági, a környezeti szempontoknak és az ezeket biztosító intézményi rendszernek van döntő szerepe. A törvény 7. §-a értelmében a településfejlesztési koncepcióban foglaltak megvalósítása érdekében a városok és több település közös fejlesztési tervezése esetén integrált településfejlesztési stratégiát kell készíteni. Az integrált településfejlesztési stratégia meghatározza a települések településfejlesztési tevékenységét, összehangolja a különböző szakpolitikai megközelítéseket, összefogja és ütközteti az érintett partnerek (üzleti szektor, civil szektor, közszféra szereplői, lakosság) céljait, elvárásait, meghatározza a fejlesztési célokat, azok finanszírozási módját, továbbá a megvalósítás és fenntartás módját is összefüggéseiben kezeli.

**2.2 A helyi esélyegyenlőségi program térségi, társulási kapcsolódásainak bemutatása.**

A települési önkormányzatok településfejlesztési koncepciói szervesen kapcsolódnak a megyei területfejlesztési programhoz. (1/2014. (I. 3.) OGY hat., 2011. évi CLXXXIX. törvény 27. §.)

A Mötv. 87. §-a értelmében a helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.

**2.3 A települési önkormányzat rendelkezésére álló, az esélyegyenlőség szempontjából releváns adatok, kutatások áttekintése, adathiányok kimutatása**

Rendelkezésre álló adatok:

* Lakónépesség száma, lakónépesség számának változása

|  |  |  |
| --- | --- | --- |
| **1. számú táblázat - Lakónépesség száma az év végén** | | |
| **Év** | **Fő** (TS 001) | **Változás** |
| 2015 | 14 109 | bázis év |
| 2016 | 13 943 | 98,82% |
| 2017 | 13 833 | 99,21% |
| 2018 | 13 746 | 99,37% |
| 2019 | 13 668 | 99,43% |
| 2020 | n.a. | - |
| Forrás: TeIR, KSH-TSTAR | |  |

Az táblázatból láthatjuk a lakónépesség változásának arányát. A bázisévet tekintve következtethetünk, hogy a lakosság csökkenő tendenciát mutat.

2015-ről 2019-re a lakónépesség száma 441 fővel csökkent.

* Állandó népesség összetétele nemek és korcsoportok szerint

|  |  |  |  |  |  |
| --- | --- | --- | --- | --- | --- |
| **2. számú táblázat - Állandó népesség összetétele nemek és korcsoportok szerint (2018)** | | | | | |
| **Korcsoport** | **Fő** | | | **Az állandó népességből a megfelelő korcsoportú nők és férfiak aránya (%)** | |
| **Férfiak** | **Nők** | **Összesen** (TS 003) | **Férfiak** (TS 005) | **Nők** (TS 007) |
| **Állandó népesség száma** (férfiak TS 004, nők TS 006) | 6721 | 7481 | 14202 | 47,32% | 52,68% |
| **0-2 évesek** (összes száma TS 008, aránya TS 009) |  |  | 389 | 2,74% | |
| **0-14 éves** (férfiak TS 010, aránya TS 011; nők TS 012, aránya TS 013) | 1025 | 957 | 1982 | 7,22% | 6,74% |
| **15-17 éves** (férfiak TS 014, aránya TS 015; nők TS 016, aránya TS 017) | 193 | 199 | 392 | 1,36% | 1,40% |
| **18-59 éves** (férfiak TS 018, aránya TS 019; nők TS 020, aránya TS 021) | 3946 | 3881 | 7827 | 27,78% | 27,33% |
| **60-64 éves** (férfiak TS 022, aránya TS 023; nők TS 024, aránya TS 025) | 473 | 573 | 1046 | 3,33% | 4,03% |
| **65 év feletti** (férfiak TS 026, aránya TS 027; nők TS 028, aránya TS 029) | 1084 | 1871 | 2955 | 7,63% | 13,17% |
| Forrás: TeIR, KSH-TSTAR |  |  |  |  |  |

A táblázatból látható a lakónépesség bontása nemek, illetve korcsoportok szerint. Több korcsoportot vizsgál a táblázat, melyek: 0-14 évesek, 15-17 évesek, 18-59 évesek, 60-64 évesek és 65 év felettiek.

* Öregedési index

|  |  |  |  |
| --- | --- | --- | --- |
| **3. számú táblázat - Öregedési index** | | | |
| **Év** | **65 év feletti állandó lakosok száma (fő)** (TS 026 és TS 028 összesen) | **0-14 éves korú állandó lakosok száma (fő)** (TS 010 és TS 012 összesen) | **Öregedési index %** (TS 030) |
| 2015 | 2 873 | 1 972 | 145,69% |
| 2016 | 2 900 | 1 959 | 148,03% |
| 2017 | 2 937 | 1 955 | 150,23% |
| 2018 | 2 955 | 1 982 | 149,09% |
| 2019 | 3 021 | 1 981 | 152,50% |
| 2020 | - | - | - |
| Forrás: TeIR, KSH-TSTAR | |  |  |

Az öregedési index 2015 és 2017 között növekedett, 2017 és 2018 között csökkent, majd 2018 óta növekedést mutat. A növekedés azt jelenti, hogy a 65 év feletti állandó lakosok száma nőtt, a 0-14 éves korú állandó lakosok száma pedig csökkent. Míg értelemszerűen a csökkenés ennek ellentéteként értelmezhető, vagyis csökkenés esetén a 65 év feletti állandó lakosok száma csökkent, a 0-14 éves korú állandó lakosok száma pedig nőtt.

* Állandó vándorlások egyenlege

|  |  |
| --- | --- |
| **4. számú táblázat - Belföldi vándorlások** | |
| **Év** | **Állandó oda-, és elvándorlások különbségének 1000 állandó lakosra vetített száma (fő)** (TS 031) |
| 2015 | 0,35 |
| 2016 | -9,91 |
| 2017 | -2,88 |
| 2018 | -0,94 |
| 2019 | -0,88 |
| 2020 | n.a. |

A belföldi vándormozgalom a népesség országon belüli térbeli, földrajzi mozgását követi nyomon, hiszen az egyes területeken a népesség száma nem csak a természetes népmozgalomból (születés, halálozás) adódóan változik, hanem a népesség vándorlása miatt is.

Jellege szerint a belföldi vándorlás lehet:

* állandó: amikor állandó lakhely változtatás történik (valaki más településre költözik)
* ideiglenes: amikor az (állandó) lakóhely fenntartásával költözik el valaki egy másik településre és ott tartózkodási helyet létesít. Ideiglenes vándorlásnak minősül az egyik tartózkodási helyről a másik tartózkodási helyre való költözés is.

A statisztikai adatokból láthatjuk, hogy Kiskőrösön 2015-ben az egyenleg pluszt mutat, ez azt jelenti, hogy a városból ezekben az években kevesebben vándoroltak el, mint ahányan ide vándoroltak. 2016-ban egy nagyon erős, mínuszos egyenleget láthatunk. Majd 2016-os évtől folyamatosan mínuszos egyenleg mutatkozik.

* Természetes szaporodás

|  |  |
| --- | --- |
| **5. számú táblázat - Természetes szaporodás** | |
| **Év** | **Az élve születések és halálozások különbözetének 1000 lakosra vetített száma (fő)** (TS 032) |
| 2015 | -4,03 |
| 2016 | -4,63 |
| 2017 | -5,98 |
| 2018 | -5,80 |
| 2019 | -6,93 |
| 2020 | n.a. |
| Forrás: TeIR, KSH-TSTAR | |

Az 5. számú táblázatban látható, hogy az élve születések száma folyamatosan alacsonyabb, mint a halálozások száma, tehát többen halnak meg, mint ahányan születnek, így a természetes szaporodás negatív tendenciát mutat.

* Munkanélküliségi ráta

A következő táblázatok, illetve diagramok a munkanélküliségi rátát, a nyilvántartott álláskeresők számát mutatják.

|  |  |  |  |
| --- | --- | --- | --- |
| **3.2. 1. számú táblázat - Munkanélküliségi ráta nemek szerint** | | | |
| **Év** | **Nyilvántartott álláskeresők aránya az  állandó népességben a 15-64 évesek körében** | | |
| **Férfiak aránya** (TS 033) | **Nők aránya** (TS 034) | **Összesen** |
| 2015 | 4,08% | 5,80% | 4,94% |
| 2016 | 2,76% | 3,77% | 3,27% |
| 2017 | 2,44% | 2,72% | 2,58% |
| 2018 | 2,28% | 3,09% | 2,69% |
| 2019 | 2,30% | 2,67% | 2,49% |
| 2020 | - | - | 0,00% |
| Forrás: TeIR, Nemzeti Munkaügyi Hivatal | | |  |

* Nyilvántartott álláskereső száma

|  |  |  |  |  |  |  |  |
| --- | --- | --- | --- | --- | --- | --- | --- |
| **3.2.2. számú táblázat - Nyilvántartott álláskeresők száma korcsoportok szerint** | | | | | | | |
| **Nyilvántartott álláskeresők száma összesen** | **Év** | **2015** | **2016** | **2017** | **2018** | **2019** | **2020** |
| **Fő összesen** | **477** | **311** | **241** | **249** | **226** | **0** |
| **20 éves, vagy az alatti** (TS 037) | Fő | 26,00 | 23,00 | 14,00 | 10,00 | 21,00 | n.a. |
| % | 5,45% | 7,40% | 5,81% | 4,02% | 9,29% | - |
| **21-25 év** (TS 038) | Fő | 48,00 | 31,00 | 18,00 | 20,00 | 27,00 | n.a. |
| % | 10,06% | 9,97% | 7,47% | 8,03% | 11,95% | - |
| **26-30 év** (TS 039) | Fő | 40,00 | 23,00 | 25,00 | 28,00 | 14,00 | n.a. |
| % | 8,39% | 7,40% | 10,37% | 11,24% | 6,19% | - |
| **31-35 év** (TS 040) | Fő | 52,00 | 23,00 | 23,00 | 21,00 | 25,00 | n.a. |
| % | 10,90% | 7,40% | 9,54% | 8,43% | 11,06% | - |
| **36-40 év** (TS 041) | Fő | 57,00 | 36,00 | 21,00 | 25,00 | 22,00 | n.a. |
| % | 11,95% | 11,58% | 8,71% | 10,04% | 9,73% | - |
| **41-45 év** (TS 042) | Fő | 44,00 | 32,00 | 31,00 | 28,00 | 29,00 | n.a. |
| % | 9,22% | 10,29% | 12,86% | 11,24% | 12,83% | - |
| **46-50 év** (TS 043) | Fő | 50,00 | 34,00 | 24,00 | 30,00 | 12,00 | n.a. |
| % | 10,48% | 10,93% | 9,96% | 12,05% | 5,31% | - |
| **51-55 év** (TS 044) | Fő | 53,00 | 28,00 | 15,00 | 24,00 | 14,00 | n.a. |
| % | 11,11% | 9,00% | 6,22% | 9,64% | 6,19% | - |
| **56-60 év** (TS 045) | Fő | 66,00 | 40,00 | 24,00 | 22,00 | 30,00 | n.a. |
| % | 13,84% | 12,86% | 9,96% | 8,84% | 13,27% | - |
| **61 éves, vagy afeletti** (TS 046) | Fő | 41,00 | 41,00 | 46,00 | 41,00 | 32,00 | n.a. |
| % | 8,60% | 13,18% | 19,09% | 16,47% | 14,16% | - |
| Forrás: TeIR, Nemzeti Munkaügyi Hivatal | |  |  |  |  |  |  |

A táblázatból látható, hogy 2015-ben volt a legmagasabb a nyilvántartott álláskeresők száma. 2015 és 2017 között csökkenő tendenciát mutat, majd 2018-ban egyfajta emelkedés figyelhető meg. Az emelkedést követő évben ismét csökkenés észlelhető.

* Álláskeresési ellátásban részesülő nyilvántartott álláskeresők száma

|  |  |  |  |  |
| --- | --- | --- | --- | --- |
| **3.3. 1. számú táblázat - Passzív foglalkoztatás-politikai eszközök - Álláskeresők ellátásai I.** | | | | |
| **Év** | **Nyilvántartott álláskeresők száma** (TS 052) | | **Álláskeresési ellátásban részesülő nyilvántartott álláskeresők száma** (TS 047) | |
| **Fő** | **15-64 év közötti népesség %-ában** | **Fő** | **Nyilvántartottak  %-ában** |
| 2015 | 477 | 5,15% | 91 | 19,08% |
| 2016 | 311 | 3,42% | 62 | 19,94% |
| 2017 | 241 | 2,70% | 68 | 28,22% |
| 2018 | 249 | 2,83% | 90 | 36,14% |
| 2019 | 226 | 2,61% | 79 | 34,96% |
| 2020 | n.a. | - | n.a. | - |
| Forrás: TeIR, Nemzeti Munkaügyi Hivatal | | |  |  |

A fenti táblából és az ahhoz kapcsolódó, szemléltetést szolgáló diagrammból megvizsgálhatjuk, hogy a nyilvántartott álláskeresőkből hány százalék jogosult álláskeresési járadékra.

A nyilvántartott álláskeresők számából látható, hogy a legtöbb álláskereső 2015-ben volt. Azonban a legtöbb álláskeresési ellátásban részesülő nyilvántartott álláskereső százalékos arányban 2018-ban volt.

* Általános iskolák adatai

|  |  |  |  |  |  |
| --- | --- | --- | --- | --- | --- |
| **4.4.4. számú táblázat - Általános iskolák adatai: osztályok, gyógypedagógiai osztályok, feladatellátási helyek** | | | | | |
| **Tanév** | **Az általános iskolai osztályok száma a gyógypedagógiai oktatásban (a nappali oktatásban)** (TS 080) | **Az általános iskolai osztályok száma (a gyógypedagógiai oktatással együtt)** (TS 081) | **Általános iskolai feladat-ellátási helyek száma (gyógypedagógiai oktatással együtt)** (TS 079) | **Egy általános iskolai  osztályra jutó tanulók  száma a nappali oktatásban  (gyógypedagógiai oktatással együtt)**(TS 082) | **Más településről bejáró általános iskolai tanulók aránya a nappali oktatásban** (TS 084) |
| **db** | **db** | **db** | **fő** | **%** |
| 2014/2015 | 9 | 56 | 3 | 20 | - |
| 2015/2016 | 8 | 55 | 3 | 21 | 13,77% |
| 2016/2017 | 9 | 57 | 3 | 21 | 17,39% |
| 2017/2018 | 9 | 57 | 3 | 21 | 16,50% |
| 2018/2019 | 9 | 57 | 3 | 21 | 16,95% |
| 2019/2020 | n.a. | n.a. | n.a. | n.a. | 15,99% |
| Forrás: TeIR, KSH Tstar | |  |  |  |  |

* Házi gyermekorvosok száma

|  |  |
| --- | --- |
| **év** | **házi gyermekorvosok száma** |
| **2015** | 3 |
| **2016** | 3 |
| **2017** | 3 |
| **2018** | 3 |
| **2019** | 3 |
| **2020** | 3 |

Forrás: saját szerkesztés

A házi gyermekorvosok száma 2015-től 2020-ig 3 fő.

* Bölcsődei adatok

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **4.3.3. b.) számú táblázat - Bölcsődék és bölcsődébe beíratott gyermekek száma** | | | | | | | | |
| **Év** | **Működő munkahelyi bölcsődei férőhelyek száma** (TS 126) | **Munkahelyi bölcsődébe beírt gyerekek száma** (TS 122) | **Működő családi bölcsödei férőhelyek száma** (TS 125) | **Családi bölcsődébe beírt gyerekek száma** (TS 121) | **Működő mini bölcsődei férőhelyek száma** (TS 127) | **Mini bölcsődébe beírt gyerekek száma** (TS 123) | **Működő (összes) bölcsődei férőhelyek száma** (TS 124) | **Bölcsődébe (összes) beírt gyermekek száma** (TS 120) |
| **db** | **Fő** | **db** | **Fő** | **db** | **Fő** | **db** | **Fő** |
| 2015 | n.a. | n.a. | n.a. | n.a. | n.a. | n.a. | n.a. | n.a. |
| 2016 | n.a. | n.a. | n.a. | n.a. | n.a. | n.a. | n.a. | n.a. |
| 2017 | n.a. | n.a. | 20 | 24 | n.a. | n.a. | 46 | 47 |
| 2018 | n.a. | n.a. | 20 | 20 | n.a. | n.a. | 46 | 46 |
| 2019 | n.a. | n.a. | 20 | 20 | n.a. | n.a. | 46 | 46 |
| 2020 | n.a. | n.a. | n.a. | n.a. | n.a. | n.a. | n.a. | n.a. |
|  | Forrás: TeIR, KSH Tstar | |  |  |  |  |  |  |

|  |  |  |
| --- | --- | --- |
| **4.3.3. a.) számú táblázat - Bölcsődék és bölcsődébe beíratott gyermekek száma** | | |
| **Év** | **Működő, önkormányzati bölcsődei férőhelyek száma** | **Önkormányzati bölcsődébe beírt gyerekek száma** |
| **db** | **Fő** |
| 2015 | 46 | 76 |
| 2016 | 46 | 84 |
| 2017 | 46 | 80 |
| 2018 | 46 | 85 |
| 2019 | 48 | 85 |
| 2020 | 48 | 85 |
| Forrás: Önkormányzati és intézményi adatgyűjtés | | |

Kiskőrösön 1 db bölcsőde van, az intézménybe beíratott gyermekek száma nagyobb, mint a férőhelyek száma. Ez egy probléma, hiszen ha több hely lenne, több gyermeket tudnának a szülők elhelyezni. A férőhelyek bővítése pozitív hatással lenne az anyák munkavállalására.

* Fogyatékossággal élőkre vonatkozó adatok

Nem rendelkezünk adatokkal a fogyatékossággal élőkre vonatkozóan.

* Nyugdíjban részesülők adatai

A következő táblázat megmutatja a nyugdíjban, nyugdíjszerű ellátásban részesülő férfiak, nők számát, és a két adatból megkapjuk az összes nyugdíjas számát.

|  |  |  |  |
| --- | --- | --- | --- |
| **6.1.1. számú táblázat – Nyugdíjban, ellátásban, járadékban és egyéb járandóságban részesülők száma** | | | |
| **Év** | **Nyugdíjban, ellátásban, járadékban és egyéb járandóságban részesülő férfiak száma** (TS 063) | **Nyugdíjban, ellátásban, járadékban és egyéb járandóságban részesülő nők száma** (TS 064) | **Összes nyugdíjas** |
| 2015 | 1565 | 2460 | 4025 |
| 2016 | 1542 | 2428 | 3970 |
| 2017 | 1506 | 2388 | 3894 |
| 2018 | 1482 | 2395 | 3877 |
| 2019 | 1507 | 2362 | 3869 |
| 2020 | n.a. | n.a. | - |
| Forrás: TeIR, KSH Tstar | |  |  |

### 3. A mélyszegénységben élők és a romák helyzete, esélyegyenlősége

Napjainkban egyre gyakrabban használt fogalom a *mélyszegénység.* Nem csak tudományos fogalom a szociológiában, de a hétköznapi élet jelensége. Azt jelenti, amikor valaki vagy valakik tartósan a létminimum szintje alatt élnek és szinte esélyük sincs arra, hogy ebből önerőből kilépjenek.

A mélyszegénység összetett jelenség, amelynek okai többek között társadalmi és gazdasági hátrányok, iskolai, képzettségbeli és foglalkoztatottságbeli deficitekben mutatkoznak meg, és súlyos megélhetési zavarokhoz vezetnek. A szegénység kialakulásának okai többek közt a rendszerváltást követően a munkahelyek megszűnésére, a munkanélküliségre, a munkaerő-piaci esélyek szűkülésére – nem kis részben az oktatás és képzés hiányosságaira -, a jóléti ellátások által kezelni nem tudott egyéni, családi válsághelyzetekre, a megfelelő ellátásokhoz, szolgáltatásokhoz történő hozzáférés hiányosságaira vezethetők vissza (A mélyszegénység hatása az alapvető létfeltételekben, a lakhatási, táplálkozási körülményekben, az érintettek egészségi állapotában is jelentkezik. A szegénység szempontjából meghatározó társadalmi jellemző a családok gyermekszáma, illetve a gyermekszegénység („a szegénység fiatal arca”: a szegények mintegy 30%-a 0–17 éves korosztályhoz tartozik), valamint a falusi lakókörnyezet (a szegények több mint fele községekben él).

Ez az állapot az érintetteket nagyon gyorsan megbélyegzi és a társadalomból való kirekesztettségüket okozza.

A társadalmi leszakadás meghatározó részben tehát a szegénységgel összefüggő körülményekből fakad. A szegregáció mértéke, a társadalmi élet jelentős területeiről való tömeges kizáródás súlyos társadalmi probléma.

Ma Magyarországon minden harmadik ember (kb. 3 millióan) a szegénységi küszöb alatt él, közülük 1,2 millióan mélyszegénységben. A szegénységi kockázatok különösen sújtják a gyermekeket és a hátrányos helyzetű térségekben élőket. A cigányok/romák nagy többsége ehhez az utóbbi csoporthoz tartozik.

A gyakorlatban a mélyszegénység fogalmát azonosítják a cigánysággal. Ez nem más, mint az etnikai és szociális dimenzió összemosása, és ezzel a társadalmi kirekesztettségből fakadó összes probléma „cigánykérdésként” való felfogása. Fontos azonban tudomásul venni, hogy a cigányság és a mélyszegénység két olyan halmazt képez, melynek van ugyan közös metszete, ám a kettő nem fedi teljesen egymást. Nem igaz, hogy minden mélyszegénységben élő ember cigány/roma. Az viszont kijelenthető, hogy a cigányok élete a mélyszegénységtől függetlenül is sokkal inkább terhelt az őket érintő diszkrimináció rejtett és nyílt dimenzióinak a kíméletlen érvényesülése miatt. (Cserti-Csapó-Orsós 2012)

E terület vonatkozásában a következőkben tekintsük át azokat az alapvető jogszabályi rendelkezéseket, amelyek a foglalkoztatási és szociális, valamint egészségügyi ellátásokhoz történő hozzáférés, a lakhatási körülmények javítását szolgálhatják.

**1993. évi III. törvény a szociális igazgatásról és szociális ellátásokról (továbbiakban: Szt.)** A törvény meghatározza a pénzbeli, a természetben nyújtott és a személyes gondoskodást nyújtó szociális ellátások egyes formáit, a jogosultság feltételeit, annak megállapítását, a szociális ellátás finanszírozásának elveit és intézményrendszerét, a szociális ellátást nyújtó szervezet és a jogosult közötti jogviszony főbb elemeit, továbbá a fenntartónak a szolgáltatóval, illetve intézménnyel kapcsolatos feladat- és jogkörét, valamint a személyes gondoskodást nyújtó szociális, gyermekjóléti, gyermekvédelmi tevékenységet végző személy adatainak működési nyilvántartására vonatkozó szabályokat.

**A családok támogatásáról szóló 1998. évi LXXXIV. törvény (a továbbiakban: Cst.)** A törvény meghatározza az állam által nyújtandó családtámogatási ellátások rendszerét, formáit, az ellátások jogosultsági feltételeit, valamint az ellátások megállapításával és folyósításával kapcsolatos legfontosabb hatásköri és eljárási szabályokat.

**A foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.)** A törvény célja a munka és a foglalkozás szabad megválasztásához való jog gyakorlásának elősegítése, a foglalkoztatási feszültségek feloldása, valamint az álláskeresők támogatásának biztosítása

**A nemzetiségek jogairól szóló 2011. évi CLXXIX. tv.** A törvény célja a nemzetiségek sajátos kultúrájának megőrzésének, anyanyelvük ápolásának és fejlesztésének, egyéni és közösségi jogainak széleskörű biztosításának elősegítése, figyelemmel Magyarország Alaptörvényében a magyarországi nemzetiségek ügye iránt kinyilvánított felelősségvállalásra, továbbá a nemzetiségek védelme érdekében.

A szegénységben élők, a roma közösségek helyzetének elemzése során vizsgálni kell az Ebktv. által rögzített, a hátrányos megkülönböztetés tilalmának érvényesülését. Az Ebktv. 8. és 9. §-ai értelmében közvetlen, illetve közvetett hátrányos megkülönböztetésnek minősül az olyan rendelkezés, amelynek eredményeként egy személy vagy csoport valós vagy vélt nemzetiséghez tartozása, társadalmi származása, vagyoni helyzete miatt részesül kedvezőtlenebb bánásmódban, vagy az a rendelkezés, amely ezen személyeket, csoportokat lényegesen nagyobb arányban hozza hátrányos helyzetbe mint a velük összehasonlítható személyeket, csoportokat.

**3.1 Jövedelmi és vagyoni helyzet**

A jövedelem és vagyon fogalmát a Szt. 4. §-a és a Cst. 4. §-a határozza meg a jogszabályok hatálya alá tartozó ellátások vonatkozásában. Az alábbi táblázat a jövedelmi helyzetre vonatkozik, azon belül is az SZJA adófizetők különböző csoportok szerinti bontásában. Az itt ismertetett, SZJA adófizetőkre vonatkozó számok az állandó népesség százalékokkal kifejezett arányát jelenítik meg.

|  |  |  |
| --- | --- | --- |
| **3.1. számú táblázat - Jövedelmi helyzet** | | |
| **Év** | **Az SZJA adófizetők  száma** | **Az SZJA adófizetők közül a 0-1 millió forintos jövedelemsávba tartozók** |
| **az állandó népesség  %-ában** (TS 059) | **az állandó népesség  %-ában** (TS 060) |
| 2015 | 46,18 | 37,17 |
| 2016 | 49,47 | 37,60 |
| 2017 | 49,45 | 34,50 |
| 2018 | 49,68 | 32,09 |
| 2019 | 49,82 | 30,14 |
| 2020 | n.a. | n.a. |
| Forrás: TeIR, KSH Tstar | |  |

**3.2 Foglalkoztatottság, munkaerő-piaci integráció**

A foglalkoztatás elősegítéséről és a munkanélküliek ellátásáról szóló 1991. évi IV. törvény (továbbiakban: Flt.) és a Mötv-ben foglalt feladatai alapján településünkre jellemző foglalkoztatottságot, munkaerő-piaci lehetőségeket kívánjuk elemezni az elmúlt évek változásainak bemutatásával, a különböző korosztályok, illetve nemek szerinti bontásban. Az elemzést összevetjük térségi és országos adatokkal is.

A fejezetre vonatkozó jogi szabályozás szerint a helyi önkormányzat az Flt. 8. §-a értelmében külön törvényben meghatározott foglalkoztatási feladatainak ellátása során

a) közfoglalkoztatást szervez,

b) figyelemmel kíséri a helyi foglalkoztatási viszonyok alakulását,

c) döntéseinek előkészítése, valamint végrehajtása során figyelembe veszi azok foglalkoztatáspolitikai következményeit,

d) az állami foglalkoztatási szerv működési feltételeihez és fejlesztéséhez támogatást nyújt.

A helyi önkormányzat a Mötv. 15. §-a szerint feladat- és hatásköreinek ellátása során – törvényben meghatározott módon és mértékben – biztosítja a közfoglalkoztatási jogviszonyban lévő személy feladatellátásba történő bevonását.

**Hátrányos megkülönböztetés, előnyben részesítés a foglalkoztatás területén – Ebktv. 21. § - 23. §**

Az Ebktv. fenti paragrafusai rögzítik, hogy egyenlő bánásmód követelményének sérelmét jelenti különösen, ha a munkáltató a munkavállalóval szemben közvetlen vagy közvetett hátrányos megkülönböztetést alkalmaz pl. a munkához jutás során, a munkához jutás felvételi eljárása keretében, stb.

Előfordulnak olyan speciális helyzetek, amikor indokolt, hogy a munkáltató különbséget tegyen helyzetük, tulajdonságuk, jellemzőjük alapján a munkavállalók között, ezért az Ebktv. értelmében nem minősül az egyenlő bánásmód követelménye megsértésének, ha az a munka jellege vagy természete alapján indokolt, az alkalmazásnál számba vehető minden lényeges és jogszerű feltételre alapított arányos megkülönböztetés. A 23. § biztosítja annak a lehetőségét, hogy törvény, kormányrendelet, illetve kollektív szerződés a munkavállalók meghatározott körére – a foglalkoztatási jogviszonnyal vagy a munkavégzésre irányuló egyéb jogviszonnyal összefüggésben – eltérjen az egyenlő bánásmód követelményétől, amennyiben ennek célja valamely hátrányosabb helyzetű csoporttal kapcsolatban előnyben részesítési szabályok meghatározása, pozitív diszkrimináció alkalmazása.

*a)* foglalkoztatottak, munkanélküliek, tartós munkanélküliek helyzete;

Ezek az adatok arra mutatnak rá, hogy a teljes lakónépességhez képest milyen arányú a nyilvántartott álláskeresők száma korcsoportokra lebontva, valamint hogy ez miként változott az elmúlt években.

|  |  |  |  |  |  |  |  |
| --- | --- | --- | --- | --- | --- | --- | --- |
| **3.2.2. számú táblázat - Nyilvántartott álláskeresők száma korcsoportok szerint** | | | | | | | |
| **Nyilvántartott álláskeresők száma összesen** | **Év** | **2015** | **2016** | **2017** | **2018** | **2019** | **2020** |
| **Fő összesen** | **477** | **311** | **241** | **249** | **226** | **0** |
| **20 éves, vagy az alatti** (TS 037) | Fő | 26,00 | 23,00 | 14,00 | 10,00 | 21,00 | n.a. |
| % | 5,45% | 7,40% | 5,81% | 4,02% | 9,29% | - |
| **21-25 év** (TS 038) | Fő | 48,00 | 31,00 | 18,00 | 20,00 | 27,00 | n.a. |
| % | 10,06% | 9,97% | 7,47% | 8,03% | 11,95% | - |
| **26-30 év** (TS 039) | Fő | 40,00 | 23,00 | 25,00 | 28,00 | 14,00 | n.a. |
| % | 8,39% | 7,40% | 10,37% | 11,24% | 6,19% | - |
| **31-35 év** (TS 040) | Fő | 52,00 | 23,00 | 23,00 | 21,00 | 25,00 | n.a. |
| % | 10,90% | 7,40% | 9,54% | 8,43% | 11,06% | - |
| **36-40 év** (TS 041) | Fő | 57,00 | 36,00 | 21,00 | 25,00 | 22,00 | n.a. |
| % | 11,95% | 11,58% | 8,71% | 10,04% | 9,73% | - |
| **41-45 év** (TS 042) | Fő | 44,00 | 32,00 | 31,00 | 28,00 | 29,00 | n.a. |
| % | 9,22% | 10,29% | 12,86% | 11,24% | 12,83% | - |
| **46-50 év** (TS 043) | Fő | 50,00 | 34,00 | 24,00 | 30,00 | 12,00 | n.a. |
| % | 10,48% | 10,93% | 9,96% | 12,05% | 5,31% | - |
| **51-55 év** (TS 044) | Fő | 53,00 | 28,00 | 15,00 | 24,00 | 14,00 | n.a. |
| % | 11,11% | 9,00% | 6,22% | 9,64% | 6,19% | - |
| **56-60 év** (TS 045) | Fő | 66,00 | 40,00 | 24,00 | 22,00 | 30,00 | n.a. |
| % | 13,84% | 12,86% | 9,96% | 8,84% | 13,27% | - |
| **61 éves, vagy afeletti** (TS 046) | Fő | 41,00 | 41,00 | 46,00 | 41,00 | 32,00 | n.a. |
| % | 8,60% | 13,18% | 19,09% | 16,47% | 14,16% | - |
| Forrás: TeIR, Nemzeti Munkaügyi Hivatal | |  |  |  |  |  |  |

A táblázatból láthatjuk, hogy az álláskeresők száma 2015-ben volt a legmagasabb.

A foglalkoztatáspolitikai szempontból hátrányos helyzetű társadalmi csoportok (megváltozott munkaképességűek, romák, stb.) egyre tartósabban szorulnak ki a munkaerőpiacról, egyre nagyobb számban kerülnek ki a munkaügyi regisztrációból, ezzel elvesztik a szervezett segítségnyújtás legfontosabb esélyét. Az esélyegyenlőséget megerősítő pozitív intézkedések azért is szükségesek számukra, mert e csoportok a munkaerőpiacon összetett szemléletbeli hátrányokkal küzdenek, az aktív támogatásokban pedig munkanélkülieken belüli arányuknál sokkal kisebb arányban vesznek részt.

Az alábbi táblázat szemlélteti a 180 napnál hosszabb ideje nyilvántartott munkanélküliek arányát, valamint ebből a kiemelt csoportból a nők arányát.

|  |  |  |
| --- | --- | --- |
| **3.2.3. számú tábla - A 180 napnál hosszabb ideje nyilvántartott álláskeresők aránya** | | |
| **Év** | **180 napnál hosszabb ideje regisztrált munkanélküliek aránya** (TS 057) | **Nők aránya a 180 napon túli nyilvántartott álláskeresőkön belül** (TS 058) |
|  |
| **%** | **%** |  |
| 2015 | 53,46% | 65,88% |  |
| 2016 | 58,20% | 55,80% |  |
| 2017 | 49,79% | 51,67% |  |
| 2018 | 36,14% | 56,67% |  |
| 2019 | 43,36% | 55,10% |  |
| 2020 | - | - |  |
| Forrás: TeIR, Nemzeti Munkaügyi Hivatal | | |  |

*b)* alacsony iskolai végzettségűek foglalkoztatottsága;

A következő táblázat mutatja a regisztrált munkanélküliek/nyilvántartott álláskeresők számát iskolai végzettség szerinti megoszlásban.

|  |  |  |  |  |  |  |  |
| --- | --- | --- | --- | --- | --- | --- | --- |
| **3.2.4. számú táblázat - Regisztrált munkanélküliek/nyilvántartott álláskeresők száma iskolai végzettség szerint** | | | | | | | |
| **Év** | **Regisztrált munkanélküliek/nyilvántartott álláskeresők száma összesen** (TS 052) | **Regisztrált munkanélküliek/nyilvántartott álláskeresők megoszlása iskolai végzettség szerint** | | | | | |
| **8 általánosnál alacsonyabb végzettség** (TS 036) | | **Általános iskolai végzettség** (TS 035) | | **8 általánosnál magasabb iskolai végzettség** | |
| **Fő** | **Fő** | **%** | **Fő** | **%** | **Fő** | **%** |
| 2015 | 477 | 24 | 5,03% | 139 | 29,14% | 314 | 65,83% |
| 2016 | 311 | 13 | 4,18% | 82 | 26,37% | 216 | 69,45% |
| 2017 | 241 | 8 | 3,32% | 69 | 28,63% | 164 | 68,05% |
| 2018 | 249 | 10 | 4,02% | 56 | 22,49% | 183 | 73,49% |
| 2019 | 226 | 4 | 1,77% | 52 | 23,01% | 170 | 75,22% |
| 2020 | n.a. | n.a. | - | n.a. | - | - | - |
| Forrás: TeIR, Nemzeti Munkaügyi Hivatal | | | |  |  |  |  |

A fenti táblázat három csoportra osztja a regisztrált munkanélküliek/ nyilvántartott álláskeresők csoportját. A táblázat első oszlopa mutatja a regisztrált munkanélküliek/nyilvántartott álláskeresők számát összességében, míg a második oszlop három részre tagozódva jeleníti meg ezen számokat az iskolai végzettséghez kötötten. Az arányok felhasználásával készült diagram a szemléltetést szolgálja.

A nyilvántartott álláskeresők száma alapján látható, hogy többségében 8 általánosnál magasabb iskolai végzettséggel rendelkeznek a regisztrált munkanélküliek.

A roma lakosság szociális helyzetére nincsenek pontos adatok, azonban megállapítható, hogy a roma népesség átlagos életszínvonala, lakhatási körülményei, egészségi állapota, iskolázottsága, foglalkoztatottsága a társadalom egészéhez viszonyítva lényegesen rosszabb. Munkaerő-piaci szempontból a rendszerváltás piacgazdasági átalakulás legnagyobb vesztese a roma lakosság, a megszűnő szakképzetlen munkát igénylő munkahelyek csökkenésével és megszűnésével a munkanélküliségi rátájuk meghaladta a nem roma származásúakét. Súlyos problémát rejt az, hogy az aktív munkavállalásra alkalmas romák közül körülbelül 80 %-a munkanélküli.

*c)* közfoglalkoztatás, közfoglalkoztatásból az elsődleges munkaerőpiacra történő átlépés lehetőségei;

A közfoglalkoztatás a munkaviszony egy speciális formája. Támogatott „tranzitfoglalkoztatás”, amelynek célja, hogy a közfoglalkoztatott sikeresen vissza-, illetve bekerüljön az elsődleges munkaerő-piacra. A közfoglalkoztatók támogatást vehetnek igénybe annak érdekében, hogy átmeneti munkalehetőséget biztosítsanak azok számára, akiknek az önálló álláskeresése hosszú ideig eredménytelen.

A közfoglalkoztatás a jelenlegi piaci és gazdasági környezetben számottevő lehetőséget jelent a halmozottan hátrányban lévő, foglalkoztatást helyettesítő támogatásban részesülő, illetve álláskeresési vagy szociális ellátásra nem jogosult álláskeresők (kiemelten a megváltozott munkaképességűek, a hajléktalanok, menekültek, roma nemzetiségű álláskeresők) átmeneti jellegű, határozott időtartamú foglalkoztatására.

Kiskőrösön a közfoglalkoztatottak száma folyamatosan csökken. A város több programban is részt vett az elmúlt években. A foglalkoztatottság e formájánál fontos megemlíteni, hogy ezek a programok a mélyszegénységben élők és romák helyzetén segít. A roma származású munkanélküliek elhelyezkedési esélyeinek és foglalkoztatásának növelését Kiskőrös a Bács-Kiskun Megyei Kormányhivatal Kiskőrösi Járási Hivatal Foglalkoztatási Osztályának segítségével, számos eszközzel és munkaerő-piaci programmal igyekszik elősegíteni.

Az idei évtől a közfoglalkoztatás szervezését és lebonyolítását az Önkormányzat saját tulajdonú cége, a Kőrösszolg Nonprofit Kft. vette át. Az elmúlt évek bevett gyakorlata alapján elmondható, hogy Kiskőrösön minden évben indul járási startmunka mintaprogram, illetve több hosszabb időtartamú közfoglalkoztatási program is. Jellemzően a hosszabb időtartamú közfoglalkoztatás keretein belül valósulnak meg a képzések, amelynek célja a regisztrált álláskeresők esélyeinek illetve lehetőségeinek javítása azáltal, hogy különböző képesítéseket szereznek. A megszerzett képesítéssel szaktudás birtokába kerülnek, amiből kifolyólag nagyobb eséllyel tudnak elhelyezkedni a munkaerőpiacon.

|  |  |  |
| --- | --- | --- |
| **3.2.5. számú táblázat - Foglalkoztatáspolitika** | | |
| **Év** | **Aktív foglalkoztatás-politikai eszközökkel támogatottak száma** (TS 050) | **Közfoglalkoztatottak száma** (TS 055) |
| **Fő** | **(éves átlag - fő)** |
| 2015 | 200 | 117 |
| 2016 | 249 | 162 |
| 2017 | 314 | 182 |
| 2018 | 186 | 127 |
| 2019 | 175 | 90 |
| 2020 | n.a. | 69 |
| Forrás: TeIR, Nemzeti Munkaügyi Hivatal | |  |

*d)* a foglalkoztatáshoz való hozzáférés esélyének mobilitási, információs és egyéb tényezői; közlekedés, potenciális munkalehetőségek, tervezett beruházások, lehetséges vállalkozási területek, helyben/térségben működő foglalkoztatási programok stb;

A területileg illetés Járási Hivatal Foglalkoztatási Osztálya szervez programokat.

*e)* fiatalok foglalkoztatását és az oktatásból a munkaerőpiacra való átmenetet megkönnyítő programok a településen; képzéshez, továbbképzéshez való hozzáférésük;

|  |  |  |
| --- | --- | --- |
| **3.2.6. számú táblázat - Pályakezdő álláskeresők száma** | | |
| **Év** | **Nyilvántartott álláskeresők száma** (TS 052) | **Nyilvántartott pályakezdő álláskeresők száma** (TS 053) |
| **Fő** | **Fő** |
| 2015 | 477 | 53 |
| 2016 | 311 | 41 |
| 2017 | 241 | 19 |
| 2018 | 249 | 15 |
| 2019 | 226 | 31 |
| 2020 | n.a. | n.a. |
| Forrás: TeIR, Nemzeti Munkaügyi Hivatal | |  |

A nyilvántartott pályakezdő álláskeresők száma 2015 és 2018 között csökkent, majd 2019-ben egy erősebb növekedést figyelhetünk meg.

*f)* munkaerő-piaci integrációt segítő szervezetek és szolgáltatások feltérképezése, szakképzéshez, felnőttképzéshez és egyéb munkaerő-piaci szolgáltatásokhoz való hozzáférés, helyi foglalkoztatási programok

|  |  |  |
| --- | --- | --- |
| **3.2.14. számú táblázat – A foglalkoztatáshoz való hozzáférés esélyének helyi potenciálja - felnőttek** | | |
|  | **van/nincs** | **Felsorolás** |
| felnőttképző programok a településen | van | Foglalkoztatási Osztály képzései |
| felnőttképző programok a vonzásközpontban | van | Foglalkoztatási Osztály képzései |
| Helyi foglalkoztatási programok a településen | van | Járási startmunka mintaprogram |
| Helyi foglalkoztatási programok a vonzásközpontban | van | Közfoglalkoztatás |
| Forrás: helyi adatgyűjtés |  |  |

*g)* mélyszegénységben élők és romák[[1]](#footnote-1) települési önkormányzati saját fenntartású intézményekben történő foglalkoztatása;

A mélyszegénység megítélése, mint „kategória” behatárolása országtól függően más és más. Az ENSZ által használt abszolút mélyszegénységi küszöb szerint például ebbe a csoportba tartozók kevesebb, mint 1 dollárból élnek naponta. Ez a mérőszám elsősorban a fejlődő országokra jellemző, a fejlett világban, más mutatókat használnak. Így Európában szegénynek számítanak a medián jövedelmek 60%-ánál kevesebből élők.

*h)* hátrányos megkülönböztetés a foglalkoztatás területén;

Kényes terület révén elsősorban személyes interjúk, beszélgetések során nyerhetünk olyan információkat, amelyek a munkakeresés során tapasztalt hátrányos megkülönböztetés eseteire utalnak. Fontos azonban odafigyelni arra, hogy megkülönböztessük a megkérdezettek által ténylegesen tapasztalt, átélt diszkriminatív eseményeket azoktól a csak hallomásból ismert és elmesélt történésektől, amelyeket ismerősök ismerősei meséltek. Ezek néha a kollektív mítoszteremtés kategóriájába tartozhatnak és nem biztos, hogy valós megkülönböztetés áll mögötte. Szintén oda kell figyelni arra, hogy nem minden hátrányos megkülönböztetés, amit az egyén úgy él meg. Előfordulhat, hogy valakit nem etnikai hovatartozása miatt utasítanak pl. el, hanem valós és tényszerű okok miatt, de a sokszor átélt negatív események oly mértékűre fokozzák az egyén érzékenységét, hogy mindent etnicitása elleni támadásként tud megélni. Tehát nehezen megfogható kategóriáról van itt szó. A gyűjtött adatok csak tájékoztató jellegűek a hátrányos megkülönböztetés problémájának a „levegőben való jelenlétéről” vagy hiányáról.

Fontos megemlíteni a jogszabályi hátteret.

Hátrányos megkülönböztetés, előnyben részesítés a foglalkoztatás területén – Ebktv. 21. § - 23. §

Az Ebktv. fenti paragrafusai rögzítik, hogy egyenlő bánásmód követelményének sérelmét jelenti különösen, ha a munkáltató a munkavállalóval szemben közvetlen vagy közvetett hátrányos megkülönböztetést alkalmaz pl. a munkához jutás során, a munkához jutás felvételi eljárása keretében, stb.

Előfordulnak olyan speciális helyzetek, amikor indokolt, hogy a munkáltató különbséget tegyen helyzetük, tulajdonságuk, jellemzőjük alapján a munkavállalók között, ezért az Ebktv. értelmében nem minősül az egyenlő bánásmód követelménye megsértésének, ha az a munka jellege vagy természete alapján indokolt, az alkalmazásnál számba vehető minden lényeges és jogszerű feltételre alapított arányos megkülönböztetés. A 23. § biztosítja annak a lehetőségét, hogy törvény, kormányrendelet, illetve kollektív szerződés a munkavállalók meghatározott körére – a foglalkoztatási jogviszonnyal vagy a munkavégzésre irányuló egyéb jogviszonnyal összefüggésben – eltérjen az egyenlő bánásmód követelményétől, amennyiben ennek célja valamely hátrányosabb helyzetű csoporttal kapcsolatban-előnyben részesítési szabályok meghatározása, pozitív diszkrimináció alkalmazása.

*i)* digitális ismeretek megszerzésének és hozzáférésének lehetőségei.

Kiskőrösön nincs adatunk erre vonatkozóan.

**3.3 Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások és igénybevételükre vonatkozó adatok bemutatása.**

Láthatjuk a pénzbeli és természetbeni szociális támogatásokat, valamint a munkaerő-piaci szolgáltatásokat és az álláskeresők számára elérhető támogatásokat.

E területen az Szt. 25. §-a és 47. §-a alapján a szociálisan rászoruló személyek részére a következő pénzbeli és természetbeni ellátási formák adhatók:

Pénzbeli ellátások: időskorúak járadéka, foglalkoztatást helyettesítő támogatás, ápolási díj, települési támogatás, rendkívüli települési támogatás, egészségkárosodási és gyermekfelügyeleti támogatást, gyermekek otthongondozási díját.

Természetbeni szociális ellátás a köztemetés, közgyógyellátás, egészségügyi szolgáltatásra való jogosultság, szociális célú tűzifa támogatás.

|  |  |  |  |  |
| --- | --- | --- | --- | --- |
| **3.3. 1. számú táblázat - Passzív foglalkoztatás-politikai eszközök - Álláskeresők ellátásai I.** | | | | |
| **Év** | **Nyilvántartott álláskeresők száma** (TS 052) | | **Álláskeresési ellátásban részesülő nyilvántartott álláskeresők száma** (TS 047) | |
| **Fő** | **15-64 év közötti népesség %-ában** | **Fő** | **Nyilvántartottak  %-ában** |
| 2015 | 477 | 5,15% | 91 | 19,08% |
| 2016 | 311 | 3,42% | 62 | 19,94% |
| 2017 | 241 | 2,70% | 68 | 28,22% |
| 2018 | 249 | 2,83% | 90 | 36,14% |
| 2019 | 226 | 2,61% | 79 | 34,96% |
| 2020 | n.a. | - | n.a. | - |
| Forrás: TeIR, Nemzeti Munkaügyi Hivatal | | |  |  |

A táblázat segítségével megjeleníthető a nyilvántartott álláskeresők száma, továbbá azon nyilvántartott álláskeresők száma, akik álláskeresési ellátásban részesültek a vizsgált években.

|  |  |  |  |  |  |  |
| --- | --- | --- | --- | --- | --- | --- |
| **3.3.2. számú táblázat - Passzív foglalkoztatás-politikai eszközök - Álláskeresők ellátásai II.** | | | | | | |
| **Év** | **Szociális támogatásban részesülő nyilvántartott álláskeresők száma** (TS 048) | | **Foglalkoztatást helyettesítő támogatásban részesítettek átlagos havi száma** (TS 054) | | **Ellátásban részesülő nyilvántartott álláskeresők száma** (TS 049) | |
| **Fő** | **Nyilvántartottak  %-ában** | **Fő** | **Nyilvántartottak  %-ában** | **Fő** | **Nyilvántartottak  %-ában** |
| 2015 | 102 | 21,38% | n.a. | - | 193 | 40,46% |
| 2016 | 78 | 25,08% | n.a. | - | 140 | 45,02% |
| 2017 | 59 | 24,48% | 72 | 29,75% | 127 | 52,70% |
| 2018 | 30 | 12,05% | 42 | 16,76% | 120 | 48,19% |
| 2019 | 31 | 13,72% | 32 | 13,96% | 110 | 48,67% |
| 2020 | n.a. | - | n.a. | - | n.a. | - |
| Forrás: TeIR, Nemzeti Munkaügyi Hivatal | | |  |  |  |  |

A táblázat idősoros vizsgálatából kiderül, hogy vannak időszakok, mikor csökkent; valamint vannak időszakok, mikor növekedett az álláskeresési járadékban részesítettek százaléka.

|  |  |
| --- | --- |
| **3.3.3. számú táblázat - Egészségkárosodási és gyermekfelügyeleti támogatás** | |
| **Év** | **Egészségkárosodási és gyermekfelügyeleti támogatásban részesítettek havi átlagos száma** (TS 056) |
| **fő** |
| 2015 | n.a. |
| 2016 | n.a. |
| 2017 | 34 |
| 2018 | 38 |
| 2019 | 38 |
| 2020 | n.a. |
| Forrás: TeIR, KSH | |

Az egészségkárosodási és gyermekfelügyeleti támogatás az aktív korúak ellátásnak az egyik típusa, a foglalkoztatást helyettesítő támogatás mellett. Szemléltetéséhez csak a 2017-es, 2018-as és 2019-es évekre vonatkozó adattal rendelkezünk.

Munkaerő-piaci szolgáltatások

Az Flt. III. fejezete rögzíti a munkaerő-piaci szolgáltatások és foglalkoztatást elősegítő támogatásokat.

Az állami foglalkoztatási szerv és az állami felnőttképzési intézmény által nyújtott szolgáltatások a következők:

*a)* munkaerőpiaci és foglalkozási információ nyújtása,

*b)* munka-, pálya-, álláskeresési, rehabilitációs, helyi (térségi) foglalkoztatási tanácsadás,

*c)* munkaközvetítés.

Álláskeresők támogatása

A támogatott képzésben részesíthető személyek körét és a képzési támogatásként adható juttatásokat az Flt. 14. §-a rögzíti.

A hátrányos helyzetű személyek foglalkoztatásának bővítését szolgáló támogatások nyújthatók az Flt. 16. §- alapján a munkaadó részére a törvényben rögzített feltételek esetén.

Az álláskeresők vállalkozóvá válását elősegítő támogatás nyújtható az Flt. 17. §-a szerint a legalább három hónapja folyamatosan álláskeresőként nyilvántartott, vagy rehabilitációs járadékban részesülő magánszemélyek számára, legfeljebb hat hónap időtartamra, havonta a kötelező legkisebb munkabér (minimálbér) összegéig terjedő vissza nem térítendő formában, pályázati eljárás keretében.

A munkahelyteremtés és munkahelymegőrzés támogatásáról az Flt. 18. §-a rendelkezik, eszerint pályázati eljárás keretében, vissza nem térítendő munkahelyteremtő támogatás nyújtható a munkavállalók létszámának növelésével tartós foglalkoztatást biztosító munkáltató

Az álláskeresők ellátására vonatkozóan az Flt. 25. §-a szerint álláskeresési járadék folyósítható annak az álláskereső személynek, aki megfelel a törvény e rendelkezése szerinti feltételeknek.

Az Flt. 30. §-a szerint az álláskereső kérelmére nyugdíj előtti álláskeresési támogatást kell megállapítani a jogszabályban rögzített feltételek esetén.

Az álláskereső részére járó álláskeresési járadék, álláskeresési segély megállapításával, valamint a munkahelykereséssel kapcsolatos helyközi utazási költségtérítés állapítható meg az Flt. 32. §-a szerint.

**3.4 Lakhatás, lakáshoz jutás, lakhatási szegregáció**

E fejezetben a lakhatáshoz kapcsolódó területet elemezzük, kiemelve a bérlakás-állományt, a szociális lakhatást, az egyéb lakáscélra nem használt lakáscélú ingatlanokat, feltárva a településen fellelhető elégtelen lakhatási körülményeket, veszélyeztetett lakhatási helyzeteket és hajléktalanságot, illetve a lakhatást segítő támogatásokat. E mellett részletezzük a lakhatásra vonatkozó egyéb jellemzőket, elsősorban a szolgáltatásokhoz való hozzáférést.

Az önkormányzati törvény az önkormányzatok ellátandó feladatai között rögzíti a lakás (és helyiség) gazdálkodást. A törvény rögzíti az önkormányzatok számára a hajléktalanság megelőzésének, és a területükön hajléktalanná vált személyek ellátásának és rehabilitációjának kötelezettségét 2013. január 1-jétől.

A szociális igazgatásról és szociális ellátásokról szóló 1993. évi törvény rendelkezései alapján nyújtott pénzbeli és természetbeni ellátások kiegészítéseként, Kiskőrös Város Önkormányzata önkormányzati rendeletben meghatározott feltételek alapján - pénzbeli vagy természetbeni formában - települési támogatást és rendkívüli települési támogatást nyújt. Települési támogatást a havi rendszeres gyógyszerkiadás viseléséhez és étkeztetés igénybevételéhez vehetik igénybe a rászorulók, rendkívüli települési támogatás pedig a létfenntartási gonddal küszködők és a rendkívüli élethelyzetben lévők részére nyújtott támogatás. Leggyakrabban fűtőanyag vásárláshoz, a lakásfenntartás költségeinek kiadásaihoz veszik igénybe azok a személyek, akiknek a családjában az egy főre számított havi jövedelem nem haladja meg az öregségi nyugdíj mindenkori legkisebb összegének 130 %-át. Azok a személyek, akik az általuk életvitelszerűen lakott lakás fűtését fatüzelésre alkalmas tüzelőberendezéssel biztosítják, szociális célú tűzifa támogatásban részesülhetnek.

Az alábbiakban felsorolt pontok helyi szintű elemzését, szöveges kifejtését az 1. számú mellékletben elhelyezett adattáblák segítik.

Igen lényeges az Ebktv. 26. §-ának (3) bekezdésének figyelembevétele a lakhatási helyzet, illetve a szegregátumok vizsgálata és a megfogalmazandó intézkedések során. A rendelkezés rögzíti, hogy „a lakáshoz jutási feltételek meghatározása nem irányulhat arra, hogy a 8. §-ban meghatározott tulajdonságok szerint egyes csoportok valamely településen, illetve településrészen mesterségesen, nem a csoport önkéntes elhatározása alapján elkülönüljenek.” **Az Ebktv. tiltja a lakáshoz jutási feltételek olyan módon való meghatározását, ami alapján egyes védett tulajdonságokkal rendelkező csoportok egy adott településen vagy településrészen belül mesterségesen elkülönülnek**. Ezt elsősorban a település drágábban és olcsóbban értékesíthető telkekre, ingatlanokra történő felosztásával, kettéosztásával lehet megvalósítani.

A törvényi tilalom része, hogy a mesterséges elkülönülés a csoport tagjainak szándékán kívül valósuljon meg, azaz abban az esetben, ha egyes személyek vagy e személyek csoportja önként, kényszer nélkül kíván a település egy különálló részén élni anélkül, hogy ez a helyzet bizonyos lakáshoz jutási feltételek diszkriminatív meghatározásán alapult volna, az nem minősíthető az egyenlő bánásmód követelménye megsértésének.

Lakásállomány

|  |  |  |  |  |  |  |
| --- | --- | --- | --- | --- | --- | --- |
| **3.4.1. számú táblázat - Lakásállomány** | | | | | | |
| **Év** | **Lakásállomány (db)** (TS 073) | **Épített lakások száma** (TSv 077) | **Épített lakások száma 1000 lakásra** (TS 078) | **1-2 szobás lakások aránya** (TS 076) | **A közüzemi szennyvízgyűjtő-hálózatba   bekapcsolt lakások aránya** (TS 074) | **A közüzemi ivóvízvezeték-hálózatba   bekapcsolt lakások aránya** (TS 075) |
| **db** | **db** | **db** | **%** | **%** | **%** |
| 2015 | 6750 | 11 | 2 | 37,19% | 75,69% | 84,86% |
| 2016 | 6729 | 14 | 2 | 37,02% | 79,33% | 85,36% |
| 2017 | 6766 | 49 | 7 | 36,96% | 79,52% | 85,44% |
| 2018 | 6764 | 16 | 2 | 36,80% | 80,50% | 86,32% |
| 2019 | 6770 | 10 | 1 | 36,74% | 81,23% | 86,99% |
| 2020 | n.a. | n.a. | n.a. | - | - | - |
| Forrás: TeIR, KSH Tstar, önkormányzati adatok | | | |  |  |  |

*a)* bérlakás-állomány;

Az önkormányzat tulajdonában levő lakóépület- és lakásállomány 2020-as statisztikai adataiból kiderül, hogy az Önkormányzat összesen 57 db lakással rendelkezik.

*b)* szociális lakhatás;

Kiskőrös Város Önkormányzata 2020-ban 57 lakással rendelkezik, amely műszaki állapotánál fogva megfelel a lakhatási körülményeknek. Ebből 21 lakás a város szakember ellátottságát biztosítja, szociális rászorultság alapján 9 lakásban élnek és határozatlan idejű lakásbérleti szerződéssel rendelkezik 15 fő.

*c)* egyéb lakáscélra használt nem lakáscélú ingatlanok;

Elégtelen lakhatási körülményeket biztosító lakás:

Az ENSZ Gazdasági, Szociális és Kulturális Jogok Bizottsága (General Comment No. 4, the UN

Committee on Economic, Social and Cultural Rights) 1991-ben egy indoklást adott ki, melyben értelmezte a megfelelő lakás fogalmát, amely bármely ország lakáspolitikájának kiinduló pontja kell, hogy legyen. Ez a következő elemeket tartalmazta:

1. a lakhatás jogi biztonsága, azaz védelem az erőszakos kilakoltatás ellen;

2. alapszolgáltatásokhoz és infrastruktúrához való hozzáférés (ivóvíz, energia, szennyvízcsatorna, fűtés, világítás, stb.);

3. megfizethetőség (a lakhatással kapcsolatos költségeknek olyan szinten kell lennie, hogy más alapvető szükséglet kielégítését vagy megszerzését ne veszélyeztesse);

4. lakás alapvető minőségi és mennyiségi elemei (alapterület, fűtés, stb.);

5. biztosítani kell az elesett csoportok lakáshasználatának lehetőségét (idősek, gyerekek, mozgáskorlátozottak, halálos betegek, HIV fertőzöttek, természeti katasztrófák áldozatai, stb.);

6. elhelyezkedés (a megfelelő lakásnak olyan helyen kell lennie, amely lehetővé teszi a munkába járást, valamint egészségügyi szolgáltatás, iskola, és egyéb szociális szolgáltatások igénybe vételét);

7. kulturális megfelelés (a lakás megépítési módjának és az építéshez használt anyagoknak alkalmasnak kell lennie a kulturális identitás és különbözőség kifejezésére).

Az ezen tényezőknek meg nem felelő lakásokat tekintjük elégtelen lakhatási feltételeknek.

*d)* elégtelen lakhatási körülmények, veszélyeztetett lakhatási helyzetek, hajléktalanság;

Vizsgálni kell, hogy a településen hogyan alakul a hajléktalanok száma. Kiskőrösön nincs adatunk a hajléktalanok számáról.

*e)* lakhatást segítő támogatások;

Kiskőrösön a rászorulók igényelhetnek rendkívüli települési támogatást.   
A rendkívüli települési támogatás eseti jellegű, a támogatás nyújtásának feltételei a szociális ellátásokról szóló 7/2015. (II.26.) önkormányzati rendeletben kerültek megfogalmazásra. Rendkívüli települési támogatásban az a személy részesülhet, aki létfenntartási gondokkal küzd, vagy létfenntartást veszélyeztető rendkívüli élethelyzetben van és akinek családjában az egy főre számított havi jövedelem nem haladja meg a rendeletben szabályozottakat.

|  |  |  |
| --- | --- | --- |
| **3.4.3. számú táblázat - Lakhatást segítő támogatások** | | |
| **Év** | **Települési támogatásban részesítettek száma (pénzbeli és természetbeni)** (TS 136) | **Egyéb önkormányzati támogatásban  részesítettek száma** (TS 137) |
| **Fő** | **Fő** |
| 2015 | n.a. | n.a. |
| 2016 | n.a. | n.a. |
| 2017 | 152 | 13 |
| 2018 | 146 | 152 |
| 2019 | 143 | 7 |
| 2020 | n.a. | n.a. |
| Forrás: TeIR, KSH Tstar | |  |

*f)* eladósodottság;

Komoly probléma az eladósodás, különösen a hátrányos helyzetű, munkájukat elveszítő vagy alacsony jövedelmű, idős, vagy több gyermekes családoknak. Ez a réteg veszítheti el a lakását, válhat hajléktalanná, leginkább jellemzően náluk kapcsolják ki fizetés hiányában a közszolgáltatásokat.

Az eladósodás megoldása lehet a Családi Csődvédelmi Szolgálat adósságrendező szolgáltatásának igénybevétele.

*g)* lakhatás egyéb jellemzői: külterületeken és nem lakóövezetben elhelyezkedő lakások, minőségi közszolgáltatásokhoz, közműszolgáltatásokhoz, közösségi közlekedéshez való hozzáférés bemutatása.

Kiskőrösön, a külterületeken élő lakosok nagy része hozzáfér a közszolgáltatásokhoz, közműszolgáltatásokhoz. Amennyiben a külterületen élő embereknek segítségre lenne szükségük több lehetőség is rendelkezésükre áll.

**3.5 Telepek, szegregátumok helyzete**

A 2011. évi népszámlálási adatok alapján a KSH két szegregátumot és egy szegregációval veszélyeztetett területet határolt le a városban. A KSH népszámlálási adatai alapján a város szegregátumai belterületen: Uzsoki-Meggyes-Délibáb-Nyíl utcák által körülhatárolt terület; külterületen: Alsókommaszáció területe; valamint szegregációval veszélyeztetett területe (Öregszőlő területe).

*a)* a telep/szegregátum mint lakókörnyezet jellemzői (kiterjedtsége, területi elhelyezkedése, megközelíthetősége, a közösségi közlekedés és a munkába jutás egyéb lehetőőségei, lakásállományának állapota, közműellátottsága, közszolgáltatásokhoz való hozzáférés lehetőségei, egyéb környezet-egészségügyi jellemzői);

Kiskőrös városa esetében a 2011. évi népszámlálási adatok alapján egyedül az Uzsoki utca - Meggyes utca - Délibáb utca - Nyíl utca - Belterületi határ által körülhatárolt területet határozta meg a Központi Statisztikai Hivatal, mint belterületi szegregátumot, melynek szegregációs indexe 60,5% volt. Az 1. számú szegregátumban 144 fő lakik, amely a város lakosságának 1,01%-át jelenti.

A két külterületi szegregátum és szegregációval veszélyeztetett terület közül Öregszőlő rendelkezik kedvezőbb mutatókkal. A terület szegregációs indexe mindössze 3,7 százalékkal haladja meg a határértéket, míg Alsókommaszáción ez az érték 37,1 %.

Összesen 34 lakás található a belterületi szegregátumban. A lakások 17,6 százaléka alacsony komfortfokozatú, további 18,2%-uk komfort nélküli, félkomfortos, vagy szükséglakás. Az egyszobás lakások aránya a lakott lakásokon belül 3%.

*b)* a telepen/szegregátumokban élők általános jellemzői és társadalmi problémák szempontjából főbb mutatói: életkori megoszlás, iskolai végzettség, foglalkoztatottsági helyzet, segélyezettek, hátrányos, halmozottan hátrányos helyzetű gyermekek aránya;

A belterületi szegregátumban lakók 38,2%-a 14 év alatti, 52,8%-a 15-59 év közötti, 9%-uk pedig idősebb.

A gazdaságilag nem aktív népesség aránya a lakónépességen belül 86,8%. A munkanélküliségi ráta 26,3%-os, 10,5% az aránya a tartós munkanélkülieknek. A foglalkoztatottak 42,9%-a alacsony presztizsű foglalkoztatási csoportban van foglalkoztatva.

Képzettségüket tekintve az 1. számú szegregátumban élő 15-59 éves korosztály 67%-a rendelkezik legfeljebb általános iskolai végzettséggel, és a 25 éves vagy annál idősebb népesség 1,5%-ának van felsőfokú végzettsége.

Külterületen további egy szegregátum, valamint egy szegregációval veszélyeztetett terület felel meg a KSH által vizsgált mutatószámoknak.

Alsókommaszáción a lakók 39%-a 18 éves vagy fiatalabb, 53%-a19 és 65 év közötti, 8 %-a pedig 66 éves vagy annál idősebb. Alsókommaszáción valamelyest csökkent a lakónépesség száma az elmúlt 10 évben.

*c)* szegregációval veszélyeztetett területek, a lakosság területi átrendeződésének folyamatai.

2021-ben a lakcímnyilvántartó adatai alapján Öregszőlőn 144 fő lakik. A lakónépesség száma az elmúlt tíz évben nem változott. Öregszőlőn a lakók 26,7%-a 18 éves vagy annál fiatalabb, 65,/%-a 19 és 65 év közötti, 9,7%-a pedig 66 éves vagy annál idősebb. A város lakosságánál mindkét külterületi szegregátumban és szegregációval veszélyeztetett területen fiatalabb a lakónépesség.

**3.6 Egészségügyi és szociális szolgáltatásokhoz való hozzáférés**

E fejezet jogszabályi környezetét az alábbiakban foglaljuk össze. Elsőként kiemeljük az egészségügyi alapellátásról szóló 2015. évi CXXIII. törvényt, mely előírja, hogy a települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,

d) a védőnői ellátásról,

e) az iskola-egészségügyi ellátásról.

A települési önkormányzat a környezet- és település-egészségügyi feladatok körében gondoskodik

a) a köztisztasági és településtisztasági feladatok ellátásáról,

b) biztosítja a rovarok és rágcsálók irtását,

c) folyamatosan figyelemmel kíséri a település környezet-egészségügyi helyzetének alakulását és ennek esetleges romlása esetén – lehetőségeihez képest – saját hatáskörben intézkedik, vagy a hatáskörrel rendelkező és illetékes hatóságnál kezdeményezi a szükséges intézkedések meghozatalát,

d) együttműködik a lakosságra, közösségekre, családi, munkahelyi, iskolai színterekre irányuló egészségfejlesztési tevékenységekben, valamint támogatja és aktívan kezdeményezi ezeket.

A szociálisan rászorultak részére személyes gondoskodást az állam, valamint az önkormányzatok biztosítják. A Szt. értelmében a személyes gondoskodás magában foglalja a szociális alapszolgáltatásokat és szakosított ellátásokat.

Szociális alapszolgáltatások: falugondnoki és tanyagondnoki szolgáltatás, étkeztetés, házi segítségnyújtás, családsegítés, jelzőrendszeres házi segítségnyújtás, közösségi ellátások, támogató szolgáltatás, utcai szociális munka, nappali ellátás.

Személyes gondoskodás körébe tartozó szakosított ellátások: az ápolást, gondozást nyújtó intézmény, a rehabilitációs intézmény, a lakóotthon, az átmeneti elhelyezést nyújtó intézmény, az egyéb speciális szociális intézmény.

Az Ebktv. rendelkezése értelmében az egyenlő bánásmód követelményét érvényesíteni kell a társadalombiztosítási rendszerekből finanszírozott, továbbá a szociális, illetve gyermekvédelmi pénzbeli és természetbeni, valamint személyes gondoskodást nyújtó ellátások igénylése és biztosítása, a betegségmegelőző programokban és a szűrővizsgálatokon való részvétel, a gyógyító-megelőző ellátás, a tartózkodás céljára szolgáló helyiségek használata, az élelmezési és egyéb szükségletek kielégítése során.

Az egyenlő bánásmódhoz való jog magában foglalja különösen az azonos egészségügyi intézmények használatának, az ugyanolyan színvonalú és hatékony, illetőleg nem magasabb kockázattal járó gyógykezelésben, valamint betegségmegelőző programokban (szűrővizsgálatokban) való részvétel jogát.

*a)* az egészségügyi alapszolgáltatásokhoz, szakellátáshoz való hozzáférés;

Az egészségügyi alapellátás körében háziorvosi, házi gyermekorvosi ellátást, a fogorvosi alapellátást, a háziorvosi ellátáshoz kapcsolódó ügyeleti ellátást, a védőnői ellátást és az iskola-egészségügyi ellátást működtet az önkormányzat. A város közigazgatási területe 6 felnőtt és 3 gyermek háziorvosi, valamint 3 felnőtt és 2 gyermek fogorvosi körzetre tagozódik. A háziorvosi feladatokat az Önkormányzat a háziorvosokkal kötött, a háziorvosi feladatok ellátására vonatkozó megbízási szerződés útján biztosítja.

|  |  |  |  |  |  |  |
| --- | --- | --- | --- | --- | --- | --- |
| **3.6.1. számú táblázat – Egészségügyi ellátás** | | | | | | |
| **Év** | **Felnőttek és gyermekek részére szervezett háziorvosi szolgálatok száma** (TS 107) | **Csak felnőttek részére szervezett háziorvosi szolgáltatások száma** (TS 106) | **A házi gyermekorvosok által ellátott szolgálatok száma** (TS 108) | **Gyógyszertárak és  fiókgyógyszertárak száma** (TS 110) | **Közgyógyellátási igazolvánnyal rendelkezők száma (alanyi és normatív alapon kiadott)** (TS 133) | **Ápolási díj, alanyi jogon: támogatásban részesítettek évi átlagos száma** (TS 135) |
| **db** | **db** | **db** | **db** | **Fő** | **Fő** |
| 2015 | n.a. | 6 | 3 | 4 | 346 | n.a. |
| 2016 | n.a. | 6 | 3 | 4 | 367 | n.a. |
| 2017 | n.a. | 6 | 3 | 4 | n.a. | 144 |
| 2018 | n.a. | 6 | 3 | 4 | n.a. | 149 |
| 2019 | n.a. | 6 | 3 | 4 | n.a. | 122 |
| 2020 | n.a. | n.a. | n.a. | n.a. | n.a. | n.a. |
| Forrás: TeIR, KSH Tstar | |  |  |  |  |  |

*b)* prevenciós és szűrőprogramokhoz való hozzáférés

Településünkön nagy sikeres van a „buszos” mellrákszűrésnek. A behívott személyek nagy arányban jelentek meg.

*c)* fejlesztő és rehabilitációs ellátáshoz való hozzáférés

Fejlesztő és rehabilitációs ellátáshoz való hozzáférésre Kiskőrösön van lehetőség, azonban a legtöbb szolgáltatást Kiskunhalason vehetik igénybe a betegek. Kiskőrösön igénybe vehető fizikoterápiai, gyógytorna, illetve reumatológiai ellátás, míg osteoporosis kezelése vagy csontsűrűség mérés (DEXA) Kiskunhalason vehető igénybe

*d)* közétkeztetésben az egészséges táplálkozás szempontjainak megjelenése

A városban a szociális alapszolgáltatások közt az étkeztetés is szerepel. Itt az egészséges táplálkozáson van a hangsúly. Alacsony sótartalmú, megfelelő energia- és tápanyagtartalmú, vitamin- és ásványi anyag tartalmú ételek biztosítása, melyeknek a beszerzése főleg a helyi gazdálkodóktól történik.

|  |  |
| --- | --- |
| **3.6.2. Népkonyha** | |
| **Év** | **Népkonyhán kiosztott  ételadagok száma (db)** |
| 2015 | n.a. |
| 2016 | n.a. |
| 2017 | n.a. |
| 2018 | n.a. |
| 2019 | n.a. |
| 2020 | n.a. |
| Forrás: Önkormányzati adat | |

*e)* sportprogramokhoz való hozzáférés

Településünkön a nyugati városrészben található a Városi Sporttelep, Szabadidőpark, ahol teniszezni, focizni tudnak a sportolni, kikapcsolódni vágyók.

*f)* személyes gondoskodást nyújtó szociális szolgáltatásokhoz való hozzáférés

A személyes gondoskodást nyújtó szociális ellátások igénybevétele önkéntes, az ellátást igénylő, illetve törvényes képviselője kérelmére, indítványára történik.

*g)* drogprevenciós szolgáltatások

Az általános iskolák esetében a Rendőrség szokott ezzel kapcsolatosan előadást tartani.

*h)* hátrányos megkülönböztetés, az egyenlő bánásmód követelményének megsértése a szolgáltatások nyújtásakor

Kiskőrösön nem tapasztalunk hátrányos megkülönböztetést a szolgáltatások nyújtásakor.

*i)* előnyben részesítés a szociális és az egészségügyi ellátórendszer keretein belül

Időszakosan vagy tartósan létfenntartási gonddal küzdő, valamint létfenntartást veszélyeztető rendkívüli élethelyzetbe került személy részére rendkívüli települési támogatás nyújtható. (például a következő esetekben: étkeztetés, gyógyszertámogatás)

**3.7 Közösségi viszonyok, helyi közélet bemutatása**

*a)* közösségi élet színterei, fórumai

A Központi városrészben található a Petőfi Sándor Művelődési Központ, ahol egyúttal a Petőfi Sándor Városi Könyvtár is működik. A városrészben számos egyházi épület, templom is található: Evangélikus templom, Baptista imaház és közösségi ház, a Katolikus templom, a református imaház. Korábban a művelődési házban mozi is működött, amely napjainkba már a mozgó mozinak is helyszínt ad . A Pátria épületében önkormányzati tulajdonú irodák is találhatók, de ott ideiglenes jellegű kiállítások is vannak. A Keresztény Ifjúsági Egyesület – KIE házát – játszóház bérli, mely vállalkozás keretében működik. A városrészben működik a Tűzoltó egyesület, valamint a Mentő Alapítvány is. A Központi városrészben játszóterek is találhatók elsősorban a tömbházak között. A Martini és Petrovics utcák közötti játszótér nem régen lett felújítva, itt található a János Vitéz Látogatóközpont. A városrészben áll a volt zsinagóga épülete, ahol rendszeresen tartanak koncerteket, illetve a Hetednapi Adventista Egyház bérli istentiszteleti alkalmakra. Ugyancsak a városrészben áll az Evangélikus parókia épülete.

|  |  |  |  |
| --- | --- | --- | --- |
| **3.7.1. számú táblázat - Intézményi ellátottság (2018)** | | | |
| **Tornateremmel, tornaszobával ellátott köznevelési intézmények száma (intézmény székhelye szerint)** (TS 102) | **Sportcsarnok, sportpálya léte** (TS 103) | **A települési könyvtárak kikölcsönzött egységeinek száma** (TS 104) | **Közművelődési intézmények száma** (TS 105) |
| **db** | **van/nincs** | **db** | **db** |
| 4 | 1 | 50904 | 6 |
| Forrás: TeIR, KSH Tstar |  |  |  |

*b)* közösségi együttélés jellemzői, konfliktuskezelési megoldások

Etnikai konfliktusokról nincs tudomásunk településünkön.

*c)* helyi közösségi szolidaritás megnyilvánulásai (adományozás, önkéntes munka stb.)

Adományozásról nincs pontos számadatunk. Az adománygyűjtésben és osztásban részt vevő szervezetek, intézmények: Sorsok Háza Szociális Intézmény, Magyar Vöröskereszt, Egyházak.

*d)* a helyben élő nemzetiségek kulturális sokszínűségének bemutatása és kulturális identitásuk megőrzésének lehetőségei;

Kiskőrösön három nemzetiségi önkormányzat is van, melyek a német, szlovák és cigány nemzetiségek sokszínűségét mutatják be programjaikkal, továbbá a hagyomány őrzése is fontos szerepet játszik.

*e)* helyi lakossági önszerveződések

**3.8 A roma nemzetiségi önkormányzat célcsoportokkal kapcsolatos esélyegyenlőségi tevékenysége, partnersége a települési önkormányzattal**

A helyi nemzetiségi önkormányzat kötelező és önként vállalt feladatait a nemzetiségek jogairól szóló 2011. évi CLXXIX. törvény 115-116. §-ai rögzítik.

A helyi nemzetiségi önkormányzat kötelező közfeladata többek közt a képviselt közösség érdekképviseletével, esélyegyenlőségének megteremtésével kapcsolatos feladatok ellátása, különösen tekintettel a helyi önkormányzatnak a nemzetiségek jogainak érvényesítésével kapcsolatos feladataira.

A helyi nemzetiségi önkormányzat önként vállalt feladatot láthat el különösen a nemzetiségi oktatási és kulturális önigazgatással összefüggő ügyekben, a társadalmi felzárkózás, a szociális, ifjúsági, kulturális igazgatás és a közfoglalkoztatás területén, valamint településüzemeltetési és településrendezési feladatok körében.

A nemzetiségi önkormányzat együttműködését az állami és a helyi önkormányzati szervekkel a nemzetiségek jogairól szóló 2011. évi CLXXIX. törvény 79-86. §-ai rögzítik.

A helyi önkormányzat a helyi nemzetiségi önkormányzat részére - annak székhelyén - biztosítja az önkormányzati működés személyi és tárgyi feltételeit, továbbá gondoskodik a működéssel kapcsolatos végrehajtási feladatok ellátásáról.

**3.9 Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| A mélyszegénységben élők és a romák helyzete, esélyegyenlősége vizsgálata során településünkön | |
| beazonosított problémák | fejlesztési lehetőségek |
| Kevés munkalehetőség | Közfoglalkoztatásban részvétel |
| Eladósodás | adósságrendező szolgáltatás igénybevétele a természetes személyek adósságrendezéséről szóló 2015. év CV. törvény alapján |
|  |  |
|  |  |
|  |  |
|  |  |

### 4. A gyermekek helyzete, esélyegyenlősége, gyermekszegénység

**4.1. A gyermekek helyzetének általános jellemzői gyermekek száma, aránya, életkori megoszlása, demográfiai trendek**

|  |  |  |  |  |  |
| --- | --- | --- | --- | --- | --- |
| **4.1. számú táblázat - Gyermekkorú népesség összetétele nemek és korcsoportok szerint** (2.számú táblázatból) | | | | | |
| **Korcsoport** | **Fő** | | | **Az állandó népességből a megfelelő korcsoportú nők és férfiak aránya (%)** | |
| **Férfiak** | **Nők** | **Összesen** (TS 003) | **Férfiak** (TS 005) | **Nők** (TS 007) |
| **Fő** | **Fő** | **Fő** | **%** | **%** |
| **Állandó népesség száma** (férfiak TS 004, nők TS 006) | 6 721 | 7 481 | 14202 | 47,32% | 52,68% |
| **0-2 évesek** (összes száma TS 008, aránya TS 009) |  | | 389 | 2,74% | |
| **0-14 éves** (férfiak TS 010, aránya TS 011; nők TS 012, aránya TS 013) | 1 025 | 957 | 1982 | 7,22% | 6,74% |
| **15-17 éves** (férfiak TS 014, aránya TS 015; nők TS 016, aránya TS 017) | 193 | 199 | 392 | 1,36% | 1,40% |
| Forrás: TeIR, KSH Tstar |  |  |  |  |  |

A fenti táblázat a gyermekkorú népesség összetételét mutatja meg nemek és korcsoportok szerint.

Az alábbiakban áttekintjük a gyermekek helyzetének elemzéséhez kapcsolódó definíciókat és szabályozást.

**Veszélyeztetettség**: olyan – a gyermek vagy más személy által tanúsított – magatartás, mulasztás vagy körülmény következtében kialakult állapot, amely a gyermek testi, értelmi, érzelmi vagy erkölcsi fejlődését gátolja vagy akadályozza (Gyvt. 5. § n) pont)

A **védelembe vétel** a gyermekvédelmi gondoskodás keretébe tartozó hatósági intézkedés. A kialakult veszélyeztetettség megszüntetése érdekében a gyermekvédelembe vétele a gyermekjóléti szolgáltatás feladata. Ha a szülő vagy más törvényes képviselő a gyermek veszélyeztetettségét az alapellátások önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben mégis biztosítható, a települési önkormányzat jegyzője a gyermeket védelembe veszi (Gyvt. 68. § (1) bekezdés).

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermekhelyettesítő védelmének biztosítására irányuló tevékenység. A gyermekek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a Gyvt-ben meghatározott hatósági intézkedések biztosítják.

Pénzbeli és természetbeni ellátások:

a) a rendszeres gyermekvédelmi kedvezmény,

b) a gyermektartásdíj megelőlegezése,

c) az otthonteremtési támogatás,

A személyes gondoskodás keretébe tartozó gyermekjóléti alapellátások:

a) a gyermekjóléti szolgáltatás,

b) a gyermekek napközbeni ellátása,

c) a gyermekek átmeneti gondozása.

A személyes gondoskodás keretébe tartozó gyermekvédelmi szakellátások:

a) az otthont nyújtó ellátás,

b) az utógondozói ellátás,

c) a területi gyermekvédelmi szakszolgáltatás.

A gyermekvédelmi gondoskodás keretébe tartozó hatósági intézkedések:

*a)* a hátrányos és halmozottan hátrányos helyzet fennállásának megállapítása,

*b)* a védelembe vétel,

*c)* a családbafogadás,

*d)* az ideiglenes hatályú elhelyezés,

*e)* a nevelésbe vétel,

*f)* a nevelési felügyelet elrendelése,

*g)* az utógondozás elrendelése,

*h)* az utógondozói ellátás elrendelése,

*i)* a megelőző pártfogás elrendelése.

A gyermekvédelmi rendszerhez kapcsolódó feladatot látnak el - a gyermek családban történő nevelkedésének elősegítése, a gyermek veszélyeztetettségének megelőzése és megszüntetése érdekében - a törvényben meghatározott alaptevékenység keretében

*a)* az egészségügyi szolgáltatást nyújtók, így különösen a védőnői szolgálat, a háziorvos, a házi gyermekorvos,

*b)* a személyes gondoskodást nyújtó szolgáltatók,

*c)* a köznevelési intézmények,

*d)* a rendőrség,

*e)* az ügyészség,

*f)* a bíróság,

*g)* a pártfogó felügyelői szolgálat,

*h)* az áldozatsegítés és a kárenyhítés feladatait ellátó szervezetek,

*i)* a menekülteket befogadó állomás, a menekültek átmeneti szállása,

*j)* az egyesületek, az alapítványok és az egyházi jogi személyek,

*k)* a munkaügyi hatóság,

*l)* a javítóintézet,

*m)* a gyermekjogi képviselő,

*n)* a gyermekvédelmi és gyámügyi feladatkörében eljáró fővárosi és megyei kormányhivatal,

*o)* az állam fenntartói feladatainak ellátására a Kormány rendeletében kijelölt szerv.

**Hátrányos és halmozottan hátrányos helyzet:**

A Gyvt. 67/A §-a szerint hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:

*a)* a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,

*b)* a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,

*c)* a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

Halmozottan hátrányos helyzetű

*a)* az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az *a)-c)* pontokban meghatározott körülmények közül legalább kettő fennáll,

*b)* a nevelésbe vett gyermek,

*c)* az utógondozói ellátásban részesülő és tanulói vagy hallgatói jogviszonyban álló fiatal felnőtt.

A jegyző összesíti a települési önkormányzat illetékességi területén a hátrányos és halmozottan hátrányos helyzetű gyermekek és tanulók számát és az ily módon előállított statisztikai adatokat minden év október 31-ig megküldi az illetékes kormányhivatal részére (Nktvr. 27-29. §)

**Rendszeres gyermekvédelmi kedvezmény:** A jogosult gyermek számára a települési önkormányzat jegyzője a Gyvt-ben meghatározott feltételek szerint rendszeres gyermekvédelmi kedvezményre való jogosultságot állapít meg. (Gyvt. 18. § (1) a)) A jogosultság megállapítása során sor kerül a jövedelmi és vagyoni helyzet vizsgálatára a Gyvt. 19. §-a szerint.

**Ingyenes és kedvezményes intézményi gyermekétkeztetés:** Az intézményi gyermekétkeztetést ingyenesen kell biztosítani a bölcsődében nyújtott bölcsődei ellátásban vagy óvodai nevelésben részesülő gyermek számára, ha rendszeres gyermekvédelmi kedvezményben részesül. Az intézményi gyermekétkeztetést az intézményi térítési díj 50%-os normatív kedvezményével kell biztosítani az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül.

**Magyar állampolgársággal nem rendelkező gyermekek:** Elsősorban a menedékjogról szóló 2007. évi LXXX. törvény szerinti menedékjogot kérő, menekült, menedékes, oltalmazott vagy humanitárius tartózkodási engedéllyel rendelkező gyermekek helyzetére szükséges kitérni. A menedékes - rászorultsága esetén - jogosult a befogadás anyagi feltételeire, valamint ellátásra és támogatásra. A menekültügyi hatóság, valamint a jegyző az ellátásra, támogatásra vonatkozóan határozattal dönt (2007. évi LXXX. törvény, 32. §).

*a)* veszélyeztetett és védelembe vett, hátrányos helyzetű, illetve halmozottan hátrányos helyzetű gyermekek, valamint fogyatékossággal élő gyermekek jellemzői, egészségügyi, szociális, lakhatási helyzete

A szociális alap- és szakellátáshoz kapcsolódó szempontok érvényesítése, tehát a gyermekek megfelelő ellátáshoz történő hozzáférése érdekében szakmaközi, tehát nemcsak a szociális terület szakembereinek objektívabb probléma-megközelítése és helyzetelemzése indokolt. A HEP során ezért a cél a jelzőrendszer tényleges, helyi működésének feltérképezése és esetleges hiányosságainak hatékony és mérhető orvoslása. A jelzőrendszer standarjainak hiányosságai és a környezettanulmányok szenzitív adatokra vonatokozó szabályozása helyi korrekciókat és odafigyelést kíván.

A veszélyeztetettséget a jelzőrendszer széleskörű, minden jelzőrendszeri tag bevonásával kell meghatározni. A veszélyeztetettség helyzetének felismerése gyakran az együttműködésre kötelezett szakemberek hiányos jelzései miatt maradnak rejtve. A rendelet szerint definiált veszélyeztetettség – magatartás, mulasztás vagy körülmény következtében kialakult állapot - gyakran igen nehezen felismerhető helyzetekből adódik. Igen nagy a látencia a gyermekek bántalmazása, a szexuális abúzus, gyerek és/vagy szülő alkohol- vagy drogfogyasztása kapcsán. A látencia okai között szerepel, hogy a sértett gyermek gyakran nem tudja, hová fordulhat segítségért, illetve a bántalmazott gyermek és családja nem kerül a gyermekvédelmi rendszer látókörébe, nem kerül kapcsolatba olyan szakemberekkel, akik a bántalmazás gyanújára felfigyelhetnének (ld. ombudsman jelentése az AJB-2227/2010).

A halmozottan hátrányos helyzetű gyermekekkel kapcsolatos rendelkezések során, a védelembe vétel elrendelése esetén, illetőleg a rendszeres gyermekvédelmi kedvezményre való jogosultság, továbbá a hátrányos és halmozottan hátrányos helyzet megállapításáról szóló határozat meghozatalával egyidejűleg tájékoztatni kell a szülőt azokról a kedvezményekről, juttatásokról, pályázati lehetőségekről, amelyek a gyermeket megillethetik. Tájékoztatni kell továbbá a szülőt arról is, hogy a rendszeres gyermekvédelmi kedvezményre jogosult gyermek mikor minősül halmozottan hátrányos helyzetűnek.

Az igazolatlan iskolai hiányzás és ennek következményeként a családi pótlék felfüggesztése esetében a jogalkotó szándéka a gyakorlatban nem mindig érvényesül, azaz az iskolai hiányzás valódi oka, annak részletes feltárása gyakran rejtve marad. Az iskolai hiányzás oka mögött előfordulhat a család részéről történő bántalmazás vagy lehet, hogy a veszélyeztetett helyzet azért áll elő, mert a gyermek anyagi vagy egyéb okokból családfenntartói vagy egyéb funkciókat lát el (dolgozik, ápol valakit, stb.) A helyzetfelmérés során fontos meggyőződni arról, hogy az igazolatlan hiányzások esetén előírt jelzési kötelezettség megfelelően működik-e, valamint rendelkezésre áll-e a valós segítséget, megoldást jelentő, a gyermek érdekeit szem előtt tartó támogató.

|  |  |  |
| --- | --- | --- |
| **4.1.1. számú táblázat - Védelembe vett és veszélyeztetett kiskorú gyermekek** | | |
| **Év** | **Védelembe vett kiskorú gyermekek száma** (TS 116) | **Veszélyeztetett kiskorú gyermekek száma** (TS 115) |
| **Fő** | **Fő** |
| 2015 | n.a. | n.a. |
| 2016 | 38 | n.a. |
| 2017 | 45 | n.a. |
| 2018 | 27 | n.a. |
| 2019 | 26 | 171 |
| 2020 | n.a. | n.a. |
| Forrás: TeIR, KSH Tstar | |  |

*b)* rendszeres gyermekvédelmi kedvezményben részesülők helyzete;

A rendszeres gyermekvédelmi kedvezményt a család egy főre eső jövedelme arányában állapítják meg. Ezen, a Nkntv. 2013. szeptember 1-éig hatályos rendelkezése szerint, hátrányos helyzetűnek definiált gyermekek adatszolgáltatását viszonylag megbízhatónak - míg ugyanezen körbe tartozó de legfeljebb nyolc általános iskolai végzettségű szülőkkel rendelkező gyermekek számát (halmozottan hátrányos helyzetűek) pontatlannak - találták az erre irányuló felmérések. A rendszeres gyermekvédelmi kedvezményre jogosultak egy része ugyanakkor nem jelenik meg az októberi statisztikához kötődő adatszolgáltatásban abban az esetben, ha erre az időre esik a jogosultságuk megállapítása. Fontos, hogy a rendszeres gyermekvédelmi kedvezményben nem részesülők legtöbbször nem a megemelkedett jövedelem miatt esnek el a jogosultságtól, hanem azért, mert az alapvető papírjaik is elvesznek, hiányoznak, vagy egy válási szakaszban – vagy egyéb más okból – nem, vagy nehezen tudnak jövedelemigazolást szerezni házastársuktól, illetve az elmaradt gyermektartás ellenére nem indítanak hatósági eljárást, ami pedig lehetővé tenné a jövedelem igazolását. Mindezen okok éppen a legszegényebb, legrászorulóbb családokat érintik. A helyzetelemzés során a rendszeres gyermekvédelmi kedvezményre jogosultak pontos regisztrációjáról alkotott helyzetkép igen fontos a különböző támogatások hozzáférésének vizsgálata miatt és a rendszeres gyermekvédelmi kedvezményen alapuló hátrányos és halmozottan hátrányos helyzet megállapítása miatt is. A HEP során a cél, hogy az intézményi és önkormányzati adatszolgáltatás és adatnyilvántartás működő kontrollja és kidolgozott protokollja biztosítva legyen.

A következő táblázat mutatja a rendszeres gyermekvédelmi kedvezményben részesítettek számát.

|  |  |
| --- | --- |
| **4.1.2. számú táblázat - Rendszeres gyermekvédelmi kedvezményben részesítettek** | |
| **Év** | **Rendszeres gyermekvédelmi kedvezményben részesítettek évi átlagos száma** (TS 111) |
| **Fő** |
| 2015 | n.a. |
| 2016 | n.a. |
| 2017 | 313 |
| 2018 | 267 |
| 2019 | 223 |
| 2020 | n.a. |
| Forrás: TeIR, KSH Tstar, Önkormányzati adatok | |

*c)* gyermek jogán járó helyi juttatásokban részesülők helyzete;

Aktív támogatás a gyermek egészséges testi, lelki fejlődésében, elsősorban a családban történő nevelés elősegítésével. Hatékony segítségnyújtás a veszélyeztetettség megelőzésében, a kialakult veszélyezettség megszüntetésében, valamint a családjából kiemelt gyermek visszahelyezésében. Feladatai többek között:

* + folyamatosan figyelemmel kíséri a településen élő gyermekek szociális helyzetét, veszélyeztetettségét,
  + tájékoztatás a gyermeki jogokról, a gyermekek fejlődését biztosító támogatásokról, illetve ehhez való hozzájutás segítése,
  + tanácsadás,
  + hivatalos ügyek intézésének segítése,
  + gyermekvédelmi észlel/ és jelzőrendszer működtetése, veszélyeztető okok feltárása,
  + támogatja a gyermeket az őt veszélyeztető körülmények elhárításában.

Gyermek jogán járó helyi juttatásokban részesülők számát, arányát a fenti táblázat tartalmazza.

*d)* ingyenes vagy kedvezményes iskolai étkeztetésben részesülők jellemzői;

|  |  |  |  |
| --- | --- | --- | --- |
| Év | Ingyenes étkezésben résztvevők száma | | 50 százalékos mértékű kedvezményes étkezésre jogosultak száma 1-13. évfolyam |
| Óvoda | Általános iskola |
| 2015 | 138 | 153 | 130 |
| 2016 | 274 | 142 | 129 |
| 2017 | 290 | 137 | 146 |
| 2018 | 300 | 131 | 149 |
| 2019 | 305 | 116 | 148 |
| 2020 | 216 | 72 | 101 |

forrás: saját szerkesztés

Az óvodák esetében nagy változás figyelhető meg 2015-2016 között. Ennek oka jogszabályi változás, következménye pedig, hogy több fő jogosult ingyen étkezésre. A 2020-as évben jelentkező csökkenés a vírus miatti kevesebb igénybevétel eredménye.

*e)* magyar állampolgársággal nem rendelkező gyermekek helyzete;

A nem magyar állampolgárságú gyermekek esélyegyenlőségnek biztosítása esetén az elsődleges cél, hogy a gyermekek bejussanak a számukra megfelelő közoktatási intézményekbe, illetve oktatásuk során az interkulturális pedagógiai program megszervezésének feltételei biztosítottak legyenek. A köznevelési törvény minden Magyarországon élő vagy tartózkodó gyermek számára előírja az oktatásban történő kötelező részvételt, a magyar menedékjogi törvény pedig kifejezetten hivatkozik a gyermek mindenek felett álló érdekének elvére. A nagyobb befogadó állomásokon megjelenő, külföldi állampolgárságú gyermekek egy része nem kerül be közoktatási intézménybe, vagy aránytalan utaztatással, intézményváltás során jut csak hozzá oktatási szolgáltatáshoz. A Magyarországon élő egyéb külföldi állampolgárságú gyerekek esetében az anyanyelvüknek és kulturális helyzetüknek megfelelő, interkulturális pedagógiai program minőségi feltételeit kell vizsgálni.

*e)* állampolgársággal rendelkező, illetve magyar állampolgársággal nem rendelkező külföldről visszatért, hátrányos helyzetű családban élő gyerekek jellemzői.

Erre vonatkozóan nem rendelkezünk adattal.

**4.2 Szegregált, telepszerű lakókörnyezetben élő gyermekek helyzete, esélyegyenlősége**

A Gyvt. gyermeki jogokat szabályozó 6. §-a szerint minden gyermeknek joga van a testi, értelmi, érzelmi és erkölcsi fejlődését, jólétét biztosító saját családi környezetében történő nevelkedéséhez, személyiségének kibontakoztatásához, a társadalomba való beilleszkedéséhez, önálló életvitelének megteremtéséhez. Joga van arra, hogy a fejlődésére ártalmas környezeti és társadalmi hatások, az egészségére káros szerek elleni védelemben részesüljön. A Gyvt. 17 § (3) bekezdése alapján a veszélyeztetettség megelőzése és megszüntetése érdekében történő együttműködési és kölcsönös tájékoztatási kötelezettség is kiemelten fontos.

Lényeges kitérni e ponton belül a gyermekjóléti alapellátás keretében végzett feladatokra, különösen a gyermekjóléti szolgáltatásokra (ld. Gyvt. VI. fejezet). A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

Elkerülhetetlen annak a vizsgálata, hogy a szegregált, telepszerű környezetben élő gyerekek óvodai és általános iskolai oktatása, integrált vagy szegregált környezetben történik-e, nagyobb –e körükben az indokolatlan fogyatékossá nyilvánítás, több gyerek kerül-e állami gondoskodásba, mint a nem szegregátumban élő gyerekek körében.

**4.3 A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése**

A Mötv. rendelkezése értelmében az egészségügyi alapellátás, a szociális, gyermekjóléti és gyermekvédelmi szolgáltatások és ellátások a helyi önkormányzat feladata.

Az alábbiakban felsoroljuk és röviden kifejtjük a jogszabályok által lehatárolt ellátási területeket.

Egészségügyi ellátás: az egészségügyi alapellátásról szóló 2015. évi CXXIII. törvény előírja, hogy a települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó ügyeleti ellátásról,

d) a védőnői ellátásról,

e) az iskola-egészségügyi ellátásról.

A gyermekek számára nyújtott gyermekjóléti szolgáltatás, szociális ellátások: A hatályos jogi szabályozás alapján a gyermekjóléti szolgáltatás olyan, a gyermek érdekeit védő speciális személyes szolgáltatás, amely a szociális munka módszereinek és eszközeinek felhasználásával szolgálja a gyermek testi, lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését. A szolgáltatás elvi alapjai, működésére vonatkozó szabályozók jogszabályi kereteit a Gyvt., valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet adják. A gyermekjóléti szolgáltatást az adott fenntartó (önkormányzat, kistérségi társulás, egyház, civil szervezet, stb.) gyermekjóléti szolgálat által biztosítja. A gyermekjóléti szolgálat tevékenységének jelentős része eléri az adott település valamennyi gyermekét, szolgáltató és megelőző funkcióval bír. Tevékenységét összehangolva a gyermekeket ellátó egészségügyi és nevelési-oktatási intézményekkel szervezési, szolgáltatási és gondozási feladatokat végez. A gyermekjóléti szolgálat az általa ellátott településrészen, településen figyelemmel kíséri valamennyi, 0-18 éves gyermek szociális helyzetét, veszélyeztetettségét.

A gyermekjóléti alapellátás keretében biztosított gyermekek napközbeni ellátásának formái

a) a bölcsőde,

b) mini bölcsőde

c) munkahelyi bölcsőde

d) családi bölcsőde

e) napközbeni gyermekfelügyelet,

f) az alternatív napközbeni ellátás.

A gyermekek átmeneti gondozása keretében – kivéve, ha a gyermek átmeneti gondozását családok átmeneti otthona biztosítja – a gyermek testi, értelmi, érzelmi és erkölcsi fejlődését elősegítő, az életkorának, egészségi állapotának és egyéb szükségleteinek megfelelő étkeztetéséről, ruházattal való ellátásáról, mentálhigiénés és egészségügyi ellátásáról, gondozásáról, neveléséről, lakhatásáról, vagyis teljes körű ellátásáról kell gondoskodni.

Fogyatékos gyermekek ellátáshoz történő hozzáférése: a szakértői bizottság szakvéleménye alapján a fogyatékos gyermek legfeljebb hatéves koráig fejlődését biztosító korai fejlesztésben és gondozásban, vagy fejlesztő felkészítésben vehet részt. A Szt. rendelkezése szerint a nappali ellátás keretében gondoskodni kell többek közt a harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek napközbeni tartózkodásáról, étkeztetéséről.

Gyermekétkeztetés: Ha a szülő (törvényes képviselő) eltérően nem rendelkezik, a fenntartó az óvodában és az iskolában a gyermekek és a tanulók számára az óvodai nevelési napokon, illetve az iskolai tanítási napokon biztosítja a déli meleg főétkezést és két további étkezést. Iskolai étkeztetésben részesülhet az a tanuló is, aki a napközit nem veszi igénybe. Az étkezések közül az ebéd külön is igényelhető (Gyvt. 151. §). Szünidei gyermekétkeztetetésben részesülnek a szülő, törvényes képviselő kérelmére a rendszeres gyermekvédelmi kedvezményben részesülő gyermekek.

*a)* védőnői ellátás jellemzői, a védőnő által ellátott települések, betöltetlen státuszok;

Fontos vizsgálni a védőnői ellátáshoz történő hozzáférés feltételeit: a védőnői álláshelyek számának alakulását, az egy védőnőre jutó esetek, illetve gyermekek számát

|  |  |  |  |
| --- | --- | --- | --- |
| **4.3.1. számú táblázat – Védőnői álláshelyek száma** | | | |
| **Év** | **Betöltött védőnői álláshelyek száma** (TS 109) | **0-3 év közötti gyermekek száma** | **Átlagos gyermekszám védőnőnként** |
| **db** | **Fő** | **Fő** |
| 2015 | 8 | 546 | 68 |
| 2016 | 8 | 535 | 67 |
| 2017 | n.a. | 516 | - |
| 2018 | 7 | 536 | 77 |
| 2019 | 8 | 502 | 63,54 |
| 2020 | n.a. | 532 | - |
| Forrás: TeIR, KSH Tstar, Önkormányzati adatok | | |  |

*b)* gyermekorvosi ellátás jellemzői, házi gyermekorvoshoz, gyermek szakorvosi ellátáshoz való hozzáférés, betöltetlen házi gyermekorvosi praxisok;

Gyermekorvosok száma a településen 3 fő.

|  |  |  |  |  |  |
| --- | --- | --- | --- | --- | --- |
| **4.3.2. számú táblázat – Gyermekorvosi ellátás** | | | | | |
| **Év** | **Felnőttek és gyermekek részére szervezett háziorvosi szolgálatok száma** (TS 107) | **Csak felnőttek részére szervezett háziorvosi szolgáltatások száma** (TS 106) | **A házi gyermekorvosok által ellátott szolgálatok száma** (TS 108) | **Gyermekorvos által ellátott gyerekek száma** | **Felnőtt házi orvos által ellátott gyerekek száma** |
| **db** | **db** | **db** | **Fő** | **Fő** |
| 2015 | n.a. | 6 | 3 | n.a. | n.a. |
| 2016 | n.a. | 6 | 3 | n.a. | n.a. |
| 2017 | n.a. | 6 | 3 | n.a. | n.a. |
| 2018 | n.a. | 6 | 3 | n.a. | n.a. |
| 2019 | n.a. | 6 | 3 | n.a. | n.a. |
| 2020 | n.a. | n.a. | n.a. | n.a. | n.a. |
| Forrás: TeIR, KSH Tstar, Önkormányzati adatok | | |  |  |  |

*c)* 0–7 éves korúak speciális (egészségügyi-szociális-oktatási) ellátási igényei, korai fejlesztés, rehabilitáció;

A kisgyermekkori nevelés helyzetének elemzése során problémákat okoz, ha nincs pontos helyi, nyilvántartás az 5 éven aluli óvodáskorú gyermekekről, nem áll rendelkezésre az óvodák fizikai állapotának és költségvetési helyzetének részleteire kiterjedő egységes regiszter, nem lehet pontosan tudni az óvodáskorú gyermekek településközi ingázásának adatait. Ugyancsak nehezítik az ellátáshoz történő hozzáférés minőségének megítélését a már említett, a halmozottan hátrányos helyzetű gyermekek nyilvántartásának hiányosságai., Fontos, hogy a szabályozásra is visszavezethetően nem megoldott a speciális fejlesztésre szoruló gyermekek óvodáskor előtti statisztikai adatai, azonban törekedni kell arra, hogy ezen adatok helyben rendelkezésre álljanak.

A helyzetelemzés során a helyi ellátottság mértékét (súlyosan beteg, fogyatékos gyermekről lehet a lakóhelyén nem, csak ellátási illetékességi, területi adat lesz), azon belül különösen a sérülékeny csoportok, mint például az alacsony iskolai végzettségű munkanélküli szülők lehetőségeit kell megvizsgálni az elérhető hozzáférések biztosítása kapcsán. Ahogyan az fentebb szerepel, a halmozottan hátrányos helyzetű gyermekek szüleinek óvodáztatási támogatáshoz történő hozzáférése során éppen a legrászorulóbb családok kerülhetnek hátrányba.

*d)* gyermekjóléti alapellátás, Biztos Kezdet Gyerekház, Tanoda, gyermekszegénységet csökkentő speciális szolgáltatások;

A helyettes szülői hálózat a gyermekvédelmi gondoskodás rendszerében a gyermekjóléti alapellátások közül, a személyes gondoskodást nyújtó átmeneti gondozás egyik formája. A helyettes szülő átmeneti időre a gyermeket otthonába fogadja és ott a teljes körű ellátásáról gondoskodik, Ideiglenesen pótolja a gyermek számára a szülői gondoskodást. Ezáltal megkönnyíti a szülők helyzetét, illetve erősíti a gyermekmegtartó képességüket.

*e)* gyermekek napközbeni ellátásai, bölcsődei ellátás;

|  |  |  |
| --- | --- | --- |
| **4.3.3. a.) számú táblázat - Bölcsődék és bölcsődébe beíratott gyermekek száma** | | |
| **Év** | **Működő, önkormányzati bölcsődei férőhelyek száma** | **Önkormányzati bölcsődébe beírt gyerekek száma** |
| **db** | **Fő** |
| 2015 | 46 | 76 |
| 2016 | 46 | 84 |
| 2017 | 46 | 80 |
| 2018 | 46 | 85 |
| 2019 | 48 | 85 |
| 2020 | 48 | 85 |
| Forrás: Önkormányzati és intézményi adatgyűjtés | | |

A fenti táblázat a bölcsődei ellátás számait mutatja. Az önkormányzati bölcsődében beírt gyermekek száma magasabb, mint a bölcsődei férőhelyek száma. Ez annak köszönhető, hogy augusztusban a nagyobb gyermekek óvodába mennek, míg az így megüresedett helyekre újabb gyermekeket vesznek fel.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **4.3.3. b.) számú táblázat - Bölcsődék és bölcsődébe beíratott gyermekek száma** | | | | | | | | |
| **Év** | **Működő munkahelyi bölcsődei férőhelyek száma** (TS 126) | **Munkahelyi bölcsődébe beírt gyerekek száma** (TS 122) | **Működő családi bölcsödei férőhelyek száma** (TS 125) | **Családi bölcsődébe beírt gyerekek száma** (TS 121) | **Működő mini bölcsődei férőhelyek száma** (TS 127) | **Mini bölcsődébe beírt gyerekek száma** (TS 123) | **Működő (összes) bölcsődei férőhelyek száma** (TS 124) | **Bölcsődébe (összes) beírt gyermekek száma** (TS 120) |
| **db** | **Fő** | **db** | **Fő** | **db** | **Fő** | **db** | **Fő** |
| 2015 | n.a. | n.a. | n.a. | n.a. | n.a. | n.a. | n.a. | n.a. |
| 2016 | n.a. | n.a. | n.a. | n.a. | n.a. | n.a. | n.a. | n.a. |
| 2017 | n.a. | n.a. | 20 | 24 | n.a. | n.a. | 46 | 47 |
| 2018 | n.a. | n.a. | 20 | 20 | n.a. | n.a. | 46 | 46 |
| 2019 | n.a. | n.a. | 20 | 20 | n.a. | n.a. | 46 | 46 |
| 2020 | n.a. | n.a. | n.a. | n.a. | n.a. | n.a. | n.a. | n.a. |
|  | Forrás: TeIR, KSH Tstar | |  |  |  |  |  |  |

*f)* gyermekvédelem;

Településünk gyermekvédelmi észlelő és jelzőrendszert működtet.

*g)* krízishelyzetben igénybe vehető szolgáltatások;

Az Egészségügyi, Gyermekjóléti és Szociális Intézmény Család- és Gyermekjóléti Központjában (6200 Kiskőrös, Árpád utca 8., tel.szám: 06-78/311-284),valamint a Sorsfordító Szolgáltató Központ Sorsok Háza Szociális Intézmény Család- és Gyermekjóléti Szolgálatánál (6200 Kiskőrös, Rákóczi u. 14. tel: 78/413-745) folyamatos családgondozás mellett rendszeres kapcsolattartás történik valamennyi gyermekkel foglalkozó intézménnyel, szociális alapszolgáltatással, nevelési tanácsadóval, gyámhivatallal, pártfogó felügyelői szolgálattal, védőnői szolgálattal, házi gyermekorvosokkal, rendőrséggel.

Fenti intézmények aktív részvételével működtetik és koordinálják a városi gyermekvédelmi észlelő- és jelzőrendszert. Ez is jelzi, hogy a tagok között azonnali és folyamatos a kapcsolat a problémával küzdő gyermekek és családok esetében. A gyermekek védelméről és a gyámügyi igazgatásról szóló 1997. évi XXXI. törvény változása következtében a jelzőrendszer tarjainak sorába emelte a munkaügyi hatóságot, javítóintézetet és a gyermekjogi képviselőt.

Az otthontalanná vált családoknak lakhatási problémáinak rendezésére, aktív családsegítésre, valamint szakgondozók segítségével mentális gondozásra szolgáltatás Kecskeméten vehető igénybe, a Családok Átmeneti Otthonában (6000 Kecskemét, Hoffman János utca 11. tel.szám: 06-76/485-696) 21 fő elhelyezésére van lehetőség.

*h)* egészségfejlesztési, sport-, szabadidős és szünidős programokhoz való hozzáférés;

A gyermekeknek az iskolai foglalkozáson belül lehetőségük van egészségfejlesztési, sport tevékenységekre.

Az Egészségfejlesztési Iroda számos programot biztosít.

*i)* gyermekétkeztetés (intézményi, hétvégi, szünidei);

A rendszeres gyermekvédelmi kedvezmény megállapítása esetén a halmozottan hátrányos helyzetű óvodáskorú gyermekek és az 1-8. évfolyamon tanulók ingyenesen, míg a hátrányos helyzetű tanulók 50%-os térítési díj ellenében jogosultak étkeztetésben részesülni.

Ingyenes tankönyvellátásra, egyben 50 százalékos mértékű kedvezményes étkezésre jogosult a vonatkozó jogszabályok alapján az a tanuló, aki tartósan beteg, testi, érzékszervi, értelmi, beszédfogyatékos, autista, több fogyatékosság együttes előfordulása esetén halmozottan fogyatékos, rendszeres gyermekvédelmi kedvezményben részesül, három- vagy többgyermekes családban él. Ingyenes tankönyvellátásra jogosult az tanuló is, aki: nagykorú és saját jogán iskoláztatási támogatásra jogosult, pszichés fejlődés zavarai miatt a nevelési, tanulási folyamatban tartósan és súlyosan akadályozott (pl. dyslexia, dysgraphia, dyscalculia, mutizmus, kóros hyperkinetikus vagy kóros aktivitászavar).

A szünidei keretében az önkormányzat a nyári szünetben legalább 43 munkanapon, az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon köteles megszervezni a déli meleg főétkezés biztosítását.

A Gyvt. 41. § (1) értelmében a gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük - ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is -, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.

A kedvezményekre vonatkozó jogszabályok: a nemzeti köznevelésről szóló 2011. évi CXC. törvény, az éves költségvetési törvény, a gyermekek védelméről és a gyámügyi igazgatásról szóló 1997. évi XXXI. törvény, a tankönyvpiac rendjéről szóló 2001. évi XXXVII. törvény, az éves költségvetési törvény végrehajtási rendelete a települési önkormányzatok részére szociális nyári gyermekétkeztetés céljából adott évben nyújtott támogatás igénylésének, folyósításának és elszámolásának részletes szabályairól (2012-ben a 23/2012. (IV. 18.) NEFMI rendelet)

*j)* eltérő kultúrájú, vagy a hátrányos és nem hátrányos helyzetű gyermekcsoportok közötti programok;

Településünkön erre vonatkozóan nem rendelkezünk adattal.

*k)* hátrányos megkülönböztetés, az egyenlő bánásmód követelményének megsértése a szolgáltatások nyújtásakor;

A hátrányos megkülönböztetéssel, az egyenlő bánásmód követelményével kapcsolatban ld. a 4.4. pontot.

*l)* előnyben részesítés, hátránykompenzáló juttatások, szolgáltatások az ellátórendszerek keretein belül.

Rendkívüli települési támogatás keretében a rászorulóknak étkeztetés vagy gyógyszer biztosítása.

**Utcai szociális munka:** cél, hogy csellengő gyermekek számára alternatívákat kínáljon szabadidejük hasznos eltöltésére.

**4.4 A kiemelt figyelmet igénylő gyermekek, tanulók, valamint fogyatékossággal élő gyerekek köznevelési lehetőségei és esélyegyenlősége**

**Fogalmak:**

**Kiemelt figyelmet igénylő gyermekek, tanulók:**

a) különleges bánásmódot igénylő gyermek, tanuló:

aa) sajátos nevelési igényű gyermek, tanuló,

ab) beilleszkedési, tanulási, magatartási nehézséggel küzdő gyermek, tanuló,

ac) kiemelten tehetséges gyermek, tanuló

(Nkntv. 4. §-ának 13. pontja)

**Hátrányos és halmozottan hátrányos helyzet a köznevelésben:** ld. a 4.1. pontban foglalt definíciót.

**Sajátos nevelési igényű gyermekek, tanulók**

Sajátos nevelési igényű gyermek, tanuló a mozgásszervi, érzékszervi, értelmi, beszédfogyatékos, több fogyatékosság együttes előfordulása esetén halmozottan fogyatékos, az autizmus spektrum zavarral vagy egyéb pszichés fejlődési zavarral (súlyos tanulási figyelem- vagy magatartásszabályozási zavarral) küzdők csoportja (Nkntv. 4. § 25. pont)

**Beilleszkedési, tanulási, magatartási nehézséggel küzdő gyermekek, tanulók**

Beilleszkedési, tanulási, magatartási nehézséggel küzdő gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, de nem minősül sajátos nevelési igényűnek (Nkntv. 4. § 3. pont).

**Aránytalan teher**

Ha a nevelés, a nevelés-oktatás körülményei az átlagos körülményekhez képest - a gyermek, a tanuló életkorát és sajátos nevelési igényeit figyelembe véve - lényegesen nehezebbek vagy jelentős költségnövekedést okoznak a gyermeknek, tanulónak vagy a szülőnek (Nkntv. 4. § 2. pont)

Az egyenlő bánásmód követelménye kiterjed minden olyan nevelésre, oktatásra, képzésre, amely államilag jóváhagyott vagy előírt követelmények alapján folyik, vagy amelynek megszervezéséhez az állam közvetlen normatív költségvetési támogatást nyújt, illetve amelyhez közvetve – így különösen közterhek elengedése, elszámolása vagy adójóváírás útján – hozzájárul.

Az Ebktv. alapján mindenkit egyenlő bánásmód illet meg az oktatással és képzéssel kapcsolatban, így különösen az oktatásba történő bekapcsolódás feltételeinek meghatározása, a felvételi kérelmek elbírálása, az oktatás követelményeinek megállapítása és a követelménytámasztás, a teljesítmények értékelése, az oktatáshoz kapcsolódó szolgáltatások biztosítása és igénybevétele, az oktatással összefüggő juttatásokhoz való hozzáférés, a kollégiumi elhelyezés és ellátás, az oktatásban megszerezhető tanúsítványok, bizonyítványok, oklevelek kiadása, a pályaválasztási tanácsadáshoz való hozzáférés, valamint az oktatásban való részvétellel összefüggő jogviszony megszüntetése során.

A jogellenes elkülönítés (szegregáció) leggyakrabban az oktatásban tapasztalható. Éppen ezért a törvény szerint hátrányos megkülönböztetésnek minősül a bármely csoporthoz tartozó személyek elkülönítése egy oktatási, nevelési intézményben, illetve az azon belül létrehozott tagozatban, osztályban, csoportban, beleértve azt is, ha az elkülönítés számarányukhoz viszonyítva lényegesen nagyobb arányban érinti a csoport tagjait, mint a többi tanulót. Az egyenlő bánásmód követelményének megsértését jelenti valamely személy vagy csoport olyan nevelésre, oktatásra való korlátozása, olyan nevelési, oktatási rendszer vagy intézmény létesítése, fenntartása, amelynek színvonala nem éri el a kiadott szakmai követelményekben meghatározottakat.

A halmozottan hátrányos helyzetben lévő gyermekek, tanulók elkülönítése társaiktól sérti az egyenlő bánásmód követelményét, ezért szükséges figyelemmel kísérni a működési körzetek kialakítását, az iskolai felvételi eljárást, az egyes csoportok, osztályok összetételét.

Ha a településen több általános iskola, tagintézmény működik, akkor az általános iskolai körzeteket úgy kell meghatározni, hogy kialakíthatóvá váljon a halmozottan hátrányos helyzetű gyermekek egyenletes aránya a nevelési-oktatási intézményekben. Ha a településen, kerületben több általános iskola működik, a halmozottan hátrányos helyzetű tanulóknak az egyes felvételi körzetekben kiszámított aránya legfeljebb 15 százalékponttal lehet magasabb, mint az általános iskolába járó halmozottan hátrányos helyzetű gyermekeknek a település, kerület egészére kiszámított aránya. Nem jelölhető ki kötelező felvételt biztosító iskolának az az általános iskola, amely körzetének kialakításánál a halmozottan hátrányos helyzetű gyermekek körzeti aránya túllépésére vonatkozó rendelkezés nem tartható meg, feltéve hogy a halmozottan hátrányos helyzetű tanulók körzeti aránya elérné az 50%-ot és egyébként a település többi iskolája elégséges férőhellyel rendelkezik a település összes tanköteles tanulójának felvételéhez. Előnyben részesítési kötelezettségként jelenik meg az a rendelkezés, mely szerint ha az általános iskola a felvételi kötelezettsége után további felvételi, átvételi kérelmeket is teljesíteni tud, a további felvételi kérelmekteljesítésénél előnyben kell részesíteni a halmozottan hátrányos helyzetű tanulókat. A felvételi körzet kialakítására vonatkozó szabályozás a 20/2012. (VIII. 31.) rend. 24-25. §-ában található.

A körzethatárok kialakításánál és a beiskolázásnál az Ebktv. vonatkozó paragrafusait is figyelembe kell venni. Ebben segít eligazodni az Egyenlő Bánásmód Tanácsadó Testület 2/2007. (III. 23.) TT sz. állásfoglalása: Az etnikai alapú iskolai szegregációt nem csupán a tényleges, hanem a jogsértő által feltételezett etnikai hovatartozás alapján is el lehet szenvedni. A szegregáció megvalósulásának nem feltétele az elkülönített csoporttal szembeni hátrány, csupán a törvényben meg nem engedett elkülönítés.” A jogellenes, elkülönített oktatás még abban az esetben is jogszerűtlen, ha teljes mértékben azonos feltételek biztosításával történik. A jogellenes elkülönítés minden aktivitást nélkülöző fenntartása is megvalósíthatja a jogsértést.

A HEP során tehát nemcsak a hátrányos helyzet és halmozottan hátrányos helyzet adataival, hanem valamilyen aggregált formában vagy becslésekre alapozott, civil kontroll vagy kisebbségi képviselet biztosításával is visszaigazolt, etnikai adatközléssel is foglalkozni kell.

A halmozottan hátrányos helyzetű tanulók magántanulóvá nyilvánítása esetén fokozott körültekintéssel kell eljárni. A jogalkotó szándéka az volt, hogy a halmozottan hátrányos helyzetű tanulók magántanulóvá nyilvánítását és az ezzel gyakran együtt járó lemorzsolódás megelőzhető legyen. Ha az iskola igazgatójának megítélése szerint a tanulónak hátrányos, hogy tankötelezettségének magántanulóként tegyen eleget, vagy az így elkezdett tanulmányok eredményes folytatására vagy befejezésére nem lehet számítani, köteles erről értesíteni a gyermek lakóhelye, ennek hiányában tartózkodási helye szerint illetékes kormányhivatalt, amely a gyámhatóság és a gyermekjóléti szolgálat véleményének kikérése után dönt arról, hogy a tanuló milyen módon teljesítse tankötelezettségét. Halmozottan hátrányos helyzetű tanuló esetén az iskola igazgatójának döntéséhez be kell szereznie a gyermekjóléti szolgálat véleményét (Nkntv. 45. §).

**Integrációs felkészítés Pedagógiai Rendszere (IPR)**

A szociális hátrányok enyhítése, a tanulási kudarcnak kitett tanulók fejlesztése érdekében az általános iskola és a középfokú iskola képességkibontakoztató vagy integrációs felkészítést szervez, amelynek keretei között a tanuló egyéni képességének, tehetségének kibontakoztatása, fejlődésének elősegítése, a tanuló tanulási, továbbtanulási esélyének kiegyenlítése folyik. A képességkibontakoztató és az integrációs felkészítés megszervezése nem járhat együtt a halmozottan hátrányos helyzetű tanulók elkülönítésével. A képesség-kibontakoztató felkészítésben a hátrányos helyzetű, halmozottan hátrányos helyzetű vagy sajátos nevelési igényű tanuló vesz részt.

Az óvoda a halmozottan hátrányos helyzetű gyermekek számára fejlesztő programot szervez, melynek keretében a gyermek fejlesztésével kapcsolatos pedagógiai feladatokat, a szociális hátrányok enyhítését segítő pedagógiai tevékenységet folytat.

A képesség-kibontakoztató és integrációs felkészítés, valamint az óvodai fejlesztő program megvalósítása az oktatásért felelős miniszter által kiadott személyiségfejlesztő, tehetséggondozó, felzárkóztató program alapján zajlik. (20/2012. (VIII. 31.) EMMI rend. 171. § - 173. §)

Az Nkntv. 47. §-a alapján sajátos nevelési igényű gyermekek, tanulók neveléséről, iskolai felkészítéséről a szakértői bizottság szakértői véleménye szerint kell gondoskodnia az óvodának, iskolának. A sajátos nevelési igényű gyermek óvodai nevelése, a tanuló iskolai nevelése-oktatása, továbbá kollégiumi nevelése az e célra létrehozott gyógypedagógiai nevelési-oktatási intézményben, konduktív pedagógiai intézményben, óvodai csoportban, iskolai osztályban, vagy a többi gyermekkel, tanulóval részben vagy egészben együtt történhet. A gyermek, tanuló integrált vagy speciális intézményi keretek között történő nevelését, oktatását a szakértői bizottság által kiadott véleményben foglalt állásfoglalás alapján lehet és kell biztosítani. Az ezzel ellentétes gyakorlat jogsértő mind a Nkntv., mind pedig az egyenlő bánásmód követelményét tekintve.

Kiskőrösön a Kiskőrös Egységes Gyógypedagógia Módszertani Intézmény Integrált Óvoda, Általános Iskola, Előkészítő Szakiskola (EGYMI) jó gyakorlatai: Az iskola az itt folyó pedagógiai munka sajátosságai miatt eltér a többi intézménytől, azonban szoros kapcsolatban áll velük. Tevékenysége elsősorban a gyógypedagógiai nevelés - oktatás területére terjed ki, valamint pedagógiai szak és szakmai szolgálatra. Nyitott az óvodák, iskolák, továbbá a szülők felé is. Az intézmény az új módszerek kipróbálásának és elterjesztésének elindítója. Többféle jó gyakorlat létezik az intézményen belül, mint például: *Napkezdet tibeti hangtálakkal a kompetencia területek fejlesztésére alsó tagozaton; Hurrá kezdődik az iskola, avagy az akadálymentes iskolakezdés, Csendkapu- ráhangolódás a tanóra anyagára.*

*a)* a hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermekek, tanulók óvodai, iskolai ellátása, a köznevelési intézménybe és más településen található fejlesztő programokra való eljutás módja, lehetőségei;

Halmozottan hátrányos helyzetűnek minősülnek azok a gyermekek és tanulók, akiknél megállapítható, hogy az egyik szülőnek sem magasabb az iskolai végzettsége 8 általánosnál és emellett:

- gyermekvédelmi kedvezményre jogosultak,

- tartós nevelésbe vettek (korábbi elnevezéssel az állami gondozásba vettek közül az állandó gondozásba vettek),

- a jegyző védelmébe vett.

*b)* a közneveléshez kapcsolódó kiegészítő szolgáltatások köre és jellemzői a tanulólétszámhoz viszonyítva;

Kiskőrösön, mint közneveléshez kapcsolódó kiegészítő szolgáltatás például az iskolapszichológus, akinek a szolgáltatása alkalmanként, előre meghatározott időpontokban vehető igénybe.

*c)* hátrányos megkülönböztetés és jogellenes elkülönítés az oktatás, képzés területén, az intézmények között és az egyes intézményeken belüli szegregációs jelenségek;

Hátrányos megkülönböztetésről nincs tudomásunk Kiskőrösön.

*d)* az intézmények között a tanulók iskolai eredményességében, az oktatás hatékonyságában mutatkozó eltérések;

Kiskőrösön nincs adatunk erre vonatkozóan.

*e)* előnyben részesítés, hátránykompenzáló juttatások, szolgáltatások;

Kiskőrös város területén működő intézményekben Kiskőrös Város Önkormányzata – az igényfelmérések alapján közfoglalkoztatási program keretében szociális végzettséggel és tapasztalatokkal rendelkező személyeket alkalmaz család, gyermek- és ifjúságvédelmi tevékenységek ellátására, elsősorban roma származású tanulók segítésére.

**4.5 Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| A gyerekek helyzete, esélyegyenlősége vizsgálata során településünkön | |
| beazonosított problémák | fejlesztési lehetőségek |
| Rendszeres gyermekvédelmi kedvezményben részesítettek száma átlagosan 2019-ben : 237 fő | Családsegítő, gyermekjóléti szolgálat tevékenységei: utcai szociális munka, kapcsolattartási ügyelet, családkonzultáció |
|  |  |
|  |  |
|  |  |
|  |  |
|  |  |

### 5. A nők helyzete, esélyegyenlősége

E tématerület esetén a különböző részterületekhez kiemeltük a vonatkozó jogszabályokat.

Sajnos központi adatszolgáltatás e területen kevéssé áll rendelkezésre.

Jogi alapvetések a nők esélyegyenlőségéhez:

Az Alaptörvény XV. cikke rögzíti, hogy a nők és férfiak egyenjogúak, vagyis mind a nőket, mind a férfiakat azonos jogok kell, hogy megillessék minden polgári, politikai, gazdasági, szociális, kulturális jog tekintetében.

a Tanács 76/207/EGK irányelve a nőkkel és a férfiakkal való egyenlő bánásmód elvének a munkavállalás, a szakképzés és az előmenetel lehetőségei, valamint a munkafeltételek terén történő végrehajtásáról és az azt módosító 2002/73/EK irányelv,

a Tanács 79/7/EGK irányelve a férfiakkal és a nőkkel való egyenlő bánásmód elvének a szociális biztonság területén történő fokozatos megvalósításáról,

a Tanács 86/378/EGK irányelve a férfiakkal és a nőkkel való egyenlő bánásmód elvének a foglalkoztatási szociális biztonsági rendszerekben történő megvalósításáról.

**5.1 A nők gazdasági szerepe és esélyegyenlősége**

A Munka törvénykönyvéről szóló 2012. évi I. törvény 12. §-a rendelkezik arról, hogy a munkaviszonnyal, így különösen a munka díjazásával kapcsolatban az egyenlő bánásmód követelményét meg kell tartani. A munka egyenlő értékének megállapításánál különösen az elvégzett munka természetét, minőségét, mennyiségét, a munkakörülményeket, a szükséges szakképzettséget, fizikai vagy szellemi erőfeszítést, tapasztalatot, felelősséget, a munkaerő-piaci viszonyokat kell figyelembe venni.

Az Ebktv. megfogalmazza a közvetlen és a közvetett diszkrimináció fogalmát, amely rögzíti, hogy az adott személy olyan tulajdonsága miatt kerül hátrányba más, összehasonlítható helyzetben lévő személyekhez képest, amit nem tud befolyásolni. Védett tulajdonságként nevezi meg a törvény a nemet, családi állapotot, az anyaságot és terhességet is.

*a)* foglalkoztatás és munkanélküliség a nők körében;

Amennyiben a munkanélküliek között magasabb a nők száma, akkor annak okozati tényezője lehet például: a településen található munkahelyek jellege; bölcsődei, óvodai férőhelyek hiánya; a településen élő munkanélküli nők alacsony iskolai végzettsége, stb. A probléma azonosítását követően megoldási javaslatot kell tenni, mely elősegíti a nők munkaerő-piaci esélyegyenlőségét.

|  |  |  |  |
| --- | --- | --- | --- |
| **5.1.1. számú táblázat - Munkanélküliségi ráta nemek szerint** (a 3.2.1. táblával azonos) | | | |
| **Év** | **Nyilvántartott álláskeresők aránya az  állandó népességben a 15-64 évesek körében** | | |
| **Férfiak aránya** (TS 033) | **Nők aránya** (TS 034) | **Összesen** |
| **%** | **%** | **%** |
| 2015 | 4,08% | 5,80% | 4,94% |
| 2016 | 2,76% | 3,77% | 3,27% |
| 2017 | 2,44% | 2,72% | 2,58% |
| 2018 | 2,28% | 3,09% | 2,69% |
| 2019 | 2,30% | 2,67% | 2,49% |
| 2020 | - | - | 0,00% |
| Forrás: TeIR, Nemzeti Munkaügyi Hivatal | | |  |

A táblázat alapján kiszűrhető, hogy a nők esetében a foglalkoztatottak száma folyamatosan csökken, habár 2014 és 2015 között egy kisebb növekedés figyelhető meg. A férfiaknál ez a növekvő tendencia 2013 és 2014 között figyelhető meg.

|  |  |  |
| --- | --- | --- |
| **5.1.2. számú tábla - A 180 napnál hosszabb ideje nyilvántartott álláskeresők** (a 3.2.3. táblával azonos) | | |
| **Év** | **180 napnál hosszabb ideje regisztrált munkanélküliek aránya** (TS 057) | **Nők aránya a 180 napon túli nyilvántartott álláskeresőkön belül** (TS 058) |
|  |
| **%** | **%** |  |
| 2015 | 53,46% | 65,88% |  |
| 2016 | 58,20% | 55,80% |  |
| 2017 | 49,79% | 51,67% |  |
| 2018 | 36,14% | 56,67% |  |
| 2019 | 43,36% | 55,10% |  |
| 2020 | - | - |  |
| Forrás: TeIR, Nemzeti Munkaügyi Hivatal | | |  |

*b)* nők részvétele foglalkoztatást segítő és képzési programokban;

Az adatgyűjtés célja, hogy összegyűjtsük a településen induló foglalkoztatást segítő és képzési programokat, és vizsgáljuk a nők részvételét e programokon. Nincs adatunk a nők részvételére foglalkoztatást segítő és képzési programokban.

*c)* alacsony iskolai végzettségű nők elhelyezkedési lehetőségei;

A vizsgálat célja, hogy feltérképezze, hogy a munkanélküli nők munkaerő-piaci helyzetével milyen összefüggésben áll iskolai végzettségük adott településen. Az adatgyűjtéskor vizsgálni kell az alacsony iskolai végzettségűek elhelyezkedési lehetőségét a település és agglomerációja kínálta munkahelyeken. Javaslatokat kell tenni, melyek figyelembe veszik a település munkáltatóinak és lakosságának jellegzetességeit is. A kapott eredmények alapján hatékonyabban szervezhetők képzési programok.

Kiskőrösön az alacsonyabb iskolai végzettségű nők segédmunka munkakörben tudnak elhelyezkedni. Illetve mezőgazdasági idénymunkában tudnak dolgozni.

*d)* hátrányos megkülönböztetés a foglalkoztatás területén, bérkülönbség.

A nők munkaerő-piaci hátrányos megkülönböztetése nehezen vizsgálható jelenség, megmutatkozhat a munkára való jelentkezéskor (ha a munkakör betöltésére mindkét nem képviselője alkalmas, azonos kvalitásokkal rendelkeznek, a munkáltató mégsem szeretne nőt alkalmazni), az azonos munkáért járó eltérő bérezésben, vagy az előmeneteli lehetőségek szűkösségében (üvegplafon-jelenség).  
Településünkön nem tettek panasz hátrányos megkülönböztetés miatt.

**5.2 A munkaerő-piaci és családi feladatok összeegyeztetését segítő szolgáltatások fajtái, jellemzői**

Az e pontra vonatkozó jogszabályi környezet és rendelkezések tekintetében ld. a pénzbeli és természetbeni szociális ellátásokról szóló 3.3. pontot, a személyes gondoskodást nyújtó szolgáltatásokhoz történő hozzáférésről szóló 3.6. pontot, valamint a gyermekek helyzetéről szóló 4. pontot.

A nők munkaerő-piaci elhelyezkedése szempontjából lényeges a gyermekek számára nyújtott napközbeni ellátásokhoz történő hozzáférés, így e ponton belül szükséges a hozzáférés feltételeinek vizsgálata.

A gyermekek napközbeni ellátásának formái - a gyermekek életkorának megfelelően -

*a)* a bölcsődei ellátás,

*b)* a napközbeni gyermekfelügyelet, és

*c)* az alternatív napközbeni ellátás.

**Bölcsőde**

A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében.

**Napközbenigyermekfelügyelet**

A gyermekek napközbeni ellátásaként napközbeni gyermekfelügyelet biztosítható az ellátást nyújtó saját otthonában.

A napközbeni gyermekfelügyelet a családban nevelkedő gyermekek számára nyújt életkoruknak megfelelő nappali felügyeletet, gondozást, nevelést és étkeztetést.

A napközbeni gyermekfelügyelet keretében a gyermek húszhetes korától 14 éves koráig gondozható.

**Alternatív napközbeni ellátás**

Alternatív napközbeni ellátás a játszótéri program, játszóház, klubfoglalkozás keretében nyújtott,

- a szülő és a gyermek kapcsolatát erősítő, a gyermek szocializációját támogató, valamint egyéb szabadidős és prevenciós szolgáltatás,

- a csellengő vagy egyéb okból veszélyeztetett iskoláskorú gyermekek számára biztosított nappali felügyelet, sport-, illetve egyéb foglalkozás és étkeztetés, feltéve, ha a működtető rendelkezik az ehhez szükséges – külön jogszabályban meghatározott – személyi és tárgyi feltételekkel.

**Óvoda**

Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető. (Nkntv. 8. §)

**Általános iskola**

Az Nkntv. értelmében 2013. szeptember 1-étől az általános iskolában 16 óráig kell megszervezni a tanórai és tanórán kívüli foglalkozásokat. A törvény 4. §-ának 4. pontjában rögzíti továbbá az egész napos iskola fogalmát, mely olyan iskolaszervezési forma, ahol a tanórai és más foglalkozásokat a délelőtti és délutáni időszakra egyenletesen szétosztva szervezik meg.

Az adatgyűjtés célja, hogy feltérképezzük, milyen arányban tudják igénybe venni és veszik ténylegesen igénybe az adott településen az érintettek a bölcsődei, az óvodai szolgáltatásokat (vagy annak hiányában egy olyan közeli településen, ahol fogadják a gyerekeket). A gyesről, gyedről a munkába visszatérő szülők munkahelyei milyen mértékben veszik figyelembe a munkavállaló szülői feladatait, biztosít-e számukra rugalmasabb munkaidőt, egyéb könnyítéseket. Ha a kapott eredmények azt mutatják, hogy nem megfelelő a bölcsődei, óvodai férőhellyel való ellátottság, vagy a családbarát munkahelyek hiánya miatt nem tudják vállalni a szülők a munkaerőpiacra való visszatérést, akkor a foglalkoztatás elősegítése érdekében lépéseket kell tenni.

**5.3 Családtervezés, anya- és gyermekgondozás területe**

A család- és nővédelmi gondozást az Eütv. 41. §-a rögzíti, ennek értelmében biztosítani szükséges a gyermekvállalás körülményeinek elősegítését a tanácsadás és gondozás eszközeivel, a családtervezéssel összefüggő ismeretek átadását és a nők egészségvédelmét szolgáló intézkedéseket.

Az egészségügyi alapszolgáltatásokhoz, szakellátáshoz történő hozzáférésről ld. a 3.6. pontot.

**5.4 A nőket érő erőszak, kapcsolati erőszak**

**A családon belüli erőszak** esetén alkalmazható legfontosabb rendelkezéseket a hozzátartozók közötti erőszak miatt alkalmazható távoltartásról szóló 2009. évi LXXII. tv. és a Büntető törvénykönyv tartalmazza. A családon belüli erőszakról nincs önálló tényállás, a párkapcsolati erőszakra jelenleg a Büntető törvénykönyv különböző tényállásai vonatkoznak, ld. testi sértés, zaklatás, távoltartás.

**A nők elleni erőszak különböző formái**ra, vagy ugyanezeknek nem a párkapcsolaton belül megnyilvánuló formáira (pl. szexuális jellegű visszaélések) is a Büntető törvénykönyv releváns paragrafusai vonatkoznak. A zaklatás, szexuális vagy családon belüli erőszak miatt történt rendőrségi feljelentések száma alulmarad a tényleges esetek számától. A rendőrségi riasztások és bírósági eljárások számszerű adatainak összegyűjtése mellett érdemes megnézni, hogy működik-e olyan szervezet, ahová a bántalmazott nők fordulhatnak. (Ha működik ilyen a településen, az onnan kért számszerű adatokat össze kell vetni a rendőrségi feljelentések számával.) Ha az eredmények azt mutatják, hogy magas az erőszak aránya, akkor javaslatokat kell tenni nők tájékoztatásának, illetve a társadalmi érzékenyítés lehetséges formáira (pl. felvilágosító programok már az iskolában, a terhesgondozáson; plakátokkal)

**5.5 Krízishelyzetben igénybe vehető szolgáltatások**

A felmérés célja, hogy a krízishelyzetben igénybe vehető szolgáltatások elérhetőségéről, illetve kapacitásáról nyújtson információt. A krízishelyzetben lévő nők számára nagyon fontos tényező az idő, ezért a várólistával működő szállók sok esetben nem tudnak azonnali segítséget nyújtani. Fontos a megfelelő tájékoztatás, és az igények és kapacitás összhangja.

Településünkön nincs krízishelyzetben igénybe vehető szolgáltatás.

Az otthontalanná vált családoknak lakhatási problémáinak rendezésére, aktív családsegítésre, valamint szakgondozók segítségével mentális gondozásra szolgáltatás legközelebb Kecskeméten vehető igénybe. A Családok Átmeneti Otthonában (6000 Kecskemét, Hoffman János utca 11. tel.szám: 06-76/485-696) 21 fő elhelyezésére van lehetőség.

**5.6 A nők szerepe a helyi közéletben**

Az Alaptörvény fent hivatkozott, XV. cikkére visszavezetve vizsgálható, hogy a helyi közéletben a nők és férfiak azonos jogai a politikai, gazdasági, szociális, kulturális jog tekintetében érvényesülnek-e.

Az azonos jogok érvényesítéséhez elengedhetetlen a képviselet. A nők részvételére nemcsak a női nem reprezentálása miatt van szükség politikában, azaz a közügyekről való döntési mechanizmusban, hanem mert ez szolgálja leginkább a közös érdeket.

**5.7 A nőket helyi szinten fokozottan érintő társadalmi problémák és felszámolásukra irányuló kezdeményezések**

A településen beazonosított problémák felszámolására irányult kezdeményezéseket gyűjti csokorba a vizsgálat. A helyi civil szervezettől kapott információk alapján feltérképeztük, hogy milyen problémák kaptak figyelmet. Arra a következtetésre jutottunk, hogy a problémák nem láttak napvilágot.

**5.8 Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| A nők helyzete, esélyegyenlősége vizsgálata során településünkön | |
| beazonosított problémák | fejlesztési lehetőségek |
| Rugalmatlan munkaidő | Munkáltató normál munkarendtől eltérő munkarendet állapít meg |
|  |  |
|  |  |
|  |  |

### 6. Az idősek helyzete, esélyegyenlősége

**6.1 Az időskorú népesség főbb jellemzői, demográfiai trendek**

A demográfiai adatokra vonatkozóan a települést bemutató fejezethez használt adattáblák további elemzése ajánlott. Itt hangsúlyt kell helyezni a demográfiai trendekre.

|  |  |  |  |
| --- | --- | --- | --- |
| **6.1.1. számú táblázat – Nyugdíjban, ellátásban, járadékban és egyéb járandóságban részesülők száma** | | | |
| **Év** | **Nyugdíjban, ellátásban, járadékban és egyéb járandóságban részesülő férfiak száma** (TS 063) | **Nyugdíjban, ellátásban, járadékban és egyéb járandóságban részesülő nők száma** (TS 064) | **Összes nyugdíjas** |
| 2015 | 1565 | 2460 | 4025 |
| 2016 | 1542 | 2428 | 3970 |
| 2017 | 1506 | 2388 | 3894 |
| 2018 | 1482 | 2395 | 3877 |
| 2019 | 1507 | 2362 | 3869 |
| 2020 | n.a. | n.a. | - |
| Forrás: TeIR, KSH Tstar | |  |  |

A nyugdíjban, nyugdíjszerű ellátásban részesülők vonatkozásában az alábbi jogszabályi rendelkezések irányadók:

A társadalombiztosítási nyugellátásról szóló 1997. évi LXXXI. törvény értelmében a kötelező társadalombiztosítási nyugdíjrendszer

* saját jogú; és
* hozzátartozói
* nyugellátásokat biztosít.

A saját jogú nyugellátások körébe tartozik:

* az öregségi nyugdíj,
* a rehabilitációs járadék.

A társadalombiztosítási nyugdíjrendszer keretében járó hozzátartozói nyugellátás:

* az özvegyi nyugdíj;
* az árvaellátás;
* a szülői nyugdíj;
* a baleseti hozzátartozói nyugellátások; valamint
* özvegyi járadék.

**Időskorúak járadéka**

A Szt. értelmében az időskorúak járadéka azon idős személyek részére biztosít ellátást, akik szolgálati idő hiányában a nyugdíjkorhatáruk betöltése után saját jogú nyugellátásra nem jogosultak, illetve alacsony összegű ellátással rendelkeznek. A Szt. 25. §-a szerint az ellátást a járási hivatal állapítja meg.

|  |  |  |  |  |  |  |  |
| --- | --- | --- | --- | --- | --- | --- | --- |
| **6.1.2. számú táblázat - Nyugdíjszerű ellátások** | | | | | | | |
| **Év** | **Életkoron alapuló ellátásban részesülő férfiak száma** (TS 067) | **Életkoron alapuló ellátásban részesülő nők száma** (TS 068) | **Öregségi nyugdíjban részesülő férfiak száma** (TS 069) | **Öregségi nyugdíjban részesülő nők száma** (TS 070) | **Özvegyi és szülői nyugdíjban részesülő férfiak száma** (TS 071) | **Özvegyi és szülői nyugdíjban részesülő nők száma** (TS 072) | **Időskorúak járadékában részesítettek havi átlagos száma (fő)** (TS 134) |
| 2015 | 57 | 21 | 1103 | 1617 | 6 | 210 | n.a. |
| 2016 | 49 | 5 | 1104 | 1650 | 5 | 198 | n.a. |
| 2017 | 49 | 5 | 1085 | 1658 | 3 | 183 | 40 |
| 2018 | 50 | 5 | 1065 | 1697 | 4 | 187 | 42 |
| 2019 | 48 | 3 | 1112 | 1727 | 8 | 172 | 44 |
| 2020 | n.a. | n.a. | n.a. | n.a. | n.a. | n.a. | n.a. |
| Forrás: TeIR, KSH Tstar |  |  |  |  |  |  |  |

**6.2 Idősek munkaerő-piaci helyzete**

Az Flt. 24. §-a értelmében a nyugdíjazáshoz közel álló álláskereső részére nyugdíj előtti álláskeresési segély, valamint költségtérítés jár. Az álláskeresési segély feltételeit a Flt. 30. §-a rögzíti. Erről ld. még a 3. 3. pontot.

*a)* idősek, nyugdíjasok foglalkoztatottsága;

A helyi adatgyűjtés célja, hogy az idős korosztály (jellemzően az 55 év felettiek) foglalkoztatottsági mutatóit feltérképezzük és a kapott mutatókból hosszabb távú megoldási javaslatokat dolgozzunk ki. A településen élő idősebb korosztály munkaerőpiaci mutatói rávilágítanak arra, hogy milyen arányú a foglalkoztatottságuk, milyen szektorokban dolgoznak, vagy hogy a már nyugdíjas személyek vállalnak-e munkát kereset-kiegészítésként. Ha az adatok azt mutatják, hogy a korosztályban nagyarányú a munkanélküli, vagy tartós munkanélküliek száma, akkor következtethetünk munkahelyi diszkriminációra is. Ha az eredmények azt mutatják, a még aktív korú idősek között alacsony a foglalkoztatottság, akkor fel kell tárni ennek okait, és megoldási javaslatokat kell tenni a foglalkoztatottság előmozdítására.

*b)* tevékeny időskor, élethosszig tartó tanulás, idősek, nyugdíjasok foglalkoztatásának lehetőségei a közintézményekben, foglakoztatásukat támogató egyéb programok a településen;

Az adatgyűjtés célja, hogy csokorba szedjük azokat a pályázati programokat, vagy helyi rendeletekhez kapcsolt intézkedéseket, melyek elősegíthetik az idősebb korosztály foglalkoztatását, vagy tesznek az élethosszig tartó tanulás elvéért.

Jelenleg nem ismert olyan pályázat, amely a nyugdíjasok foglalkoztatásának lehetőségét segíti településünkön.

*c)* hátrányos megkülönböztetés a foglalkoztatás területén.

A diszkrimináció felmérése rendkívül nehéz. Éppen ezért csak következtethetünk annak létezésére. Azt tudjuk a szakirodalomból, hogy az idősebb korosztály sokkal jobban kiszolgáltatott a munkaerő-piaci diszkriminációnak, tehát nehezebben helyezkednek el, és a munkahelyi leépítések is előbb érik el őket. Ennek alapján, ha a helyi, vagy területileg illetékes kormányhivatal foglalkoztatási osztályától arról kértünk adatokat, hogy hány fő regisztrált munkanélküli van a településen és ezek közül hányan 55 év felettiek, illetve a tartós munkanélküliek között mekkora az 55 év felettiek aránya, és az adatok alapján az arányok az idősebb korosztály felé tolódnak el, akkor állíthatjuk, hogy őket jobban érinti a foglalkoztatás terén fellépő hátrányos megkülönböztetés.

|  |  |  |  |  |  |  |  |
| --- | --- | --- | --- | --- | --- | --- | --- |
| **6.2. számú táblázat - Hátrányos megkülönböztetés a foglalkoztatás terén** (a 3.2.2. táblázatból) | | | | | | | |
| **Nyilvántartott álláskeresők száma összesen** | **Év** | **2015** | **2016** | **2017** | **2018** | **2019** | **2020** |
| **Fő összesen** | **477** | **311** | **241** | **249** | **226** | **0** |
| **41-45 év** (TS 042) | Fő | 44 | 32 | 31 | 28 | 29 | n.a. |
| % | 9,22% | 10,29% | 12,86% | 11,24% | 12,83% | - |
| **46-50 év** (TS 043) | Fő | 50 | 34 | 24 | 30 | 12 | n.a. |
| % | 10,48% | 10,93% | 9,96% | 12,05% | 5,31% | - |
| **51-55 év** (TS 044) | Fő | 53 | 28 | 15 | 24 | 14 | n.a. |
| % | 11,11% | 9,00% | 6,22% | 9,64% | 6,19% | - |
| **56-60 év** (TS 045) | Fő | 66 | 40 | 24 | 22 | 30 | n.a. |
| % | 13,84% | 12,86% | 9,96% | 8,84% | 13,27% | - |
| **61 éves, vagy afeletti** (TS 046) | Fő | 41 | 41 | 46 | 41 | 32 | n.a. |
| % | 8,60% | 13,18% | 19,09% | 16,47% | 14,16% | - |
| Forrás: TeIR, Nemzeti Munkaügyi Hivatal | |  |  |  |  |  |  |

**6.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés**

Ebben a pontban az idősek által igénybe vehető alapszolgáltatásokra és szakosított ellátási formákat ismerhetjük meg.

Alapszolgáltatások

A szociális alapszolgáltatások megszervezésével az állam és a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában.

Szakosított ellátási formák

Ha az életkoruk, egészségi állapotuk, valamint szociális helyzetük miatt rászoruló személyekről az alapszolgáltatások keretében nem lehet gondoskodni, a rászorultakat állapotuknak és helyzetüknek megfelelő szakosított ellátási formában kell gondozni.

*a)* az idősek egészségügyi és szociális szolgáltatásokhoz való hozzáférése;

A városban a szociális alapszolgáltatások közül tanyagondnoki szolgáltatás, étkeztetés, házi segítségnyújtás, családsegítés, közösségi ellátások, nappali ellátás van.

|  |  |  |  |
| --- | --- | --- | --- |
| **6.3.1. számú táblázat - 65 évnél idősebb népesség és nappali ellátásban részesülő időskorúak száma** | | | |
| **Év** | **65 év feletti lakosság száma** (TS 0328) | **Nappali ellátásban részesülő időskorúak száma** (TS 5101) | |
| **Fő** | **Fő** | **%** |
| 2012 | 2 742 | 22 | 0,80% |
| 2013 | 2 770 | 23 | 0,83% |
| 2014 | 2 809 | 28 | 1,00% |
| 2015 | 2 873 | 26 | 0,90% |
| 2016 | 2 900 | 40 | 1,38% |
| 2017 | n.a. | n.a. | #ÉRTÉK! |
| Forrás: TeIR, KSH Tstar |  |  |  |

*b)* kulturális, közművelődési szolgáltatásokhoz való hozzáférés;

Az időseknek több városi, illetve Önkormányzati programon van lehetőségük részt venni, illetve az idősek klubja szervezésében is.

*c)* idősek informatikai jártassága;

A Segítő Kezek az Aktív Évekért Közhasznú Nonprofit Kft. Infokommunikációs Országos Program keretein belül Kiskőrösön is működik egy csoport, amely jelenleg 8 főből áll. Az ő segítségükkel meghatározott számú idős személy ismerkedik meg az informatikával, valamint az internethasználattal is.

*d)* a generációk közötti programok.

**6.4 Az időseket, az életkorral járó sajátos igények kielégítését célzó programok a településen**

Városi Pedagógusnap minden év júniusában kerül megrendezésre 2019-ben 200 fő vett részt, melyen a nyugdíjas pedagógusokat köszöntik, illetve munkájukért emléklapot vehetnek át. Idén 13 nyugdíjba vonuló kolléga vehetett át emlékérmet, illetve emléklapot.

A Városi Nyugdíjas Közszolgálati dolgozók Karácsonyi Ünnepsége a nyugdíjas közszolgálati dolgozók részére kerül megrendelésre, 2018-ban 280 fő vett részt az ünnepségen. 2019-ben december 17-én kerül megrendezésre.

A közmunkások bevonásával a napi életvitelük során felmerülő problémák esetében az önkormányzat segítséget tud nyújtani (pl. ház körüli munkák).

**6.5 Következtetések: problémák beazonosítása, fejlesztési lehetőségek meghatározása.**

|  |  |
| --- | --- |
| Az idősek helyzete, esélyegyenlősége vizsgálata során településünkön | |
| beazonosított problémák | fejlesztési lehetőségek |
| Kulturális programok hiánya | Kulturális programok, idősek klubjában programok szervezése |
|  |  |
|  |  |
|  |  |
|  |  |
|  |  |

### 7. A fogyatékkal élők helyzete, esélyegyenlősége

**Fogyatékos személy:** aki érzékszervi - így különösen látás-, hallásszervi, mozgásszervi, értelmi képességeit jelentős mértékben vagy egyáltalán nem birtokolja, illetőleg a kommunikációjában számottevően korlátozott, és ez számára tartós hátrányt jelent a társadalmi életben való aktív részvétel során.

A Fogyatékossággal élő személyek jogairól szóló egyezmény és az ahhoz kapcsolódó Fakultatív Jegyzőkönyv kihirdetéséről szóló 2007. évi XCII. törvény 1 cikk szerint fogyatékos személy minden olyan személy, aki hosszan tartó fizikai, értelmi, mentális vagy érzékszervi károsodással él, amely számos egyéb akadállyal együtt korlátozhatja az adott személy teljes, hatékony és másokkal egyenlő társadalmi szerepvállalását.

7.1 A településen fogyatékossággal élő személyek főbb jellemzői, sajátos problémái

|  |  |  |  |
| --- | --- | --- | --- |
| **7.1.1 számú táblázat - Megváltozott munkaképességű személyek ellátásaiban részesülők száma nemenként** | | | |
| **Év** | **Megváltozott munkaképességű személyek ellátásaiban részesülők száma - Férfiak** (TS 061) | **Megváltozott munkaképességű személyek ellátásaiban részesülők száma - Nők** (TS 062) | **Összesen** |
| 2015 | 279 | 386 | 665 |
| 2016 | 263 | 368 | 631 |
| 2017 | 250 | 358 | 608 |
| 2018 | 243 | 340 | 583 |
| 2019 | 234 | 307 | 541 |
| 2020 | n.a. | n.a. | - |
| Forrás: TeIR, KSH Tstar | |  |  |

* Nappali ellátásban részesülő fogyatékos személyek száma

|  |  |
| --- | --- |
| **7.1.2. számú táblázat - Nappali ellátásban részesülő  fogyatékkal élők száma** | |
| **Év** | **Nappali ellátásban részesülő fogyatékos személyek száma** (TS 128) |
| 2015 | 24 |
| 2016 | 26 |
| 2017 | 27 |
| 2018 | 25 |
| 2019 | 26 |
| 2020 | n.a. |
| Forrás: TeIR, KSH Tstar; és helyi adatszolgáltatók | |

A városban élő fogyatékos emberek létszámára és fogyatékosságuk mértékére statisztikai adat nem áll rendelkezésünkre, arra csak a megváltozott munkaképességű személyek ellátásaiban részesülők számából lehet következtetni.

A veleszületett fogyatékossággal élő személyeken túl, az egyes fogyatékossági csoportokban különböző mértékben kell számolni a betegségből, balesetből szerzett fogyatékosság miatt akadályozott személyekkel is.

*a)* fogyatékkal élők foglalkoztatásának lehetőségei, foglalkoztatottsága, védett foglalkoztatás, közfoglalkoztatás;

A fogyatékkal élő emberek munkaerő-piaci elhelyezkedésének lehetőségei erősen korlátozottak, elsősorban rossz egészségi állapotuknak, másodsorban iskolai végzettségük alacsony mivolta miatt. A nem dolgozók számára az egyetlen jövedelemforrás az alacsony összegű öregségi nyugdíj, vagy járadék, segély.

A Fot. 15-16. §-a értelmében a fogyatékos személy lehetőség szerint integrált, ennek hiányában védett foglalkoztatásra jogosult.

A foglalkoztatást biztosító munkáltató köteles biztosítani a munkavégzéshez szükséges mértékben a munkahelyi környezet, így különösen a munkaeszközök, berendezések megfelelő átalakítását. Az átalakítással kapcsolatos költségek fedezésére a központi költségvetésből támogatás igényelhető.

Ha a fogyatékos személy foglalkoztatása az integrált foglalkoztatás keretében nem megvalósítható, úgy számára speciális munkahelyek működtetésével a munkához való jogát lehetőség szerint biztosítani kell. A védett munkahelyet a központi költségvetés normatív támogatásban részesíti.

Fogyatékkal élő munkavállaló, aki

a) a nemzeti jog szerint fogyatékosnak elismert, vagy

b) elismerten fizikai, elmebeli vagy pszichológiai károsodásban szenved.

Megváltozott munkaképességű munkavállaló, aki

a) rehabilitációs ellátásban részesül,

b) aki 2011. december 31-én III. csoportos rokkantsági, baleseti rokkantsági nyugdíjban, rendszeres szociális járadékban részesült.

(Flt. 57/B §.)

Gyakori probléma, hogy kevés a foglalkoztatási lehetőség, nem megoldott a foglalkoztatáshoz szükséges akadálymentesítés, nem biztosítottak különleges eszközök és feltételek. A védett foglalkoztatás túlsúlya mutatkozik az integrált foglalkoztatással szemben. Nem rendelkeznek olyan foglalkoztatási szakemberrel, aki a fogyatékos személy állapotának ismeretében javaslatot tesz a foglalkoztatás jellegére és helyére. Nincs képzett szakember, aki a munkahelyi beszoktatást kísérje, ezért a sikertelen beszoktatás következménye a fogyatékos munkavállaló alkalmatlanságának rövid időn belüli megállapítása. Javaslat folyamatos felkutatása a fogyatékos munkavállalókkal is betölthető álláshelyeknek, fogyatékosügyi mentor, tanácsadó foglalkoztatásával a fogyatékos személyek munkahelyi kisérésének biztosítása. Önkormányzati szakember képzése ez irányba, állami és civil munkaerő-piaci szolgáltató szervezet és a Munkaesély Szövetség bevonása a feladat megoldásába.

*b)* munkavállalást segítő lehetőségek;

Nem rendelkezünk erre vonatkozóan adattal.

*c)* hátrányos megkülönböztetés a foglalkoztatás területén;

Előfordulhat, hogy a fogyatékos személyt akadályozottsága miatt nem foglalkoztatják a végzettségének és képzettségének megfelelő álláshelyen. (pl.: felsőfokú végzettsége ellenére alacsonyabb végzettséggel is betölthető foglalkoztatást ajánlanak neki.)

A fizikai akadályozottság esetében célszerű felmérni, hogy a fogyatékos személy alkalmazásának mely feltételei hiányoznak. Az akadálymentesítési javaslatban célszerű a fogyatékosság jellege és a fogyatékos személyek száma alapján rangsorolni, hogy az akadálymentesítés lépései milyen sorrendben és ütemezéssel kövessék egymást. A rámpa és kijelölt parkoló nemcsak mozgássérült személyek, hanem más csoportok részére is hasznosak (nők, kisgyermekesek, idősek), az információs táblák, a vizuális információk megerősítése akusztikus információkkal, például közlekedési eszközökön alkalmazva. Fontos a célpályázatok felkutatása és az akadálymentesítés komplex, rövid- közép-és hosszú terveinek elkészítései. Garanciát jelent rehabilitációs szakmérnök és szakember bevonása a tervezésbe, valamint érintett fogyatékos ember bevonása a tervezés és a megvalósítás teljes folyamatába.

A foglalkoztatás akkor is meghiúsulhat, ha a fogyatékos személy nem tudja megközelíteni a munkahelyet, például a településen belüli közlekedési akadályok miatt és a támogató szolgálattól sem kap segítséget. Ilyen információk beszerzése rendkívül nehéz, hiszen az érintettek nem hozzák a hátrányos megkülönböztetést nyilvánosságra, mert ezzel a jövőbeni alkalmaztatási kilátásaik is csökkennek.

Az adatgyűjtést ezért célszerű strukturált interjú módszerével végezni, melynek keretében a település jegyzőjét, - vagy az általa kijelölt személyt-, a település szociális részlegének vezetőjét, ügyintézőjét, a családsegítő szolgálat vezetőjét, a fogyatékos személyek részére ellátást nyújtó szociális intézmény vezetőjét és a fogyatékosok érdekképviseletét ellátó helyi szervezet vezetőjét célszerű kérdezni.

*d)* önálló életvitelt támogató helyi intézmények, szolgáltatások, programok.

A saját lakókörnyezetben, lakóotthonban élő fogyatékos személyeknek nyújt alapszolgáltatást a támogató szolgálat. A támogató szolgálat többek között a különböző közösségi és szabadidős szolgáltatások elérésében (mind szállítás, mind kommunikáció szintjén) ad támogatást, emellett az igénybevevő környezetében, lakásán nyújt fejlesztést, gondozást, segíti az önálló életvitelt, támogatja az ön-érdekérvényesítést.

A személyes szociális gondoskodási ellátások közül nappali ellátás (klub, fejlesztő napközi otthon stb.) keretében 2011-ben 6 727 fő részére biztosítottak ellátást. A nappali ellátás a saját lakókörnyezetben élő fogyatékos személyeknek napközben nyújt fejlesztést, étkezést, segít az önálló életvitelben és a társadalmi szerepek gyakorlásában.

Az átmeneti elhelyezésben részesülők, gondozóházban elhelyezettek száma csekély, 262 ellátott volt 2011-ben. Tartós bentlakásos szociális intézményi ellátásban 16 668 engedélyezett férőhely volt. Ápoló-gondozó intézményi ellátásban 13 802 fő részesült, amiből 50 férőhelyet meghaladó nagyságú intézmény 11 939 férőhellyel rendelkezett. Az ápoló-gondozó célú ellátást biztosító férőhelyek közül 8% működött lakóotthoni formában. Rehabilitációs intézményi ellátásban az engedélyezett férőhelyek száma 1773, melyből 473 rehabilitációs célú lakóotthoni férőhely.

A jelenlegi nagy létszámú intézmények sok esetben a település szélén, rosszabb esetben az országhatáron, izoláltan, korszerűtlen épületekben működnek. Ezen intézményekben is nagy erőfeszítéseket tesznek az ellátott személyek társadalmi integrációjának megteremtése érdekében, azonban az intézmény területi elhelyezkedéséből adódó korlátokat nem tudják leküzdeni. Egy több száz fős intézmény esetében fennáll a veszélye annak, hogy nem alkalmas az egyéni képességekre alapozott, személyre szabott szolgáltatás nyújtására. A működő lakóotthonok többsége csak a férőhelyek számának tekintetében tér el a nagy létszámú intézményektől, nem úgy működnek a gyakorlatban, mint ahogy azt a jogalkotó a bevezetésekor elképzelte. Az intézményi szemlélet a lakóotthonokban is jelen van.

Tekintettel arra, hogy a jogszabályi módosulások a fenntartó tekintetében változást hoznak ezen szolgáltatások tekintetében, az önkormányzatok együttműködő partnerségi szerepben jelennek meg majd 2013-tól várhatóan.

Aktuális jogszabály:

1993. évi III. tv ;

1/2000. (I. 7.) SzCsM rendelet

**7.2 Fogyatékkal élő személyek pénzbeli és természetbeni ellátása, kedvezményei**

Az alábbiakban felsoroljuk és röviden ismertetjük azokat az ellátási formákat, amelyeket jogszabályok biztosítanak a fogyatékkal élő személyek számára. Az ezekhez való hozzáférés helyi vizsgálata az esélyegyenlőségi helyzetelemzés egyik feladata.

Lehetséges, hogy a fogyatékos személy megfelelő információk hiányában nem részesül a számára jogszabály szerint járó pénzbeli és természetbeni ellátásban. Ezzel összevetésben lehetséges megbecsülni, hogy az egészségügyben vagy önkormányzati szolgáltatásokban pl. szociális érkeztetés, hajléktalan ellátás milyen létszámban fordulnak meg fogyatékosok illetve rendelkeznek-e statisztikai adatokkal. Javasolt bevonni a fogyatékos emberek helyi érdekvédelmi szervezeteit is, hiszen ők taglistáikkal és tagjaikkal tartott kapcsolatukkal segíthetik a folyamatot.

Ellátási formák:

Fogyatékossági támogatás: A Fot. 22. §-a alapján biztosított fogyatékossági támogatás a súlyosan fogyatékos személy részére az esélyegyenlőséget elősegítő, havi rendszerességgel járó pénzbeli juttatás. A támogatás célja, hogy - a súlyosan fogyatékos személy jövedelmétől függetlenül - anyagi segítséggel járuljon hozzá a súlyosan fogyatékos állapotból eredő társadalmi hátrányok mérsékléséhez.

Rokkantsági járadék: A rokkantsági járadékról szóló 83/1987. (XII. 27.) MT rendelet értelmében aki a 25. életéve betöltése előtt teljesen munkaképtelenné vált, illetve 80 %-os vagy azt meghaladó mértékű egészségkárosodást szenvedett és nyugellátást, baleseti nyugellátást részére nem állapítottak meg, rokkantsági járadékra jogosult.

Közlekedési kedvezmény: A súlyos mozgáskorlátozott személyek közlekedési kedvezményeiről szóló 102/2011. (VI. 29.) Korm. rendelet 6. §-a értelmében szerzési és átalakítási támogatásra (közlekedési kedvezmény) a súlyos mozgáskorlátozott személy jogosult

Parkolási igazolvány: Parkolási igazolványra az a személy jogosult,

aki közlekedőképességében súlyosan akadályozott,

aki látási fogyatékosnak; értelmi fogyatékosnak; autistának; mozgásszervi fogyatékosnak minősül,

akit a vakok személyi járadékának bevezetéséről szóló rendelet alapján 2001. július 1-jét megelőzően vaknak minősítettek, vagy aki vaknak vagy gyengénlátónak, mozgásszervi fogyatékosnak, értelmi fogyatékosnak vagy autistának minősül

Fogyatékos személyek számára biztosított alap- és szakosított ellátási formák:

Szociális alapszolgáltatások: étkeztetés, házi segítségnyújtás, családsegítés, jelzőrendszeres házi segítségnyújtás, támogató szolgáltatás

Szakosított ellátási formák: ápolást, gondozást nyújtó intézmények, fogyatékos személyek otthona, rehabilitációs intézmények, fogyatékos személyek gondozóháza, lakóotthon

Aktuális jogszabályok:

141/ 2000(VIII.9.) Korm. rend A súlyos fogyatékossá minősítésének és felülvizsgálatának valamint a fogyatékossági támogatás folyósításának szabályairól.

218/2003. (XII. 11.) Korm. rendelet a mozgásában korlátozott személy parkolási igazolványáról

1998. évi XXVI. törvény a fogyatékos személyek jogairól és esélyegyenlőségük biztosításáról

**7.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés**

Az alábbiakban kiemeljük azokat a területeket jogszabályi hivatkozással, amelyek a fogyatékkal élő személyek jogait biztosítják.

Környezet: A fogyatékos személynek joga van a számára akadálymentes, továbbá érzékelhető és biztonságos épített környezetre. Ez a jog vonatkozik különösen a közlekedéssel és az épített környezettel kapcsolatos tájékozódási lehetőségekre. (Fot. 5. § (1)- (2))

Kommunikáció: A fogyatékos személy számára biztosítani kell az egyenlő esélyű hozzáférés lehetőségét a közérdekű információkhoz, továbbá azokhoz az információkhoz, amelyek a fogyatékos személyeket megillető jogokkal, valamint a részükre nyújtott szolgáltatásokkal kapcsolatosak. A kommunikációban jelentősen gátolt személy számára a közszolgáltatások igénybevételekor lehetővé kell tenni a tájékozódás és a személyi segítés feltételeit. (Fot. 6.- 7. §) A megfelelően hozzáférhető információ létrehozása olyan szakmai feladat, mely kezdetben nehézséget okozhat. Javasoljuk, azoknak a szolgáltató szervezeteknek a bevonását, melyek professzionális segítséget nyújthatnak. Ilyenek például a jelnyelvi tolmácsszolgálatok, a könnyen érthető fordításokat készítő ÉFOÉSZ és tagszervezetei, a speciális eszközkölcsönzők. Javasoljuk továbbá, hogy az önkormányzat érintett munkatársai kapcsolódjanak be olyan tréningekbe, képzésekbe, ahol ezek a tudások megtanulhatók, ilyenek egyebek mellett az EMMI és az FSZK Nonprofit Kft. képzései.

Közszolgáltatásokhoz való egyenlő esélyű hozzáférés: A fogyatékos személy számára a Fot-ban meghatározottak szerint - figyelembe véve a különböző fogyatékossági csoportok eltérő speciális szükségleteit - biztosítani kell a közszolgáltatásokhoz való egyenlő esélyű hozzáférést.   
A közszolgáltatásokhoz való egyenlő esélyű hozzáférés biztosítása érdekében a fogyatékos személy az önálló életvitelét segítő kutyáját - külön jogszabályban meghatározottak szerint - beviheti a közszolgáltatást nyújtó szerv, intézmény, szolgáltató mindenki számára nyitva álló területére. (Fot. 7/A.- 7/C. §)

Közlekedés: A közlekedési rendszereknek, továbbá a tömegközlekedési eszközöknek, utasforgalmi létesítményeknek - beleértve a jelző- és tájékoztató berendezéseket is - alkalmasnak kell lenniük a fogyatékos személy általi biztonságos igénybevételre. Közhasználatú parkolóban a közlekedésében akadályozott fogyatékos személyek számára - a külön jogszabály szerint - megfelelő számú és alapterületű parkolóhely kialakításáról kell gondoskodni. (Fot. 8.- 10. §) A hozzáférés biztosításakor két kihívás biztosan felmerül: egyrészt a megfelelő szaktudás bevonásának a kérdése, másrészt pedig az ehhez szükséges forrás.

Támogató szolgálat, segédeszköz: fogyatékos személy részére biztosítani kell a fogyatékossága által indokolt szükségleteinek megfelelő támogató szolgálat igénybevételét, továbbá segédeszközt. Az árhoz nyújtott támogatással beszerezhető segédeszközök körét és a támogatás módját, valamint mértékét külön jogszabály határozza meg. (Fot. 11. §)

Egészségügy: A fogyatékos személy egészségügyi ellátása során figyelemmel kell lenni a fogyatékosságából adódó szükségleteire. A fogyatékos személy egészségügyi ellátása során törekedni kell arra, hogy az ellátás segítse elő a rehabilitációját, társadalmi beilleszkedését, továbbá, hogy ne erősítse a betegségtudatát. (Fot. 12. §) A modern emberi jogi szemlélet érvényesülése a fogyatékos emberek ellátása során alapelv. Javasoljuk, hogy az ehhez elengedhetetlen attitűdváltás eléréséhez a szolgáltatók vegyék igénybe az országban több helyen elérhető tréninglehetőségeket (GYEMSZI ETI és FSZK Nonprofit Kft. egyebek mellett), valamint igényeljék azokat a hozzáférést biztosító megoldásokat, melyekről a korábbiakban már szóltunk.

Oktatás, képzés: A fogyatékos személynek joga, hogy állapotának megfelelően és életkorától függően korai fejlesztésben és gondozásban, óvodai nevelésben, iskolai nevelésben és oktatásban, fejlesztő felkészítésben, szakképzésben, felnőttképzésben, továbbá felsőoktatásban vegyen részt a vonatkozó jogszabályokban meghatározottak szerint. Abban az esetben, ha az - az e célra létrehozott szakértői és rehabilitációs bizottság szakértői véleményében foglaltak szerint - a fogyatékos személy képességeinek kibontakoztatása céljából előnyös, a fogyatékos személy az óvodai nevelésben és oktatásban a többi gyermekkel, tanulóval együtt - azonos óvodai csoportban, illetve iskolai osztályban - vesz részt. A kiskorú fogyatékos személyt megilleti az a jog, hogy fejlesztése késedelem nélkül megkezdődjön, amint fogyatékosságát megállapították (Fot. 13. §).

Lakóhely, közösségbe való befogadás, önálló életvitel: A fogyatékos személynek joga van a fogyatékosságának, személyes körülményeinek megfelelő - családi, lakóotthoni, intézményi - lakhatási forma megválasztásához (Fot. 17. §) A 2011. évben megkezdődött a nagylétszámú ápoló –gondozó intézetek kiváltása támogatott lakhatási megoldásokká. Ez a folyamat, bár pozitív kimenetelében bizonyosak vagyunk, mégis számos konfliktust rejt magában.

Kultúra, sport: A fogyatékos személy számára lehetővé kell tenni a művelődési, kulturális, sport- és más közösségi célú létesítmények látogatását. A fogyatékos személy számára - sportolási lehetőségeinek megteremtéséhez - a sportolási célú, szabadidős intézmények használatát hozzáférhetővé kell tenni (Fot. 18. §) A hozzáférés biztosításakor két kihívás biztosan felmerül: egyrészt a megfelelő szaktudás bevonásának a kérdése, másrészt pedig az ehhez szükséges forrás.

A rehabilitációhoz való jog: A fogyatékos személynek joga van a rehabilitációra. E jog érvényesítését rehabilitációs szolgáltatások, ellátások biztosítják. Az ehhez kapcsolódó állami feladatot a fogyatékos személyek esélyegyenlőségének biztosítására létrehozott, a társadalmi esélyegyenlőség előmozdításáért felelős miniszter szakmai felügyelete alatt álló szervezet látja el. A szervezet számára törvény vagy kormányrendelet további feladatokat állapíthat meg ([Fot. 19.- 20. §). Az érintett célcsoport sok esetben nem rendelkezik megfelelő információval a saját jogai és lehetőségei tekintetében. Javasoljuk, hogy legyen számukra lehetőség hozzáférni a Nemzeti Rehabilitációs és Szociális Hivatal honlapjához, valamint dokumentumaihoz, továbbá azokhoz a jogsegély szolgáltatásokhoz, amelyeket érdekvédelmi szervezeteik nyújtanak a számukra.

A helyi politikai életben és közéletben való részvételhez való jog: másokkal azonos alapon, hatékonyan és teljes körűen vehessenek részt a helyi politikai életben és a közéletben, közvetlenül vagy szabadon választott képviselőkön keresztül, beleértve a fogyatékossággal élő személyek jogát és lehetőségét a szavazásra és választhatóságra (2007. évi XCII. tv 29. cikk) A fogyatékos emberek önérvényesítő mozgalmainak erősödése, saját maguk képviseletének lehetőségének támogatása kiemelt feladat.

*a)* egészségügyi és rehabilitációs ellátások elérhetősége, együttműködése;

*b)* települési önkormányzati tulajdonban lévő középületek akadálymentesítettsége;

A települési önkormányzati tulajdonban lévő középületek akadálymentesek.

*c)* közszolgáltatásokhoz, köznevelési intézményekhez, kulturális és sportprogramokhoz való hozzáférés lehetőségei, fizikai, információs és kommunikációs akadálymentesítettség, lakóépületek, szolgáltató épületek akadálymentesítettsége;

Mivel Kiskőrösön akadálymentes a Művelődési Központ, illetve több közintézmény, ezért a fogyatékosok hozzáférnek a közszolgáltatásokhoz, kulturális és sportprogramokhoz.

*d)* munkahelyek akadálymentesítettsége;

Nincs pontos adatunk, hogy a településünkön lévő munkahelyeken milyen számban megoldott az akadálymentesítés.

*e)* közösségi közlekedés, járdák, parkok akadálymentesítettsége;

Településünkön a parkok akadálymentesek, azonban nem minden járdát tud igénybe venni a fogyatékos személy.

*f)* fogyatékossággal élő személyek számára rendelkezésre álló helyi szolgáltatások (pl. speciális közlekedési megoldások, fogyatékossággal élő személyek nappali intézménye, stb.)

Kiskőrösön nincs speciális közlekedési megoldás.

A családsegítés szociális vagy mentális problémák, illetve egyéb krízishelyzet miatt Kiskőrösön a segítségre szoruló személyek, családok számára az ilyen helyzethez vezető okok megelőzésére, a krízishelyzet megszüntetésére, valamint az életvezetési képesség megőrzése céljából nyújt szolgáltatást a Sorsfordító Szolgáltató Központ Sorsok Háza Szociális Intézmény Család –és Gyermekjóléti Szolgálata (6200 Kiskőrös, Rákóczi utca 14. tel:78/413-745).

A Magyarországi Baptista Egyház Filadelfia Integrált Szociális Intézménye (6200 Kiskőrös, Seres Sámuel u. 12., tel.szám: 06-78/513-514) fogyatékos személyek nappali ellátását is biztosítja, amely elsősorban a saját otthonukban élő fogyatékos személyek számára nyújt lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.

*e)* előnyben részesítés (hátránykompenzáló juttatások, szolgáltatások)

Az ellátási problémák többsége azonos módon keletkezik: van megfelelő szolgáltatás, de az ellátásra szoruló nem tud róla, őt nem érték el a szolgáltatást nyújtók, vagyis be sem került a rendszerbe. Van megfelelő szolgáltatás, de a szolgáltatás igénybevétele a fogyatékos személy számára nem hozzáférhető pl az akadálymentesítettség hiánya miatt. Van akadálymentesen elérhető szolgáltatás, de a célcsoport tagja vagy saját elhatározásából vagy gyakori tapasztalat szerint a fogyatékos személy helyett döntő család elhatározásából a szolgáltatást nem veszi igénybe, még akkor sem, ha az a fogyatékos személy életminőségét lényegesen javítaná. Minden ilyen esetben annak feltárása fontos, hogy a szolgáltatás és a szolgáltatást igénylő milyen okból nem tudott egymással segítő kapcsolatba kerülni. Nincsenek olyan esetek a településen, ahol a család a fogyatékos felnőttet méltatlan körülmények között tartja.

A helyi önkormányzat számos alkalommal kinyilváníthatja azt, hogy számára fontosak a településen élő fogyatékos személyek. Ilyen alkalmak lehetnek a fogyatékos személyek részére rendezett sportrendezvények, egészségügyi szűrések, kirándulások a támogató szolgálat segítségével, ha a helyi önkormányzat rendelkezi üdültetési lehetőséggel akkor az üdültetésben való részvétel biztosítása, különféle akciók szervezése amik egyben anyagi és természetbeni segítségnyújtást jelentenek. Fontos annak megismerése, hogy a helyi médiában rendszeresen jelenjenek meg a fogyatékos személyek sikereikkel és gondjaikkal, de semmiképpen sem mint gyámolított személyek.

**7.4 Fogyatékossággal élők sajátos igényeinek kielégítését célzó programok a településen**

Nem rendelkezünk erre vonatkozóan adattal.

**7.5 A fogyatékossággal élőket helyi szinten fokozottan érintő társadalmi problémák és a felszámolásukra irányuló kezdeményezések**

Nem rendelkezünk erre vonatkozóan adattal.

|  |  |
| --- | --- |
| **7.6 Következtetések: problémák beazonosítása, fejlesztési lehetőségek meghatározása** | |
| A fogyatékkal élők helyzete, esélyegyenlősége vizsgálata során településünkön | |
| beazonosított problémák | fejlesztési lehetőségek |
| Mozgáskorlátozottak Bács-Kiskun Megyei Egyesülete | Központ: 6000, Kecskemét, Mária körút 1. 76/322-452    E-mail: mkbkme@freemail.hu |
| Kiskőrösi csoport | Uzsoki u. 10. 0630/476-42-26 |
| Kiskőrösi Ifj. Csop. | Bajcsy Zs. u. 27. 0670/38-28-974 |
|  |  |
|  |  |
|  |  |
|  |  |

### 8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása

*a)* a 3–7. pontban szereplő területeket érintő civil, egyházi szolgáltató és érdekvédelmi szervezetek, önszerveződések feltérképezése (pl. közfeladatot ellátó szervezetek száma közfeladatonként bemutatva, önkéntesek száma, partnerségi megállapodások száma);

Partnereink:   
- Egészségügyi Gyermekjóléti és Szociális Intézmény

- Kőrös Körüli Nők Egyesülete

*b)* helyi önkormányzati, nemzetiségi önkormányzati, egyházi és civil szektor és gazdasági szereplők közötti partnerség bemutatása

- Egészségügyi, Gyermekjóléti és Szociális Intézmény: gyerekek esélyegyenlőségével foglalkozó munkacsoport.  
- Civil szektor: Kőrös Körüli Nők Egyesülete: nők esélyegyenlőségével foglalkozó munkacsoport.

* Kiskőrös Város Szlovák Nemzetiségi Önkormányzata, Kiskőrös Város Német Nemzetiségi Önkormányzata, Kiskőrös Város Cigány Nemzetiségi Önkormányzata

*c)* önkormányzatok közötti, illetve térségi, területi társulásokkal való partnerség, társadalmi felzárkóztatást segítő közös programok bemutatása;

Településünk más önkormányzattal, illetve térségi társulással nem köt partnerségi megállapodást.

*d)* a nemzetiségi önkormányzatok célcsoportokkal kapcsolatos esélyegyenlőségi tevékenysége

Nemzetiségi Önkormányzattal településünk nem társult.

*e)* civil szervezetek célcsoportokkal kapcsolatos esélyegyenlőségi tevékenysége

A Kőrös Körüli Nők Egyesülete a nők esélyegyenlőségével foglalkozó munkacsoport.

*f)* for-profit szereplők részvétele a helyi esélyegyenlőségi feladatok ellátásában.

Nem vesz részt for-profit szereplő a helyi esélyegyenlőségi feladatok ellátásában.

### 9. A helyi esélyegyenlőségi program nyilvánossága

*a)* a helyzetelemzésben meghatározott esélyegyenlőségi problémák kapcsán érintett nemzetiségi önkormányzatok, egyéb partnerek (állami vagy önkormányzati intézmények, egyházak, civil szervezetek, stb.) bevonásának eszközei és eljárásai a helyi esélyegyenlőségi program elkészítésének folyamatába;

A helyzetelemzésben meghatározott esélyegyenlőségi problémák kapcsán érintett partnerek a HEP fórum ülésén készítik elő a programot.

*b)* az *a)* pont szerinti szervezetek és a lakosság végrehajtással kapcsolatos észrevételeinek visszacsatolását szolgáló eszközök bemutatása, valamint annak rögzítése, hogy működtet-e HEP Fórumot.

Kiskőrös Város Önkormányzata teljeskörűen akadálymentesített honlapján közzétételre kerül az esélyegyenlőségi program, így a város teljes lakosságának hozzáférése biztosítottá válik a tervezett esélyegyenlőségi folyamatok, tevékenységek megismerése és megvalósítás folyamatos ellenőrzésre. Kiskőrös Város Önkormányzata működtet HEP Fórumot.

### 1. A HEP IT részletei

#### A helyzetelemzés megállapításainak összegzése

|  |  |  |
| --- | --- | --- |
| Célcsoport | Következtetések | |
| problémák beazonosítása  rövid megnevezéssel | fejlesztési lehetőségek meghatározása  rövid címmel |
| Romák és/vagy mélyszegény-ségben élők | A romáknak a hovatartozásuk miatt kevés a munkalehetőség | Közfoglalkoztatásban részvétel |
| Gyermekek | Adatok hiánya, gyermekszegénységre vonatkozó információk hiánya | Adatgyűjtés, kérdőívek kidolgozása, felmérések |
| Idősek | Az idősek számára kevés a kulturális program lehetőség | Kulturális programok, idősek klubjában programok szervezése |
| Nők | A női munkavállalónak rugalmatlan a munkaidő | Munkáltató normál munkarendtől eltérő munkarendet állapít meg |
| Fogyatékkal élők | Kevés a fogyatékkal élők számára a sport és egyéb rendezvény | A fogyatékkal élő személyek számára a különböző sport és egyéb rendezvények biztosítása. |

#### A beavatkozások megvalósítói

|  |  |  |
| --- | --- | --- |
| Célcsoport | Következtetésben megjelölt  beavatkozási terület, mint  **intézkedés címe, megnevezése** | Az intézkedésbe bevont  **aktorok és partnerek**  **– kiemelve a felelőst** |
| Romák és/vagy mélyszegény-ségben élők | A közfoglalkoztatási mintaprogramban roma nemzetiségűek foglalkoztatása | Felelős: polgármester  Partnerek: Bács Kiskun Megyei Kormányhivatal Kiskőrösi Járási Hivatal Foglalkoztatási Osztály |
| Gyermekek | Gyermek szegénység felmérése, a segítség lehetőségeinek feltárása | Felelős: polgármester  Partnerek: Egészségügyi és Gyermekjóléti Intézmény |
| Idősek | Idősek részére szabadidős, kulturális program szervezése | Felelős: polgármester  Partnerek: Idősek klubja |
| Nők | Női munkavállalók eltérő munkarendben való foglalkoztatása | Felelős: polgármester  Partnerek: Polgármesteri Hivatal vezetője |
| Fogyatékkal élők | Kevés a fogyatékkal élők számára a sport és egyéb rendezvény | Felelős: polgármester  Partnerek: Kiskőrös és Környéke Mozgáskorlátozottak Egyesülete |

#### Jövőképünk

A Helyi Esélyegyenlőségi Program intézkedésének kidolgozása során fontos alapelv az, hogy olyan intézkedésekre, beavatkozásokra van szükség az egyes célcsoportok tekintetében, amelyek releváns megoldást kínálnak a feltárt problémákra.

Olyan településen kívánunk élni, ahol a romák sikeresen beilleszkednek a munka világába. Fontos számunkra, hogy a mélyszegénységben élők munkát kaphassanak. Kiemelt területnek tartjuk a gyerekek egyenlő esélyét a közoktatásban való részvételre. Folyamatosan odafigyelünk az idősek gondozására. Elengedhetetlennek tartjuk a nők esetén a rugalmas munkaidő alkalmazását. Különös figyelmet fordítunk a fogyatékkal élők életminőségének javítására.

### 2. Összegző táblázat - A Helyi Esélyegyenlőségi Program Intézkedési Terve (HEP IT)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | A | B | C | D | E | F | G | H | I | J | K | L |
| Intézkedés sorszáma | Az intézkedés címe, megnevezése | A helyzetelemzés következtetéseiben feltárt esélyegyenlőségi probléma megnevezése | Az intézkedéssel elérni kívánt cél | A célkitűzés összhangja egyéb stratégiai dokumentumokkal | A cél kapcsolódása országos szakmapolitikai stratégiákhoz | Az intézkedés tartalma | Az intézkedés felelőse | Az intézkedés megvalósításának határideje | Az intézkedés eredményességét mérő indikátor(ok) | Az intézkedés megvalósításához szükséges erőforrások  (humán, pénzügyi, technikai) | Az intézkedés eredményeinek fenntarthatósága | Önkormányzatok közötti együttműködésben megvalósuló intézkedés esetében az együttműködés bemutatása |
|  | 0. Település szintű probléma | | | | | | | | | | |  |
| 1. | A 35 év alatti pályakezdők helyben maradásának támogatása | A 35 év alatti pályakezdő fiatalok helyben maradásának elősegítése, támogatása | Ösztönözni a fiatal pályakezdőket a helyben maradásra. | Kérdőívek |  | Minél több pályakezdő fiatal helyben maradásának támogatása. | polgármester | 2024.12.01. | Statisztika | Pénzügyi erőforrás: Önkormányzati forrás  Pályázati forrás | 2024. december 1. |  |
|  | I. A mélyszegénységben élők és a romák esélyegyenlősége | | | | | | | | | | |  |
| 1. | Közfoglalkoztatási mintaprogramban roma nemzetiségűek foglalkoztatása | A romáknak nehéz az elhelyezkedés. | Munkalehetőség biztosítása. | Közfoglalkoztatási kérelem. |  | Az önkormányzat közfoglalkoztatási programjában roma nemzetiségűek foglalkoztatása. | polgármester | 2023.12.31. | Közfoglalkoztatási dokumentumok. | Humán erőforrás: közmunka-irányító, személyzeti és humánerőforrás referens Pénzügyi erőforrás: közfoglalkoztatási pályázati forrás | 2023. december 31. |  |
|  | II. A gyermekek esélyegyenlősége | | | | | | | | | | |  |
| 1 | Gyermek szegénység felmérése, segítség lehetőségeinek feltárása. | Gyermek szegénység. | Információgyűjtés, segítségnyújtás | Jegyzőkönyv, kérdőívek |  | Minél szélesebb körben információk gyűjtése az adott témában, valamint ezekre alapozva segítség nyújtása | polgármester | 2023. 12.31. | Dokumentumok, táblázatok, következtetések levonása | Humán erőforrás, esetlegesen pályázati forrás | 2023. december 31. |  |
|  | III. A nők esélyegyenlősége | | | | | | | | | | |  |
| 1 | Női munkavállalók eltérő munkarendben történő foglalkoztatása. | A nőknek kevés munkahelyen van lehetőségük rugalmas munkaidőre. | A nők eltérő munkarendben történő foglalkoztatása. | Kérelem, határozat, munkaidő engedélyezése |  | A női munkavállalók eltérő munkarendben való foglalkoztatása a család-munka egyensúly fenntartása érdekében | polgármester | 2024.06.01. | Kérelmek, határozatok, munkaköri leírások | Humán erőforrás: munkáltatói jogkör gyakorlója, személyzeti és humánerőforrás referens | 2024. június 1. |  |
|  | IV. Az idősek esélyegyenlősége | | | | | | | | | | |  |
| 1 | Idősek részére szabadidős, kulturális programok szervezése. | Kevés az időseknek szóló program lehetőség. | Biztosítani az idősek számára a megfelelő típusú és számú szabadidős valamint kulturális tevékenységet. | Meghívó, részletes programok |  | Igényfelmérés, konkrét program szervezése, civilek bevonása | polgármester | 2024.06.01. | Programok esetében jelenléti ív | Humán erőforrás: szervezők Önkormányzati forrás | 2024. június 1. |  |
|  | V. A fogyatékkal élők esélyegyenlősége | | | | | | | | | | |  |
| 1 | Sport és egyéb rendezvények fogyatékkal élők számára | Kevés a sport és egyéb rendezvény a fogyatékkal élők számára. | A fogyatékkal élő személyek számára a különböző sport és egyéb rendezvények biztosítása. | Meghívó, részletes programok |  | Igényfelmérés, konkrét program szervezése, civilek bevonása | polgármester | 2023.12.31. | Programok esetében jelenléti ív | Humán erőforrás: szervezők Pályázati forrás | 2023. december 31. |  |

### 3. Megvalósítás

#### A megvalósítás előkészítése

Önkormányzatunk az általa fenntartott intézmények vezetői számára feladatul adja és ellenőrzi, a településen működő nem önkormányzati fenntartású intézmények vezetőit pedig partneri viszony során kéri, hogy a Helyi Esélyegyenlőségi Programot valósítsák meg, illetve támogassák.

Önkormányzatunk azt is kéri intézményeitől és partnereitől, hogy vizsgálják meg, és a program elfogadását követően biztosítsák, hogy az intézményük működését érintő, és az esélyegyenlőség szempontjából fontos egyéb közszolgáltatásokat meghatározó stratégiai dokumentumokba és iránymutatásokba épüljenek be és érvényesüljenek az egyenlő bánásmódra és esélyegyenlőségre vonatkozó azon kötelezettségek, melyek az önkormányzat Helyi Esélyegyenlőségi Programjában részletes leírásra kerültek.

Önkormányzatunk elvárja, hogy intézményei a Helyi Esélyegyenlőségi Program Intézkedési Tervében szereplő vállalásokról, az őket érintő konkrét feladatokról intézményi szintű akcióterveket, cselekvési ütemterveket készítsenek.

Önkormányzatunk a HEP kidolgozására és megvalósítására, továbbá értékelésére, ellenőrzésére és az ennek során nyert információk visszacsatolására, valamint a programba történő beépítésének garantálására Helyi Esélyegyenlőségi Programért Felelős Fórumot hoz létre és működtet.

A fentiekkel kívánjuk biztosítani, hogy az HEP IT-ben vállalt feladatok településünkön maradéktalanul megvalósuljanak.

#### A megvalósítás folyamata

A Helyi Esélyegyenlőségi Programban foglaltak végrehajtásának ellenőrzése érdekében HEP Fórumot hozunk létre.

A HEP Fórum feladatai:

- az HEP IT megvalósulásának figyelemmel kísérése, a kötelezettségek teljesítésének nyomon követése, dokumentálása, és mindezekről a település képviselő-testületének rendszeres tájékoztatása,

- annak figyelemmel kísérése, hogy a megelőző időszakban végrehajtott intézkedések elősegítették-e a kitűzött célok megvalósulását, és az ezen tapasztalatok alapján esetleges új beavatkozások meghatározása

- a HEP IT-ben lefektetett célok megvalósulásához szükséges beavatkozások évenkénti felülvizsgálata, a HEP IT aktualizálása,

- az esetleges változások beépítése a HEP IT-be, a módosított HEP IT előkészítése képviselő-testületi döntésre

- az esélyegyenlőséggel összefüggő problémák megvitatása

- a HEP IT és az elért eredmények nyilvánosság elé tárása, kommunikálása

Az esélyegyenlőség fókuszban lévő célcsoportjaihoz és/vagy kiemelt problématerületekre a terület aktorainak részvételével tematikus munkacsoportokat alakítunk az adott területen kitűzött célok megvalósítása érdekében. A munkacsoportok vezetői egyben tagjai az Esélyegyenlőségi Fórumnak is, a munkacsoportok rendszeresen (minimum évente) beszámolnak munkájukról az Esélyegyenlőségi Fórum számára. A munkacsoportok éves munkatervvel rendelkeznek.

A HEP Fórum működése:

A Fórum legalább évente, de szükség esetén ennél gyakrabban ülésezik.

A Fórum működését megfelelően dokumentálja, üléseiről jegyzőkönyv készül.

A Fórum javaslatot tesz az HEP IT megvalósulásáról készített beszámoló elfogadására, vagy átdolgoztatására, valamint szükség szerinti módosítására.

A HEP Fórum egy-egy beavatkozási terület végrehajtására felelőst jelölhet ki tagjai közül, illetve újabb munkacsoportokat hozhat létre.

#### Monitoring és visszacsatolás

A Helyi Esélyegyenlőségi Program megvalósulását, végrehajtását a HEP Fórum ellenőrzi, és javaslatot készít a HEP szükség szerinti aktualizálására az egyes beavatkozási területek felelőseinek, illetve a létrehozott munkacsoportok beszámolóinak alapján.

#### Nyilvánosság

A program elfogadását megelőzően, a véleménynyilvánítás lehetőségének biztosítása érdekében nyilvános fórumot hívunk össze.

A véleményformálás lehetőségét biztosítja a Helyi Esélyegyenlőségi Program nyilvánosságra hozatala is, valamint a megvalósítás folyamatát koordináló HEP Fórum első ülésének mihamarabbi összehívása.

A nyilvánosság folyamatos biztosítására legalább évente tájékoztatjuk a program megvalósításában elért eredményekről, a monitoring eredményeiről a település döntéshozóit, tisztségviselőit, az intézményeket és az együttműködő szakmai és társadalmi partnerek képviselőit.

A HEP Fórum által végzett éves monitoring vizsgálatok eredményeit nyilvánosságra hozzuk a személyes adatok védelmének biztosítása mellett. A nyilvánosság biztosítására az önkormányzat honlapja, a helyi média áll rendelkezésre. Az eredményekre felhívjuk a figyelmet az önkormányzat és intézményeinek különböző rendezvényein, beépítjük kiadványainkba, a tolerancia, a befogadás, a hátrányos helyzetűek támogatásának fontosságát igyekszünk megértetni a lakossággal, a támogató szakmai és társadalmi környezet kialakítása érdekében.

#### Kötelezettségek és felelősség

|  |
| --- |
| Az esélyegyenlőséggel összefüggő feladatokért az alábbi személyek/csoportok felelősek:  A Helyi Esélyegyenlőségi Program végrehajtásáért az önkormányzat részéről Chudi Barbara felel.:   * Az ő feladata és felelőssége a HEP Fórum létrejöttének szervezése, működésének sokoldalú támogatása, az önkormányzat és a HEP Fórum közötti kapcsolat biztosítása. * Folyamatosan együttműködik a HEP Fórum vezetőjével. * Felelősségi körébe tartozó, az alábbiakban felsorolt tevékenységeit a HEP Fórum vagy annak valamely munkacsoportjának bevonásával és támogatásával végzi. Így   + Felel azért, hogy a település minden lakója és az érintett szakmai és társadalmi partnerek számára elérhető legyen a Helyi Esélyegyenlőségi Program.   + Figyelemmel kíséri azt, hogy az önkormányzat döntéshozói, tisztségviselői és intézményeinek dolgozói megismerik és követik a HEP-ben foglaltakat.   + Támogatnia kell, hogy az önkormányzat, illetve intézményeinek vezetői minden ponton megkapják a szükséges felkészítést és segítséget a HEP végrehajtásához.   + Kötelessége az egyenlő bánásmód elvét sértő esetekben meg tennie a szükséges lépéseket, vizsgálatot kezdeményezni, és a jogsértés következményeinek elhárításáról intézkedni   A HEP Fórum vezetőjének feladata és felelőssége:   * a HEP IT megvalósításának koordinálása (a HEP IT-ben érintett felek tevékenységének összehangolása, instruálása), * a HEP IT végrehajtásának nyomon követése, * az esélyegyenlőség sérülésére vonatkozó esetleges panaszok kivizsgálása az önkormányzat felelősével közösen * a HEP Fórum összehívása és működtetése.   A település vezetése, az önkormányzat tisztségviselői és a települési intézmények vezetői   * felelősek azért, hogy ismerjék az egyenlő bánásmódra és esélyegyenlőségre vonatkozó jogi előírásokat, biztosítsák a diszkriminációmentes intézményi szolgáltatásokat, a befogadó és toleráns légkört, és megragadjanak minden alkalmat, hogy az esélyegyenlőséggel kapcsolatos ismereteiket bővítő képzésen, egyéb programon részt vegyenek. * Felelősségük továbbá, hogy ismerjék a HEP IT-ben foglaltakat és közreműködjenek annak megvalósításában. * Az esélyegyenlőség sérülése esetén hivatalosan jelezzék azt a HEP IT kijelölt irányítóinak. * Az önkormányzati intézmények vezetői intézményi akciótervben gondoskodjanak az Esélyegyenlőségi Programban foglaltaknak az intézményükben történő maradéktalan érvényesüléséről.   Minden**,** az önkormányzattal és annak intézményeivel szerződéses viszonyban álló, számukra szolgáltatást nyújtó fél felelőssége, hogy megismerje a HEP IT-t, magára nézve kötelezőként kövesse azt, és megfeleljen az elvárásainak, amelyre vonatkozó passzust a jövőben bele kell foglalni a szerződésbe. Szükséges továbbá, hogy a jogszabály által előírt feladat-megosztás, együttműködési kötelezettség alapján a települési önkormányzattal kapcsolatban álló szereplők ismerjék a HEP-ot, annak megvalósításában aktív szerepet vállaljanak. (Ld. pl. a köznevelési intézmények fenntartása és működtetése.) |

#### Érvényesülés, módosítás

Amennyiben a kétévente előírt – de ennél gyakrabban, pl. évente is elvégezhető - felülvizsgálat során kiderül, hogy a HEP IT-ben vállalt célokat nem sikerül teljesíteni, a HEP Fórum 30 napon belül jelentést kér a beavatkozási terület felelősétől, amelyben bemutatja az indikátorok teljesülése elmaradásának okait, és a beavatkozási tevékenységek korrekciójára, kiegészítésére vonatkozó intézkedési tervjavaslatát annak érdekében, hogy a célok teljesíthetők legyenek. A HEP Fórum a beszámolót a benyújtástól számított 30 napon belül megtárgyalja és javaslatot tesz az önkormányzat képviselőtestületének a szükséges intézkedésekre.

A program szándékos mulasztásból fakadó nem teljesülése esetén az HEP IT végrehajtásáért felelős személy intézkedik a felelős(ök) meghatározásáról, és – szükség esetén – felelősségre vonásáról.

Az egyenlő bánásmód elvét sértő esetekben az HEP IT végrehajtásáért felelős személy megteszi a szükséges lépéseket, vizsgálatot kezdeményez, és intézkedik a jogsértés következményeinek elhárításáról.

Az HEP IT-t mindenképp módosítani szükséges, ha megállapításaiban lényeges változás következik be, illetve amennyiben a tervezett beavatkozások nem elegendő módon járulnak hozzá a kitűzött célok megvalósításához.

### 4. Elfogadás módja és dátuma

I. A Kiskőrös város Helyi Esélyegyenlőségi Programjának szakmai és társadalmi vitája megtörtént. Az itt született észrevételeket a megvitatást követően a HEP Intézkedési Tervébe beépítettük.

III. Ezt követően Kiskőrös város/község képviselő-testülete a Helyi Esélyegyenlőségi Programot (melynek része az Intézkedési Terv) megvitatta és …………. számú határozatával elfogadta.

Mellékletek:

Dátum: Kiskőrös, 2021. december 15. Aláírás

1. Azt a személyt tekintjük romának, aki annak vallja magát. Valamely nemzetiségi csoporthoz tartozás (roma származás) vállalása és kinyilvánítása az egyén kizárólagos és elidegeníthetetlen joga, ezért a kisebbségi csoporthoz tartozás kérdésében nyilatkozatra senki sem kötelezhető, kivétel, amennyiben a törvény vagy a végrehajtására kiadott jogszabály valamely nemzetiségi jog gyakorlását az egyén nyilatkozatához köti (ld. a nemzetiségek jogairól szóló 2011. évi CLXXIX. törvény 11. § (1)-(3) bekezdését). [↑](#footnote-ref-1)